
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1977 

31 Δεκεμβρίου 2003 


ΑΠΟΦΑΣΕΙ Σ 

Αριθ. Φ25/70826/5824 

Έγκριση Κανονισμών της εταιρείας «ΓΑΙΑΟΣΕ Α.Ε.»: α) 
Σύναψης και Εκτέλεσης Συμβάσεων Έργων, β) Σύνα¬ 
ψης και Εκτέλεσης Συμβάσεων Υπηρεσιών και Μελε¬ 
τών και γ) Σύναψης Συμβάσεων Προμηθειών. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 6παρ. 2περ. στ'του Ν.Δ. 674/1970 «Πε¬ 
ρί ιδρύσεως Οργανισμού Σιδηροδρόμων Ελλάδος», όπως 
ισχύει τροποποιημένο (Α' 192), 
β) του άρθρου 1 παρ. 3 του Ν. 2366/1995 «Ρύθμιση θε¬ 
μάτων Οργανισμών και Υπηρεσιών του Υπουργείου Με¬ 
ταφορών και Επικοινωνιών και άλλες διατάξεις» (Α' 256), 
γ) του άρθρου 5παρ. 8του Ν. 2229/1994 «Τροποποίηση 
και συμπλήρωση του Ν. 1418/1984 και άλλες διατάξεις» 
(Α' 138), 

δ) του άρθρου 29Ατου Ν. 1558/1985 (ΦΕΚ Α' 137) «Κυ¬ 
βέρνηση και Κυβερνητικά Όργανα» όπως αυτό προστέ¬ 
θηκε με το άρθρο 27 του Ν. 2081/1992 (ΦΕΚ Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (ΦΕΚΑ'38), 

ε) του Π.Δ. 334/00 «Προσαρμογή της Ελληνικής Νομο¬ 
θεσίας για τα δημόσια έργα προς τις διατάξεις της Οδη¬ 
γίας 93/37/ΕΟΚ, όπως τροποποιήθηκε και συμπληρώθη¬ 
κε» (Α' 279), 

στ) του Π.Δ. 336/02 «Τροποποίηση του Π.Δ. 334/00 (Α' 
279) «Προσαρμογή της Ελληνικής Νομοθεσίας για τα δη¬ 
μόσια έργα προς τις διατάξεις της Οδηγίας 93/37/ΕΟΚ, 
όπως τροποποιήθηκε και συμπληρώθηκε με την Οδηγία 
97/52/ΕΚ του Ευρωπαϊκού Κοινοβουλίου και του Συμβου¬ 
λίου» σε συμμόρφωση προς τις διατάξεις της οδηγίας 
2001 /78/ΕΚ της 13ης Σεπτεμβρίου 2001» (Α' 281), 
ζ) του Π.Δ. 346/1998 «Προσαρμογή της Ελληνικής Νο¬ 
μοθεσίας για τις δημόσιες συμβάσεις υπηρεσιώνπροςτις 
διατάξεις της Οδηγίας 92/50/ΕΟΚ του Συμβουλίου της 
18ης Ιουλίου 1992» (Α'230), 
η) του Π.Δ. 18/2000 «Τροποποίηση του Π.Δ. 346/1998 
(Α' 230) «Προσαρμογή της Ελληνικής Νομοθεσίας για τις 
δημόσιες συμβάσεις υπηρεσιών προς τις διατάξεις της 
Οδηγίας 92/50/ΕΟΚ του Συμβουλίου της 18ης Ιουλίου 


1992» σε συμμόρφωση προς τις διατάξεις της Οδηγίας 
97/52/ΕΚ της 13ης Οκτωβρίου 1997» (Α' 15), 
θ) του Π.Δ. 370/1995 «Προσαρμογή της Ελληνικής Νο¬ 
μοθεσίας περί Προμηθειών του Δημοσίου προς το κοινο¬ 
τικό δίκαιο, ειδικότερα προς τις διατάξεις της Οδηγίας 
93/36/ΕΟΚτου Συμβουλίου της 14ης Ιουλίου 1993 περί 
συντονισμού των διαδικασιών για τη σύναψη συμβάσεων 
δημοσίων προμηθειών» (ΦΕΚΑ' 199), 
ι) του Π.Δ. 105/2000 «Προσαρμογή της ελληνικής νομο¬ 
θεσίας περί Προμηθειώντου δημοσίου τομέαπροςτο κοι¬ 
νοτικό δίκαιο και ειδικότερα προς τις διατάξεις του άρ¬ 
θρου 2 της Οδηγίας 97/52/ΕΟΚ του Ευρωπαϊκού Κοινο¬ 
βουλίου και του Συμβουλίου της 13ης Οκτωβρίου 1997 
και τροποποίηση του Π.Δ. 370/1995» (ΦΕΚΑ' 100), 
ια) του Π.Δ. 57/2000 «Προσαρμογή της Ελληνικής Νο¬ 
μοθεσίας προς το Κοινοτικό Δίκαιο, σχετικά με τη σύναψη 
συμβάσεων προμηθειών, έργων και υπηρεσιών και ειδικό¬ 
τερα προς τις διατάξεις της Οδηγίας 93/38/ΕΟΚτου Συμ¬ 
βουλίου της 14ης Ιουνίου 1993, περί συντονισμού των δια¬ 
δικασιών σύναψης συμβάσεων στους τομείς του ύδατος, 
της ενέργειας, των μεταφορών και των τηλεπικοινωνιών» 
(ΦΕΚΑ'45), 

ιβ) το καταστατικό της Εταιρείας ΓΑΙΑΟΣΕ, που εγκρί- 
θηκε με τις Αποφάσεις του Νομάρχη Αθηνών 2798/2001 
(ΦΕΚ ΑΕ και ΕΠΕ 10752) και τροποποιήθηκε με τις Απο¬ 
φάσεις 11169/2002 (ΦΕΚ ΑΕ και ΕΠΕ 8221), 7737/2002 
(ΦΕΚ ΑΕ και ΕΠΕ 3482) και την 1η Τακτική Γενική Συνέ¬ 
λευση της 30.6.2003 που έχει υποβληθεί στη Νομαρχία 
Αθηνών και δεν έχει ακόμη εγκριθεί. 

2. Τη Φ 25/74398/5420/00/3.10.2001 απόφαση του 
Υπουργού Μεταφορών και Επικοινωνιών «Έγκριση του 
καταστατικού της εταιρείας με την επωνυμία «ΓΑΙΑΟΣΕ - 
Ανώνυμη Εταιρία Αστικών Ακινήτων, Κτηματικών, Οικοδο¬ 
μικών, Τουριστικών και Συναφών Επιχειρήσεων» 

3. Τις 43/03/Γ1/21.11.2003 και 16/02/Γ1/8.8.2002 απο¬ 
φάσεις του Διοικητικού Συμβουλίου της ΓΑΙΑΟΣΕ Α.Ε. με 
τις οποίες εγκρίθηκαν οι κανονισμοί συνάψεως και εκτέ¬ 
λεσης συμβάσεων έργων, υπηρεσιών ή μελετών και προ¬ 
μηθειών της εταιρείας. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

ΑΡΘΡΟ ΠΡΩΤΟ 

Εγκρίνουμε τον Κανονισμό Σύναψης και Εκτέλεσης 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Συμβάσεων'Εργωντης εταιρείας «ΓΑΙΑΟΣΕΑ.Ε.», ο οποί¬ 
ος έχει ως εξής: 

ΚΑΝΟΝΙΣΜΟΣ 

Σύναψης και Εκτέλεσης Συμβάσεων Έργων 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 


Άρθρο 1 

Αντικείμενο του Κανονισμού 

Αντικείμενο του παρόντος Κανονισμού αποτελεί ο κα¬ 
θορισμός των όρων και προϋποθέσεων σύμφωνα με τους 
οποίους ανατίθενται, συνάπτονται και εκτελούνται οι συμ¬ 
βάσεις ανάθεσης έργων που διενεργεί η εταιρεία με την 
επωνυμία «ΓΑΙΑΟΣΕ - Ανώνυμη Εταιρία Αστικών Ακινή¬ 
των, Κτηματικών, Οικοδομικών, Τουριστικών και Συναφών 
Επιχειρήσεων» και το διακριτικό τίτλο «ΓΑΙΑΟΣΕ Α.Ε.» 
(στο εξής Εταιρεία) για τους σκοπούς και τη λειτουργία 
της. 

Άρθρο 2 

Πεδίο Εφαρμογής 

1. Στις διατάξεις του παρόντος Κανονισμού υπάγονται 
όλες οι συμβάσεις έργων που συνάπτει η Εταιρεία στο 
πλαίσιο των δραστηριοτήτων της. 

2. Ο Κανονισμός αυτός εκδίδεται κατ’ εξαίρεση κάθε 
κείμενης διάταξης της εσωτερικής νομοθεσίας σύμφωνα 
με τις διατάξεις της περιπτ. στ' της παρ. 2 του άρθρου 6 
του Ν.Δ. 674/1970 σε συνδυασμό με τις διατάξεις της 
παρ. 8 και 11 Ατού Ν. 2229/1994, όπως συμπληρώθηκε και 
τροποποήθηκε με το άρθρο 7 παρ. 1 του Ν. 2576/1998 και 
διέπεται από τις διατάξεις αυτές και τις διατάξεις των κοι¬ 
νοτικών οδηγιών προς τις οποίες προσαρμόσθηκε η Ελ¬ 
ληνική Νομοθεσία με τα Π.Δ. 334/2000 και 336/2002, για 
τις περιπτώσεις των έργων που εμπίπτουν στο πεδίο 
εφαρμογής τους. 

3. Όταν η υπό σύναψη σύμβαση έργου έχει ταυτόχρονα 
ως αντικείμενο και την παροχή υπηρεσίας ή εκπόνηση με¬ 
λέτης ή την προμήθεια προϊόντων, εφαρμόζεται ο παρών 
Κανονισμός Έργων, εφόσον η προϋπολογιζόμενη αξία 
του έργου υπερβαίνει την προϋπολογιζόμενη αξία της 
υπηρεσίας ή μελέτης ή των προϊόντων που περιλαμβάνο¬ 
νται στη σύμβαση. 

4. Γιατους σκοπούς του παρόντος, στο ύψος του ποσού 
των αναφερομένων προϋπολογισμών δεν λαμβάνεται 
υπόψη ο ΦΠΑ. 

Άρθρο 3 

Αρμόδια Όργανα 

1. Οι αποφάσεις που αφορούντη δημοπράτηση και ανά¬ 
θεση έργου, ιδίως η έγκριση της σκοπιμότητας δημοπρά- 
τησης, η επιλογή της διαδικασίας ανάθεσης, η έγκριση 
των τευχών του διαγωνισμού, η σύσταση επιτροπών, η 
κρίση επί ενστάσεων, η τελική ανάθεση της δημοπρατού- 
μενης σύμβασης κ.λπ., λαμβάνονται από το Διοικητικό 
Συμβούλιο της Εταιρείας. 

2. Με απόφαση του Διοικητικού Συμβουλίου της εται¬ 
ρείας, μπορεί να μεταβιβάζεται μέρος των ανωτέρω αρ¬ 
μοδιοτήτων σχετικών με συγκεκριμένο έργο ή με κατηγο¬ 
ρία ύψους προϋπολογισμού δαπάνης έργου σε ένα ή πε¬ 
ρισσότερα μέλη του Δ.Σ. ή σε στελέχη της εταιρείας. 

3. Ειδικά για συμβάσεις έργων αξίας συνολικού προϋ¬ 
πολογισμού μέχρι ποσού ευρώ ενενήντα χιλιάδων 


(€ 90.000), τις εξουσίες και αρμοδιότητες της παρ. 1 τις 
ασκεί ο Διευθύνων Σύμβουλος ατομικά, ο οποίος μπορεί 
να μεταβιβάσει συγκεκριμένη σχετική αρμοδιότητά του 
σε ή ένα ή περισσότερα στελέχη της Εταιρείας. 

ΚΕΦΑΛΑΙΟ Β' 

ΔΙΑΔΙΚΑΣΙΕΣ ΔΗΜΟΠΡΑΤΗΣΗΣ 
Άρθρο 4 

Επιλογή διαδικασίας δημοπράτησης 

1. Για τη δημοπράτηση συμβάσεων των οποίων η προϋ- 
πολογιζόμενη αξία είναι ίση ή ανώτερη του ορίου που τί¬ 
θεται από τις διατάξειςτου άρθρου 11 του Π.Δ. 334/2000, 
όπως εκάστοτε ισχύει και οι οποίες εμπίπτουν στο πεδίο 
εφαρμογής του, επιλέγεται κατά περίπτωση μία από τις 
διαδικασίες ανάθεσης που ορίζεται και περιγράφεται 
αναλυτικά σε αυτό. Ειδικότερα επιλέγεται: 

α) είτε η ανοικτή διαδικασία, 

β) είτε η κλειστή διαδικασία, 

γ) είτε η διαδικασία της διαπραγμάτευσης (με ή χωρίς 
προγενέστερη προκήρυξη διαγωνισμού). 

2. Για τη δημοπράτηση συμβάσεων των οποίων η προϋ- 
πολογιζόμενη αξία είναι κατώτερη του ορίου που τίθεται 
απότις διατάξειςτου άρθρου 11 του Π.Δ. 334/2000, όπως 
εκάστοτε ισχύει καθώς και για τη δημοπράτηση συμβά¬ 
σεων που δεν εμπίπτουν στο πεδίο εφαρμογής του Π.Δ. 
334/2000 επιλέγεται κατά περίπτωση μία από τις κάτωθι 
αναφερόμενες διαδικασίες ανάθεσης: 

α) Συνοπτικός διαγωνισμός, 

β) Απευθείας ανάθεση. 

3. Σε κάθε περίπτωση δημοπράτησης σύμβασης εκτέ¬ 
λεσης έργου η Εταιρεία κάνει δεκτή χωρίς διακρίσεις και 
με τους ίδιους όρους που εφαρμόζονται για τους έλληνες 
υποψήφιους, τη συμμετοχή όλων των ενδιαφερομένων 
εργοληπτών των κρατών μελών της Ευρωπαϊκής Ένω¬ 
σης, του Ενιαίου Ευρωπαϊκού Οικονομικού Χώρου καθώς 
και χωρών που έχουν υπογράψει συμφωνίες σύνδεσης ή 
άλλες διμερείς ή πολυμερείς συμφωνίες με την Ε.Ε., υπό 
την προϋπόθεση ότι η δημοπρατούμενη σύμβαση εμπί¬ 
πτει στο πεδίο εφαρμογής ανάλογων συμφωνιών και υπό 
τον όρο ότι οι υποψήφιοι πληρούν τα κριτήρια ποιοτικής 
επιλογής που τίθενται κατά περίπτωση από την Εταιρεία. 

Άρθρο 5 

Ανοικτή, κλειστή και με διαπραγμάτευση διαδικασία 

1. Ανοικτή είναι η διαδικασία που προβλέπεται στο άρ¬ 
θρο 7, παρ. 1 του Π.Δ. 334/2000, όπως εκάστοτε αυτό 
ισχύει, στο πλαίσιο της οποίας κάθε ενδιαφερόμενος ερ¬ 
γολήπτης μπορεί να υποβάλει προσφορά. 

2. Κλειστή είναι η διαδικασία που προβλέπεται στο άρ¬ 
θρο 7, παρ. 2 του Π.Δ. 334/2000, όπως εκάστοτε αυτό 
ισχύει, στο πλαίσιο της οποίας μπορούν να υποβάλουν 
προσφορά μόνο όσοι εργολήπτες έχουν προσκληθεί 
προς τούτο από την Εταιρεία και οι οποίοι πληρούν τα 
εκάστοτε προβλεπόμενα κριτήρια ποιοτικής επιλογής. 

3. Διαδικασία με διαπραγμάτευση είναι αυτή που προ- 
βλέπεται στην παρ. 3 του άρθρου 7 και το άρθρο 8 του 
Π.Δ. 334/2000, όπως εκάστοτε αυτό ισχύει, στο πλαίσιο 
της οποίας η Εταιρεία προσφεύγει στους εργολήπτες της 
επιλογής της που πληρούν τα εκάστοτε προβλεπόμενα 
κριτήρια ποιοτικής επιλογής και διαπραγματεύεται τους 
όρους της σύμβασης με έναν ή περισσότερους από αυ¬ 
τούς. 

Άρθρο 6 

Συνοπτικός Διαγωνισμός 

1. Ο συνοπτικός διαγωνισμός αποτελεί διαδικασία υπο¬ 
βολής προσφορών αφενός για συμβάσεις περιορισμένης 
αξίας, ο προϋπολογισμός των οποίων είναι κατώτερος 
των χρηματικών ορίων που προβλέπονται στο άρθρο 11 
του Π.Δ. 334/2000, όπως εκάστοτε ισχύει, και αφετέρου 
για συμβάσεις που δεν εμπίπτουν εν γένει στο πεδίο 
εφαρμογής του Π.Δ. 334/2000. 

2. Για τη δημοπράτηση των συμβάσεων της προηγου- 
μένης παραγράφου δημοσιεύεται προκήρυξη στα πλαί¬ 
σια της οποίας καλείται να υποβάλει προσφορά κάθε εν¬ 
διαφερόμενος που πληροί τους όρους της. 

3. Βάσει των υποβαλλομένων προσφορών, των όρων 
του διαγωνισμού και την οριζόμενη στα τεύχη δημοπρά- 
τησης διαδικασία γίνεται η ανάδειξη του αναδόχου μετά 
από αξιολόγηση. 

Άρθρο 7 

Απευθείας Ανάθεση 

1. Απ’ ευθείας ανάθεση είναι η διαδικασία στο πλαίσιο 
της οποίας η Εταιρεία, μετά από άτυπη έρευνα αγοράς 
αναθέτει απ’ ευθείας σε εργολήπτη της επιλογής της την 
εκτέλεση ορισμένης σύμβασης έργου. 

2. Η απ’ ευθείας ανάθεση αποτελεί εξαιρετική διαδικα¬ 
σία και μπορεί να αποφασίζεται από την Εταιρεία για κά¬ 
θε σύναψη σύμβασης έργου, 

α) είτε της οποίας ο προϋπολογισμός είναι ίσος ή κατώ¬ 
τερος των ευρώ εκατό χιλιάδων (€ 100.000). 

β) είτε σε περίπτωση που συντρέχουν οι περιστάσεις 
του άρθρου 8 παρ. 3 του Π.Δ. 334/2000 αναλογικά εφαρ¬ 
μοζόμενες, υπό τον όρο ότι η σχετική σύμβαση δεν εμπί¬ 
πτει εν γένει στο πεδίο εφαρμογής της οδηγίας 
93/37/ΕΟΚ, ιδίως λόγω ποσού ή αντικειμένου 

3. Με την επιφύλαξη της παρ. 4 του παρόντος άρθρου, 
η διαδικασία της απ’ ευθείας ανάθεσης, διενεργείται ως 
εξής: 

α) Η Εταιρεία, διενεργώντας άτυπη έρευνα αγοράς, 
απευθύνεται σε τρεις (3) κατ’ ελάχιστο, υποψηφίους της 
επιλογής της που δραστηριοποιούνται στην εκτέλεση συ¬ 
ναφών έργων από τους οποίους ζητείται η υποβολή σχε¬ 
τικής προσφοράς. 

β) Στη συνέχεια η Εταιρεία δικαιούται να συνάψει σύμ¬ 
βαση με οποιονδήποτε από τους ως άνω προσφέροντες, 
είτε βάσει της προσφοράς του είτε μετά από περαιτέρω 
διαπραγμάτευση με έναν ή περισσότερους από αυτούς. 

4. Κατ’ εξαίρεση των ανωτέρω, σε περίπτωση που η 
προϋπολογιζόμενη αξία του έργου είναι ίση ή κατώτερη 
των ευρώ τριάντα χιλιάδων (€ 30.000), η Εταιρεία μπορεί 
να προσφύγει σε υποψήφιο της επιλογής της που δρα¬ 
στηριοποιείται στην εκτέλεση συναφών έργων και να συ¬ 
νάψει σχετική σύμβαση μαζί του χωρίς την τήρηση των 
διαδικασιών της παρ. 3. 

Άρθρο 8 

Παραχώρηση έργου 

1. Στις περιπτώσεις δημοπράτησης σύμβασης παραχώ¬ 
ρησης έργου εφαρμόζονται οι διατάξεις του Π.Δ. 
334/2000, όπως αυτό εκάστοτε ισχύει. 

2. Οι συμβάσεις παραχώρησης έργου που λόγω του 
προϋπολογισμού τους δεν εμπίπτουν στο πεδίο εφαρμο- 
γήςτου Π.Δ. 334/2000, συνάπτονται και εκτελούνται σύμ¬ 
φωνα με τις διαδικασίες και τις προϋποθέσεις που ισχύ¬ 


ουν για τις συ μβάσεις εκτέλεσης έργων, αναλογικά εφαρ- 
μοζομένων. 

Άρθρο 9 

Τεχνικός Σύμβουλος 

Η Εταιρεία μπορεί να αναθέτει καθήκοντα τεχνικού συμ¬ 
βούλου κατ’ ανάλογη εφαρμογή της παρ. 3 του άρθρου 
εβδόμου του Ν. 1955/1991. Η ανάθεση των καθηκόντων 
αυτών γίνεται με απόφαση του Διοικητικού Συμβουλίου 
της Εταιρείας 

Άρθρο 10 

Υπεργολαβική ανάθεση 

Δυνατότητα υπεργολαβικής ανάθεσης υφίσταται 
στους διαγωνισμούς που διενεργεί η Εταιρεία, σύμφωνα 
με τα ειδικότερα προβλεπόμενα στο άρθρο 22 του Π.Δ. 
334/2000, όπως αυτό εκάστοτε ισχύει. 

ΚΕΦΑΛΑΙΟ Γ 

ΔΙΑΤΥΠΩΣΕΙΣ ΔΗΜΟΣΙΟΤΗΤΑΣ 

Άρθρο 11 

Διατυπώσεις Δημοσιότητας στην ανοικτή, κλειστή 
και με διαπραγμάτευση διαδικασία 

1. Οι διατυπώσεις δημοσιότητας συμβάσεων έργων που 
εμπίπτουν στο πεδίο εφαρμογής του Π.Δ. 334/20000 ανα¬ 
τίθενται σύμφωνα με την ανοικτή, την κλειστή και την με 
διαπραγμάτευση διαδικασία καθορίζονται από τις σχετι¬ 
κές διατάξεις του Π.Δ. 334/2000, όπως αυτό εκάστοτε 
ισχύει, ιδίωςδετων άρθρων 13,14,15,16,17 και20 αυτού. 

2. Οι προκηρύξεις και ανακοινώσεις των ανωτέρω έρ¬ 
γων καταρτίζονται σύμφωνα με τα υποδείγματα που πε¬ 
ριλαμβάνονται στο παράρτημα III και IV της οδηγίας 
2001/78/ΕΚ. 

Άρθρο 12 

Διατυπώσεις Δημοσιότητας στην παραχώρηση έργου 

1. Οι διατυπώσεις δημοσιότητας συμβάσεων παραχώ¬ 
ρησης έργων που εμπίπτουν στο πεδίο εφαρμογής του 
Π.Δ. 334/2000, όπως αυτό εκάστοτε ισχύει, καθορίζονται 
από τις σχετικές διατάξεις του. 

2. Οι σχετικές προκηρύξεις καταρτίζονται σύμφωνα με 
τα υποδείγματα που περιλαμβάνονται στα παραρτήματα 
V και VI της οδηγίας 2001/78/ΕΚ. 

3. Οι διατυπώσεις δημοσιότητας των συμβάσεων παρα¬ 
χώρησης που λόγω του προϋπολογισμού τους δεν εμπί¬ 
πτουν στο πεδίο εφαρμογής του Π.Δ. 334/2000, όπως αυ¬ 
τό εκάστοτε ισχύει, καθορίζονται κατ’ αναλογία των προ- 
βλεπομένων για τις συμβάσεις εκτέλεσης έργου. 

Άρθρο 13 

Διατυπώσεις Δημοσιότητας στο συνοπτικό διαγωνισμό 

1. Σε περίπτωση διεξαγωγής συνοπτικού διαγωνισμού η 
προκήρυξη δημοσιεύεται σε μία τουλάχιστον ημερήσια 
πολιτική εφημερίδα της Αθήνας που πληροί τις προϋπο¬ 
θέσεις του άρθρου 3 του Ν.Δ. 3757/1957, όπως ισχύει ή 
σε μία ημερήσια οικονομική εφημερίδα της Αθήνας που 
πληροί τιςπροϋποθέσειςτηςπαρ. 2του άρθρου 26του Ν. 
2190/1920, όπως ισχύει. Η προκήρυξη δύναται να δημο¬ 
σιεύεται επιπροσθέτως στην ιστοσελίδα της Εταιρείας 
στο διαδίκτυο. Τα έξοδα δημοσίευσης στον τύπο βαρύ¬ 
νουν τον εκάστοτε ανάδοχο. 

2. Η ως άνω Προκήρυξη περιλαμβάνει τουλάχιστον: 

α) την επωνυμία, ταχυδρομική και τυχόν ηλεκτρονική δι¬ 
εύθυνση, αριθμούς τηλεφώνου και φαξ της Εταιρείας, 

β) την περιγραφή της υπό ανάθεση σύμβασης 
γ) την προϋπολογιζόμενη αξία της σύμβασης 
δ) την προβλεπόμενη διάρκεια εκτέλεσης του έργου, 
ε) τον τόπο παροχής 

στ) τη διαδικασία διεξαγωγής του διαγωνισμού, 
ζ) τα κριτήρια και τη διαδικασία αξιολόγησης, 
η) τα κριτήρια ανάθεσης της σύμβασης, 
θ) την προθεσμία υποβολής των αιτήσεων συμμετοχής 
και των προσφορών, 

ι) την ημερομηνία διενέργειας του διαγωνισμού, 
ια) τις απαιτούμενες εγγυητικές επιστολές συμμετο¬ 
χής, καλής εκτέλεσης και προκαταβολής, εφόσον προ- 
βλέπονται. 

3. Σε περίπτωση διεξαγωγής συνοπτικού διαγωνισμού η 
προθεσμία υποβολής των προσφορών δεν επιτρέπεται να 
είναι μικρότερη των 15 ημερών από την ημερομηνία δη¬ 
μοσίευσης της προκήρυξης. 

ΚΕΦΑΛΑΙΟ Δ' 

ΚΟΙΝΟΙ ΚΑΝΟΝΕΣ ΣΥΜΜΕΤΟΧΗΣ 
Άρθρο 14 

Προσόντα και Δικαιολογητικά Συμμετοχής 

1. Οι υποψήφιοι που ενδιαφέρονται να αναλάβουν την 
εκτέλεση ορισμένης σύμβασης έργου για λογαριασμό 
της Εταιρείας μπορεί να υποχρεωθούν να πληρούν και να 
αποδείξουν ορισμένες προϋποθέσεις επαγγελματικής 
επάρκειας, αξιοπιστίας, τεχνικής και χρηματοοικονομι¬ 
κής ικανότητας, σύμφωνα με τα ειδικότερα οριζόμενα 
στις διατάξεις 24 έως 29 του Π.Δ. 334/2000, την Προκή¬ 
ρυξη και τα λοιπά τεύχη δημοπράτησηςτου συγκεκριμέ¬ 
νου διαγωνισμού. 

2. Η Εταιρεία μπορεί να αποκλείσει διαγωνιζόμενο από 
συγκεκριμένο διαγωνισμό για τους λόγους που αναφέρο- 
νταιστο άρθρο 24του Π.Δ. 334/2000, όπως αυτό εκάστο- 
τε ισχύει. 

3. Η Εταιρεία μπορεί να απαιτήσει την απόδειξη εγγρα¬ 
φής διαγωνιζόμενων σε επαγγελματικά ή άλλα μητρώα 
σύμφωνα με το άρθρο 25 του Π.Δ. 334/2000, όπως αυτό 
εκάστοτε ισχύει. 

4. Η Εταιρεία μπορεί να απαιτήσει την απόδειξη της 
χρηματοοικονομικής ικανότητας των διαγωνιζομένων 
σύμφωνα με το άρθρο 26 του Π.Δ. 334/2000, όπως αυτό 
εκάστοτε ισχύει. 

5. Η Εταιρεία μπορεί να απαιτήσει την απόδειξη της τε¬ 
χνικής ικανότητας των διαγωνιζομένων σύμφωνα με το 
άρθρο 27του Π.Δ. 334/2000, όπως αυτό εκάστοτε ισχύει. 

6. Οι συμμετέχοντες στις διαδικασίες δημοπράτησης 
υποβάλλουν τα δικαιολογητικά που προβλέπονται στα 
εκάστοτε τεύχη δημοπράτησης και την Προκήρυξη. 

7. Σε περίπτωση που η αξία του δημοπρατούμενου έρ¬ 
γου είναι κατώτερη των ορίων που καθορίζονται στις δια¬ 
τάξεις του άρθρου 11 του Π.Δ. 334/2000, η Εταιρεία μπο¬ 
ρεί, αντί δικαιολογητικών, να ζητήσει από τους υποψήφι- 
ουςτην υποβολή υπεύθυνωνδηλώσεωντου Ν. 1599/1986 
ή ισοδυνάμου εγγράφου για τους αλλοδαπούς υποψηφί¬ 
ους. Στην περίπτωση αυτή ο ανάδοχος θα υποχρεούται 
να προσκομίσει τα απαιτούμενα δικαιολογητικά πριν από 
την υπογραφή της σύμβασης και εντός της σχετικής προ¬ 
θεσμίας που τάσσεται γι’ αυτήν. 

8. Όταν η Εταιρεία ζητά πληροφοριακά στοιχεία σχετι¬ 
κά με τους οικονομικού και τεχνικού χαρακτήρα όρους 
που θέτει στους υποψήφιους για την επιλογή τους, δεν 


μπορεί να θέτει όρους άλλους από εκείνους που προβλέ- 
πονταιστα άρθρα 24έως 29του Π.Δ. 334/2000. 

Άρθρο 15 

Εγγυήσεις - Προκαταβολή 

(α) Εγγυητική επιστολή συμμετοχής. 

1. Για την ανάθεση ορισμένης σύμβασης με διαγωνι¬ 
σμό, η εταιρεία ζητά από τους Υποψήφιους να προσκομί¬ 
ζουν με την προσφορά τους ή την αίτηση εκδήλωσης εν¬ 
διαφέροντος εγγυητική επιστολή συμμετοχής στο διαγω¬ 
νισμό. Η απαίτηση αυτή πρέπει να περιλαμβάνεται ως 
στοιχείο στον τηρούμενο τύπο δημοσιότητας του διαγω¬ 
νισμού. Γ ια την ανάθεση σύμβασης με προϋπολογιζόμε- 
νο αντικείμενο μικρότερο των ευρώ εκατό χιλιάδων 
(€ 100.000), η εταιρεία μπορεί να απαλλάσσει τους Υπο¬ 
ψήφιους από την υποχρέωση αυτή. 

2. Το ύψος της εγγυητικής επιστολής συμμετοχής, το 
περιεχόμενο και ο τύπος αυτής προσδιορίζονται στα τεύ¬ 
χη δημοπράτησης του συγκεκριμένου διαγωνισμού. Το 
ποσό είναι ορισμένο και κοινό για όλους τους Υποψήφι¬ 
ους. Οι εγγυητικές επιστολές ισχύουν μέχρι την επιστρο¬ 
φή τους από την εταιρεία. 

3. Η εγγύηση συμμετοχής του Υποψηφίου που θα ανα¬ 
κηρυχθεί Ανάδοχος καταπίπτει υπέρ της εταιρείας, σε πε¬ 
ρίπτωση που αυτός δενπροσέλθει να υπογράψει τη σύμ¬ 
βαση μέσα στο προκαθορισμένο από τη εταιρεία χρονικό 
διάστημα για την υπογραφή της. Στην περίπτωση αυτή, ο 
επιλεγείς Ανάδοχος βαρύνεται και με τα έξοδα διενέργει¬ 
ας νέου διαγωνισμού, καθώς και με τη διαφορά του τιμή¬ 
ματος, εάν επιλεγεί ο αμέσως επόμενος Υποψήφιος. 

4. Οι εγγυητικές επιστολές συ μμετοχής των Υποψηφίων 
επιστρέφονται, κατόπιν αιτήσεώς τους, μετά την ημερο¬ 
μηνία υπογραφής της σύμβασης. Σε περίπτωση που με¬ 
σολαβεί στάδιο προεπιλογής και ορισμένος Υποψήφιος 
αποκλειστεί κατά το στάδιο αυτό από την περαιτέρω δια¬ 
δικασία, τότε οι εγγυητικές επιστολές του επιστρέφονται, 
κατόπιν αιτήσεώς του, μετά την ολοκλήρωση του οικείου 
σταδίου της διαδικασίας ανάθεσης. 

(β) Εγγυητική επιστολή καλής εκτέλεσης. 

1. Ο επιλεγείς, ως Ανάδοχος, καταθέτει κατά την υπο¬ 
γραφή της σύμβασης εγγυητική επιστολή καλής εκτέλε¬ 
σης της υπό ανάθεση σύμβασης, αντικαθιστώντας με αυ¬ 
τήν την εγγυητική επιστολή συμμετοχής του στο διαγωνι¬ 
σμό. Η απαίτηση αυτή πρέπει να περιλαμβάνεται ως 
στοιχείο στον τηρούμενο τύπο δημοσιότητας του διαγω¬ 
νισμού. Γ ια την υπογραφή σύμβασης με προϋπολογιζό- 
μενο αντικείμενο μικρότερο των ευρώ δέκα χιλιάδων 
(€ 10.000), η εταιρεία μπορεί να απαλλάσσει τον Ανάδοχο 
από την υποχρέωση αυτή. 

2. Τα τεύχη δημοπράτησης ορίζουν το ύψος, το είδος, 
τον τύπο και το περιεχόμενο της εγγυητικής επιστολής 
καλής εκτέλεσης που πρέπει να προσκομισθεί, σύμφωνα 
και με τα ειδικότερα οριζόμενα στο παρόν άρθρο. 

3. Η εγγυητική επιστολή καλής εκτέλεσης δίνεται προς 
κάλυψη της ευθύνης του Αναδόχου έναντι της εταιρεία 
για την εμπρόθεσμη και κατάτους συμφωνηθέντες όρους 
καλή εκτέλεση της σύμβασης που θα του ανατεθεί και 
ισχύει καθόλη τη διάρκεια εκτέλεσης της ανατεθείσας 
σύμβασης. Επιστρέφεται στον Ανάδοχο μετά την οριστι¬ 
κή παραλαβή της υπηρεσίας ή της μελέτης. 

4. Εφόσον έχει κατατεθεί εγγυητική επιστολή καλής 
εκτέλεσης, σε κάθε μεταγενέστερη αύξηση του οικονομι¬ 
κού αντικειμένου της σύμβασης απαιτείται συμπλήρωμα- 

τική εγγυητική επιστολή καλής εκτέλεσης. Σε περίπτωση 
μείωσης της αξίας του συμβατικού αντικειμένου, είναι 
δυνατόν να επέλθει ανάλογη μείωση του ύψους των εγ¬ 
γυήσεων, μετά από αίτηση του Αναδόχου. 

(γ) Εγγυητική επιστολή προκαταβολής. 

1. Με την υπογραφή της σύμβασης ο Ανάδοχος είναι δυ¬ 
νατόν να δικαιούται να λάβει προκαταβολή, εφόσον ο 
ίδιος το ζητήσει και υπάρχει σχετική πρόβλεψη στην προ¬ 
κήρυξη ή τα τεύχη δημοπράτησης του συγκεκριμένου 
διαγωνισμού. Ο Ανάδοχος, με την παραλαβή της προκα¬ 
ταβολής, πρέπει να καταθέτει ισόποση εγγυητική επιστο¬ 
λή προκαταβολής. Η προκαταβολή δεν μπορεί να είναι 
ανώτερη του είκοσι πέντε τοις εκατό (25%) της συνολικής 
αξίας της οικείας σύμβασης. 

2. Η προκαταβολή είναι έντοκη από την ημερομηνία κα¬ 
ταβολής επιβαρυνόμενη με το ύψος επιτοκίου που καθο¬ 
ρίζεται με απόφαση του Υπουργού Οικονομικών, βάσει 
των διατάξεων του άρθρου 84 του Ν. 2362/1995, αναλο¬ 
γικά εφαρμοζόμενων. Η εγγυητική επιστολή προκαταβο¬ 
λής επιστρέφεται στον Ανάδοχο σύμφωνα με τα οριζόμε¬ 
να στη σύμβαση. 

(δ) Τύπος των εγγυητικών επιστολών. 

1. Οι εγγυητικές επιστολές των προηγουμένων παρα¬ 
γράφων, προέρχονται από αναγνωρισμένο τραπεζικό ή 
πιστωτικό ίδρυμα ή άλλο νομικό πρόσωπο που λειτουργεί 
νόμιμα στην Ελλάδα ή σε άλλο κράτος-μέλος της Ε.Ε. (ή 
του Ε.Ο.Χ.) και έχει το δικαίωμα έκδοσης εγγυητικών επι¬ 
στολών, σύμφωνα με τη νομοθεσία των κρατών-μελών 
της Ε.Ε. (ήτου Ε.Ο.Χ.). 

2. Υπόδειγμα του περιεχομένου των εγγυητικών επι¬ 
στολών πρέπει να περιλαμβάνεται στα Τεύχη Δημοπρά¬ 
τησης και σε κάθε περίπτωση να δίνεται στους ενδιαφε¬ 
ρομένους από την εταιρεία. 

3. Οι ως άνω εγγυητικές επιστολές πρέπει να είναι συ¬ 
ντεταγμένες στα ελληνικά. Σε περίπτωση που δεν είναι 
συντεταγμένες στα ελληνικά θα συνοδεύονται από επί¬ 
σημη μετάφρασή τους. 

4. Στηνπερίπτωση κοινοπραξίαςτου ΚΒΣ, οι εγγυητικές 
επιστολές των προηγούμενων παραγράφων εκδίδονται 
στην επωνυμία αυτής και καλύπτουν την αλληλέγγυα και 
εις ολόκληρον ευθύνη όλων των κοινοπρακτούντων με¬ 
ρών, τα οποία και αναφέρονται στο σώμα της επιστολής. 
Σε κάθε άλλη περίπτωση ένωσης φυσικών ή νομικών προ¬ 
σώπων, οι εγγυητικές επιστολές μπορούν να είναι ενιαίες 
ή να είναι άθροισμα εγγυητικών επιστολών εκάστη δε εξ 
αυτών θα καλύπτει την αλλληλέγγυα και εις ολόκληρον 
ευθύνη όλων των συμπραττόντων μελών. Στη δεύτερη 
αυτή περίπτωση, τυχόν κατάπτωση θα αφορά το σύνολο 
των εγγυητικών επιστολών. 

5. Οι ανωτέρω εγγυητικές επιστολές περιλαμβάνουν 
τον όρο ότι ο εγγυητής παραιτείται από το δικαίωμα διαι- 
ρέσεως και διζήσεως και αναλαμβάνει την υποχρέωση να 
καταβάλει το ποσό της εγγύησης, χωρίς ουδεμία ένστα¬ 
ση ή αντίρρηση μέσα σε τρεις (3) ημέρες από σχετικό αί¬ 
τημα της εταιρείας. 

Άρθρο 16 

Τεχνικές προδιαγραφές 

1. Οι τεχνικές προδιαγραφές συγκεκριμένης σύμβασης 
περιλαμβάνονται στα τεύχη δημοπράτησής της και στο 
κείμενο της σύμβασης που υπογράφεται μεταξύ Εταιρεί¬ 
ας και αναδόχου. Πρέπει να είναι σαφώς διατυπωμένες. 
Κατά τα λοιπά εφαρμόζεται το άρθρο 12 του Π.Δ. 


334/2000, όπως εκάστοτε ισχύει. Οι τεχνικές προδιαγρα¬ 
φές περιλαμβάνουν ενδεικτικά: 

- Τ ο σκοπό και το γενικό αντικείμενο του έργου 

- Το ειδικό αντικείμενο και τον καθορισμό των χαρακτη¬ 
ριστικών του 

- Τατυχόν στάδια, φάσεις ή τμήματα υλοποίησης 

- Τη διάρκεια των επί μέρους σταδίων, φάσεων ή τμημά¬ 
των καιτηνπροβλεπόμενη συνολική διάρκεια υλοποίησης 

- Τον προϋπολογισμό της υπηρεσίας 

- Την τυχόν κατανομή του προϋπολογισμού στα επί μέ¬ 
ρους στάδια, φάσεις ή τμήματα 

- Την τυχόν αναγκαία μεθοδολογία παρακολούθησης 
της προόδου και της παραλαβής του έργου. 

2. Εκτός των περιπτώσεων κατά τις οποίες οι προδια¬ 
γραφές δικαιολογούνται από το αντικείμενο της σύμβα¬ 
σης, απαγορεύεται η αναγραφή τεχνικών προδιαγραφών 
οι οποίες αφορούν προϊόντα ορισμένης κατασκευής ή 
προέλευσης ή ιδιαίτερες μεθόδους κατασκευής, και που 
έχουν ως αποτέλεσμα να ευνοούνται ή να αποκλείονται 
ορισμένοι Υποψήφιοι. Απαγορεύεται ιδίως η αναφορά 
εμπορικών σημάτων, διπλωμάτων ευρεσιτεχνίας, τύπων 
ή ορισμένης προελεύσεως παραγωγής ή καταγωγής. Τέ¬ 
τοια αναφορά επιτρέπεται εφόσον συνοδεύεται από τους 
όρους «ή αντίστοιχο» ή «ή το ισοδύναμο», όταν η εταιρεία 
δεν έχει τη δυνατότητα να προβεί σε περιγραφή του αντι¬ 
κειμένου της σύμβασης χρησιμοποιώντας προδιαγραφές 
επαρκώς σαφείς και πλήρως κατανοητές για όλους τους 
ενδιαφερομένους. 

3. Η εταιρεία μπορεί να προβαίνει στη δημοπράτηση 
του έργου είτε βάσει Προσχεδίου είτε βάσει Προμελέτης 
είτε βάσει Οριστικής Μελέτης. 

Άρθρο 17 

Εναλλακτικές Προσφορές 

Δυνατότητα υποβολής εναλλακτικών προσφορών υφί- 
σταται στους διαγωνισμούς που διεξάγει η Εταιρεία, σύμ¬ 
φωνα με τα ειδικότερα προβλεπόμενα στο άρθρο 30, πα¬ 
ράγραφος 3 του Π.Δ. 334/2000, όπως εκάστοτε ισχύει. 

Άρθρο 18 

Συμμετοχή κοινοπραξιών ή συμπράξεων 

Δυνατότητα συμμετοχής κοινοπραξιών ή συμπράξεων 
ή εν γένει ενώσεων εργοληπτών υφίσταται στους διαγω¬ 
νισμούς που διεξάγει η Εταιρεία, σύμφωνα με τα ειδικό¬ 
τερα προβλεπόμενα στο άρθρο 23 του Π.Δ. 334/2000, 
όπως εκάστοτε ισχύει. 

ΚΕΦΑΛΑΙΟ Ε' 

ΠΑΡΑΛΑΒΗ ΚΑΙ ΑΞΙΟΛΟΓΗΣΗ ΠΡΟΣΦΟΡΩΝ 

Άρθρο 19 

Επιτροπές 

1. Γιατις ανάγκεςεφαρμογήςτωνδιατάξεωντου παρό¬ 
ντος Κανονισμού και για κάθε διαδικασία ανάθεσης ορι¬ 
σμένης σύμβασης συστήνεται Επιτροπή Διαγωνισμού 
(ΕΔ), η οποία αποτελείται από τρία (3) έως επτά (7) μέλη 
και έχει τις ακόλουθες αρμοδιότητες: 

α) Παραλαμβάνει από την αρμόδια υπηρεσία της Εται¬ 
ρείας τις προσφορές σε συγκεκριμένο διαγωνισμό, μερι- 
μνώντας για την τήρηση των όρων των τευχών δημοπρά¬ 
τησης και των διατάξεωντου παρόντος. 

β) Αξιολογεί τις προσφορές που υποβλήθηκαν και ειση- 
γείταιτο αποτέλεσμα του διαγωνισμού. 

2. Σε περίπτωση που κρίνεται σκόπιμο ή αναγκαίο λόγω 

του συμβατικού αντικειμένου ή του εξειδικευμένου χαρα¬ 
κτήρα της δημοπρατούμενης σύμβασης, η Εταιρεία μπο¬ 
ρεί αντί της ως άνω Επιτροπής Διαγωνισμού να συνιστά 
δύο επιτροπές ως εξής: 

α) Επιτροπή Διεξαγωγής Διαγωνισμού (ΕΔΔ), η οποία 
ασκεί τις αρμοδιότητες που προβλέπονται ανωτέρω στην 
παρ. 1 περ. (α) του παρόντος άρθρου. Η ΕΔΔ αποτελείται 
από τρία (3) έως πέντε (5) μέλη. 

β) Επιτροπή Αξιολόγησης Προσφορών (ΕΑΠ), η οποία 
ασκεί τις αρμοδιότητες που προβλέπονται παραπάνω 
στην παρ. 1 περ. (β) του παρόντος άρθρου. Η ΕΑΠ αποτε- 
λείται από τρία (3) έως επτά (7) μέλη. 

3. Οι ως άνω Επιτροπές (Ε.Δ., Ε.Δ.Δ. και Ε.Α.Π., ανάλο¬ 
γα με την περίσταση) συγκροτούνται με απόφαση του αρ¬ 
μοδίου οργάνου της Εταιρείας, και αποτελούνται από 
πρόσωπα που μπορεί να είναι στελέχη της Εταιρείας ή/και 
τρίτα πρόσωπα με ειδικά επιστημονικά, τεχνικά, εμπειρι¬ 
κά ή άλλα προσόντα που αρμόζουν στο αντικείμενο της 
ανάθεσης. Στην επιτροπή μπορεί να συμμετέχει ένα μέ¬ 
λος του Δ.Σ. της Εταιρείας. Ένα μέλος κάθε Επιτροπής 
ορίζεται αντίστοιχα ως Πρόεδρός της. 

4. Με απόφαση του Διοικητικού Συμβουλίου της Εται¬ 
ρείας μπορεί να ορίζονται μόνιμες επιτροπές του παρό¬ 
ντος άρθρου για τη διενέργεια αναθέσεων ορισμένης κα¬ 
τηγορίας ή ορισμένου ποσού έργων. 

5. Με απόφαση του Διοικητικού Συμβουλίου της Εται¬ 
ρείας μπορεί να ορίζεται αποζημίωση των μελώντων ανω¬ 
τέρω Επιτροπών. 

Άρθρο 20 

Παραλαβή προσφορών 

1. Οι διαγωνισμοί διεξάγονται σε τόπο και χρόνο που 
ορίζεται στην Προκήρυξη. Οι προσφορές υποβάλλονται 
την ημέρα και ώρα που ορίζουν τα σχετικά τεύχη δημο- 
πράτησης και σύμφωνα με τους ειδικότερους όρους αυ¬ 
τών και τον παρόντα Κανονισμό. Περιλαμβάνουν δε τα έγ¬ 
γραφα, πιστοποιητικά και λοιπά στοιχεία που καθορίζο¬ 
νται στα τεύχη δημοπράτησης. 

2. Οι ενδιαφερόμενοι υποβάλλουν την προσφορά τους 
είτε καταθέτοντάς την αυτοπροσώπως ή με ειδικά προς 
τούτο εξουσιοδοτημένο εκπρόσωπό τους, είτε αποστέλ- 
λοντάς την ταχυδρομικά με συστημένη επιστολή ή ιδιωτι¬ 
κό ταχυδρομείο (οουπΊθΐ") στη διεύθυνση που αναγράφε¬ 
ται στα τεύχη δημοπράτησης. Στην περίπτωση της ταχυ¬ 
δρομικής αποστολής, η Εταιρεία ουδεμία ευθύνη φέρει 
για την εμπρόθεσμη παραλαβή της προσφοράς ή για το 
περιεχόμενο των φακέλων που την συνοδεύουν. 

3. Όλες οι προσφορές κατά την παραλαβή τους κατα- 
χωρούνται είτε στο γενικό πρωτόκολλο της Εταιρείας εί¬ 
τε σε ειδικό πρωτόκολλο, και σε κάθε φάκελο σημειώνε¬ 
ται ο σχετικός αριθμός πρωτοκόλλου και η ημερομηνία 
και ώρα καταχώρισης. Η υπηρεσία πρωτοκόλλου της 
Εταιρείας παραδίδει στην αρμόδια Επιτροπή τις προσφο¬ 
ρές που τυχόν απεστάλησαν ταχυδρομικά έναντι αποδεί- 
ξεως ή με υπηρεσία διακίνησης εγγράφων. 

4. Προσφορές εκπρόθεσμες δεν γίνονται δεκτές σε κα¬ 
μία περίπτωση από την Εταιρεία, επιστρέφονται δε στους 
αποδέκτες τους χωρίς να ανοιχθούν, ακόμη και εάν η κα¬ 
θυστέρηση οφείλεται σε λόγους ανωτέρας βίας, εκτός 
εάν η επίδοση των προσφορών που έχει ήδη αρχίσει κατά 
την καθορισμένη ημέρα και ώρα συνεχίζεται χωρίς διακο¬ 
πή μέχρι και την υποβολή των προσφορών όλων των δια- 
γωνιζομένων. Η επιστροφή των εκπρόθεσμων προσφο¬ 


ρών γίνεται μετά από έγγραφη ειδοποίηση των ενδιαφε¬ 
ρομένων για τηνπαραλαβή τους, η οποία περιλαμβάνει και 
τους λόγους επιστροφής των προσφορών. Εάν οι ενδια¬ 
φερόμενοι δεν παραλάβουν τις προσφορές τους εντός δι- 
μήνου από την ειδοποίησή τους, οι προσφορές καταστρέ- 
φονται από την αρμόδια επιτροπή της Εταιρείας. 

5. Οι προσφορές κατατίθενται μέσα σε σφραγισμένο 
φάκελο που περιλαμβάνει επί ποινή αποκλεισμού όλα 
όσα καθορίζονται στην προκήρυξη. Ο γενικός αυτός φά¬ 
κελος, εκτός αν ορίζεται διαφορετικά στην προκήρυξη 
του διαγωνισμού και τα τεύχη δημοπράτησης, περιέχει 
τρεις επί μέρους, ανεξάρτητους, σφραγισμένους υπο- 
φακέλους, δηλαδή (α) «Φάκελο Δικαιολογητικών Συμμε¬ 
τοχής», ο οποίος περιέχει τα νομιμοποιητικά στοιχεία και 
τα άλλα απαραίτητα δικαιολογητικά, (β) «Φάκελο Τεχνι¬ 
κής Προσφοράς», ο οποίος περιέχει τα στοιχεία της τε¬ 
χνικής προσφοράς του διαγωνιζόμενου και (γ) «Φάκελο 
Οικονομικής Προσφοράς», ο οποίος περιέχει την οικονο¬ 
μική προσφορά του διαγωνιζόμενου. Όλοι οι επί μέρους 
φάκελοι αναγράφουν την επωνυμία του διαγωνιζομένου, 
τον τίτλο της προς ανάθεση σύμβασης και τον τίτλο του 
φακέλου. Απαγορεύεται η χρήση αυτοκόλλητων φακέ¬ 
λων που είναι δυνατόν να αποσφραγιστούν και να επανα- 
σφραγιστούν χωρίς να αφήσουν ίχνη. 

6. Με την επιφύλαξη του άρθρου 5του Ν. 2522/1997 οι 
συμμετέχοντες σε διαγωνισμό δεν δικαιούνται καμμίας 
αποζημίωσης για δαπάνες σχετικές με τη σύνταξη και 
υποβολή των προσφορών. 

Άρθρο 21 

Αξιολόγηση των Προσφορών 

1. Η αποσφράγιση, έλεγχος και αξιολόγηση των φακέ- 
λωντης προσφοράς γίνεται από την αρμόδια Επιτροπή με 
την διαδικασία και στον χρόνο που ορίζεται στα τεύχη δη¬ 
μοπράτησης ή γνωστοποιείται στους διαγωνιζόμενους 
σύμφωνα με αυτά. Η ημέρα συνεδρίασης, η ώρα έναρξης 
καθώς και η ενδεχόμενη διακοπή και επανέναρξη αυτών 
ορίζονται από τον αρμόδιο πρόεδρο της επιτροπής, σύμ¬ 
φωνα και με τα τυχόν ειδικότερα οριζόμενα στα τεύχη δη¬ 
μοπράτησης. 

2. Η αρμόδια Επιτροπή παραλαμβάνει και αριθμεί την 
προσφορά του κάθε συμμετέχοντα, αποσφραγίζει δημό¬ 
σια τον φάκελο προσφοράς και τον «Φάκελο Δικαιολογη- 
τικών Συμμετοχής» και αριθμεί και μονογράφειτα έγγρα¬ 
φα που βρίσκονται μέσα σε αυτόν. Οι πράξεις της αρίθ¬ 
μησης και μονογραφής αρκεί να γίνονται από ένα 
οιοδήποτε μέλος της Επιτροπής. Στη συνέχεια ελέγχει, 
σύμφωνα με τα ειδικότερα οριζόμενα στη προκήρυξη, κα¬ 
τά πόσον οι υποψήφιοι πληρούν όλες τις τυπικές και ου¬ 
σιαστικές προϋποθέσεις συμμετοχής τους στο διαγωνι¬ 
σμό. Μετην ολοκλήρωση της διαδικασίας ελέγχου των δι- 
καιολογητικών συμμετοχής, η Επιτροπή ανακοινώνει 
δημοσίως, τα ονόματα των διαγωνιζομένων που αποκλεί¬ 
ονται από την περαιτέρω συμμετοχή τους στο διαγωνι¬ 
σμό, καθώς και τους λόγους αποκλεισμού κάθε ενός από 
αυτούς. Ακολούθως, η Επιτροπή Διενέργειας του Διαγω¬ 
νισμού αποσφραγίζει δημόσια τον Φάκελο Τεχνικής Προ¬ 
σφοράς και αριθμεί και μονογράφειτα έγγραφα που βρί¬ 
σκονται μέσα σε αυτόν. Οι πράξεις της αρίθμησης και μο¬ 
νογραφής αρκεί να γίνονται από ένα οιοδήποτε μέλος της 
Επιτροπής. Ο Φάκελος Οικονομικής Προσφοράς δεν 
αποσφραγίζεται, μονογράφεται από όλα τα μέλη της Επι¬ 
τροπής και φυλάσσεται από τον Πρόεδρο αυτής. 

3. Στους αποκλεισθέντες από το διαγωνισμό υποψηφί¬ 
ους - μετά την εκδίκαση τυχόν ενστάσεώντους - επιστρέ- 
φονται οι Φάκελοι Τεχνικής και Οικονομικής προσφοράς 
τους, χωρίς να ανοιγούν. Κατά του αποκλεισμού υποψη¬ 
φίου επιτρέπεται η υποβολή ένστασης. 

4. Ακολουθεί η εξέταση, η αξιολόγηση του περιεχομέ¬ 
νου του «Φακέλου Τεχνικής Προσφοράς» σε κλειστή συ¬ 
νεδρίαση, καθώς και η βαθμολόγηση της τεχνικής προ¬ 
σφοράς κάθε διαγωνιζόμενου, σύμφωνα και μετά ειδικό¬ 
τερα οριζόμενα, τα κριτήρια και τους συντελεστές που 
ορίζονται τεύχη δημοπράτησης. Είναι δυνατόν στους 
όρους του διαγωνισμού, να τίθεται ένα κατώτατο όριο 
στην βαθμολόγηση των τεχνικών προσφορών, κάτω από 
το οποίο οι υποβληθείσες τεχνικές προσφορές θεωρού¬ 
νται τεχνικώς απαράδεκτες. Στην περίπτωση αυτή δεν 
αποσφραγίζονται οι «Φάκελοι Οικονομικών Προσφο¬ 
ρών», αλλά επιστρέφονται αυτούσιοι στους διαγωνιζόμε- 
νους, των οποίων οι τεχνικές προσφορές κρίθηκαν απα¬ 
ράδεκτες. Πριντη βαθμολόγηση, είναι δυνατόν η Επιτρο¬ 
πή να καλέσει τους προσφέροντες εντός ορισμένης 
προθεσμίας να αναλύσουν προφορικά τις θέσεις τους και 
να απαντήσουν σε τυχόν ερωτήσεις των μελών της. Στην 
περίπτωση αυτή, εάν ένας διαγωνιζόμενος δενπροσέλθει 
στη συνέντευξη αυτή, αποκλείεται από την περαιτέρω 
διαδικασία αξιολόγησης. Συντάσσεται, τέλος, Πίνακας 
Βαθμολογίας των διαγωνιζομένων κατά φθίνουσα σειρά 
αξιολόγησης, δημοσιεύεται δια αναρτήσεως στην έδρα 
της Εταιρείας και κοινοποιείται στους διαγωνιζόμενους. 
Στον παραπάνω πίνακα αναφέρονται και οι διαγωνιζόμε- 
νοι, οι προσφορές των οποίων δεν ανταποκρίνονται στις 
ουσιώδεις απαιτήσεις και όρους των τεχνικών προδια¬ 
γραφών, καθώς και οι λόγοι αποκλεισμού τους. Κατά του 
ως άνω πίνακα επιτρέπεται η υποβολή ενστάσεως. 

5. Στη συνέχεια, η αρμόδια Επιτροπή του Διαγωνισμού 
συνέρχεται σε νέα δημόσια συνεδρίαση για την απο¬ 
σφράγιση του Φακέλου της Οικονομικής Προσφοράς, 
αρμοδίως γνωστοποιούμενη εγγράφως σε όλους τους 
διαγωνιζόμενους. Οι υποψήφιοι μπορούν, εάν το επιθυ¬ 
μούν, να είναι παρόντες δια του νομίμου εκπροσώπου 
τους κατά την αποσφράγιση του Φακέλου Οικονομικής 
Προσφοράςτους. 

6. Η Επιτροπή Διενέργειας του Διαγωνισμού αποσφρα¬ 
γίζει δημόσια τον «Φάκελο Οικονομικής Προσφοράς», 
αριθμεί και μονογράφειτα έγγραφα που βρίσκονται μέσα 
σε αυτόν. Οι πράξεις της αρίθμησης και μονογραφής αρ¬ 
κεί να γίνονται από ένα οιοδήποτε μέλος της Επιτροπής. 

Ακολουθεί η εξέταση και αξιολόγηση του περιεχομένου 
του «Φακέλου Οικονομικής Προσφοράς», σε κλειστή συ¬ 
νεδρίαση, όπου απαιτείται, σύμφωνα με τα ειδικότερα 
οριζόμενα στα τεύχη δημοπράτησης. Η Επιτροπή μπορεί 
να καλέσει τους υποψήφιους εντός ορισμένης προθε¬ 
σμίας να δώσουν διευκρινίσεις επί των στοιχείων του Φα¬ 
κέλου. Στην περίπτωση αυτή, εάν ένας διαγωνιζόμενος 
δεν προσέλθει ενώπιον της Επιτροπής Διενέργειας του 
Διαγωνισμού προς παροχή διευκρινίσεων, αποκλείεται 
από το διαγωνισμό. Στη συνέχεια βαθμολογείται η οικο¬ 
νομική προσφορά κάθε διαγωνιζόμενου, όπου απαιτείται, 
σύμφωνα με τα κριτήρια και τους συντελεστές που προ¬ 
καθορίζονται στη προκήρυξη, γίνεται ο συσχετισμός τε¬ 
χνικής και οικονομικής προσφοράς και συντάσσεται ο τε¬ 
λικός Πίνακας Βαθμολογίας των διαγωνιζομένων κατά 
φθίνουσα σειρά αξιολόγησης. Ο Πίνακας δημοσιεύεται 
δια αναρτήσεως στην έδρα της Εταιρείας και κοινοποιεί¬ 


ται στους ενδιαφερομένους. Κατά του πίνακα επιτρέπε¬ 
ται η υποβολή ενστάσεως. Από τον πίνακα αυτόν προκύ¬ 
πτει και ο προτεινόμενος από την αρμόδια Επιτροπή ανά- 
δοχος του διαγωνισμού. 

7.0 πίνακας, μαζί με τις τυχόν υποβληθείσες ενστάσεις, 
διαβιβάζεται στο όργανο της εταιρείας που είναι αρμόδιο 
για τη λήψη απόφασης σύμφωνα με το άρθρο 3 του παρό¬ 
ντος Κανονισμού, προς κρίση. Το αρμόδιο όργανο απο- 
φαίνεται επί των ενστάσεων κατά την απόλυτη κρίση του, 
αποφασίζει για το αποτέλεσμα του διαγωνισμού και ανα- 
κηρύσσει τον ανάδοχο της δημοπρατούμενης σύμβασης. 

8. Το αρμόδιο όργανο σύμφωνα με το άρθρο 3 του πα¬ 
ρόντος Κανονισμού μπορεί να μην αναθέσει τη σύμβαση 
στον προτεινόμενο από την Επιτροπή, αλλά να προχωρή¬ 
σει στην κρίση των επόμενων υποψηφίων κατά σειρά, 
εφόσον μετά πλήρη αιτιολόγηση ο προτεινόμενος δεν 
ικανοποιεί τα κριτήρια ανάθεση, για λόγους που ανάγο¬ 
νται στα τεχνικά ή οικονομικά στοιχεία της προφοράς του. 
Διευκρινήσεις ή και βελτιώσεις της προσφοράς του υπο¬ 
ψηφίου δεν αποκλείονται. 

ΚΕΦΑΛΑΙΟ ΣΤ' 

ΑΝΑΘΕΣΗ ΣΥΜΒΑΣΗΣ 

Άρθρο 22 
Κριτήρια ανάθεσης 

1. Τα κριτήρια με βάση τα οποία η Εταιρεία αναθέτει την 
δημοπρατούμενη σύμβαση μπορεί να είναι κατά περί¬ 
πτωση: α) η χαμηλότερη τιμή ή β) η πλέον συμφέρουσα 
από οικονομική άποψη προσφορά. 

2. Η Εταιρεία προκαθορίζει σε κάθε περίπτωση το βασι¬ 
κό κριτήριο ανάθεσης της δημοπρατούμενης σύμβασης 
στην Προκήρυξη. Στην ίδια Προκήρυξη ή στα τεύχη δη¬ 
μοπράτησης καθορίζονται επίσης τα επί μέρους κριτήρια 
αξιολόγησης των τεχνικών προσφορών. Τα επιμέρους 
κριτήρια συνδέονται με την συγκεκριμένη σύμβαση και 
μπορεί να είναι ιδίως: η τιμή, η προτεινόμενη μεθοδολο¬ 
γία, η προθεσμία εκτέλεσης ή παράδοσης, τα έξοδα λει¬ 
τουργίας, η ποιότητα, η αποδοτικότητα, τα τεχνικά πλεο¬ 
νεκτήματα, περιβαλλοντικά, κοινωνικά, αισθητικά και λει¬ 
τουργικά χαρακτηριστικά, η τεχνική αξία, η τεχνική 
υποστήριξη και εξυπηρέτηση μετά την λήξη της σύμβα¬ 
σης κ.λπ. 

Άρθρο 23 

Αιτιολόγηση ασυνήθιστα χαμηλών προσφορών 

1. Η εταιρεία μπορεί με τα τεύχη δημοπράτησης να θέ¬ 
τει επί ποινή αποκλεισμού όριο έκπτωσης στην οικονομι¬ 
κή προσφορά των διαγωνιζομένων. 

2. Εάν δεν ορίζεται ανώτατο όριο έκπτωσης στα τεύχη 
δημοπράτησης, σε περίπτωση η Εταιρεία θεωρήσει ότι η 
προσφορά ενός διαγωνιζόμενου είναι υπερβολικά χαμη¬ 
λή σε σχέση με το αντικείμενο της δημοπρατούμενης 
σύμβασης, καλεί, πριν απορρίψει την προσφορά, τον δια- 
γωνιζόμενο να αιτιολογήσει εγγράφως την σύνθεση της 
προσφοράς του και εξακριβώνει αυτή την σύνθεση, λαμ- 
βάνοντας υπόψη τις δοθείσες διευκρινίσεις (επαλήθευση 
προσφορών), σύμφωνα και με τα ειδικότερα οριζόμενα 
στο άρθρο 30 του Π.Δ. 334/2000, όπως εκάστοτε αυτό 
ισχύει. 

Άρθρο 24 

Ενστάσεις 

1. Για κάθε πράξη ή παράλειψη της Εταιρείας αναφορι- 

κά με διενεργούμενο διαγωνισμό είναι δυνατόν να ασκη¬ 
θεί ένσταση από οποιονδήποτε έχει έννομο συμφέρον. 
Όλες οι ενστάσεις απευθύνονται στην Εταιρεία, υποβάλ¬ 
λονται στην έδρα της και παραλαμβάνονται από την αρ¬ 
μόδια επιτροπή. Επί αυτών αποφαίνονται τα αρμόδια όρ¬ 
γανα της Εταιρείας, σύμφωνα με το άρθρο 3 παρ. 2 του 
παρόντος Κανονισμού, μετά από εισήγηση της αρμόδιας 
επιτροπής. 

2. Ένσταση κατά της Προκήρυξης ασκείται εντός ανα¬ 
τρεπτικής προθεσμίας πέντε (5) ημερών από την τελευ¬ 
ταία δημοσίευσή της. Ένσταση κατά της αναλυτικής δια¬ 
κήρυξης και των τευχών δημοπράτησης εν γένει ασκείται 
εντός ανατρεπτικής προθεσμίας πέντε (5) ημερών από 
την λήξη της προθεσμίας παραλαβής τους. Ένσταση κα¬ 
τά της διαδικασίας και των πράξεων διενέργειας του δια¬ 
γωνισμού ασκείται εντός ανατρεπτικής προθεσμίας πέ¬ 
ντε (5) ημερών από τη δημοσίευση ή κοινοποίηση της 
προσβαλλόμενης πράξης ή τηντέλεση της διαδικαστικής 
ενέργειας. Ένσταση κατά της απόφασης κατακύρωσης ή 
ανάθεσης της δημοπρατούμενης σύμβασης ασκείται 
εντός ανατρεπτικής προθεσμίας πέντε (5) ημερών από τη 
δημοσίευση του αποτελέσματος του διαγωνισμού σύμ¬ 
φωνα με το άρθρο 25 παρ. 3 του παρόντος Κανονισμού. 

3. Ειδικά για το συνοπτικό διαγωνισμό, το σύνολο των 
ανωτέρω προθεσμιών για την άσκηση ένστασης ορίζεται 
σε δύο (2) εργάσιμες ημέρες. 

4. Για τις συμβάσεις που εμπίπτουν στο πεδίο εφαρμο¬ 
γής του Π.Δ. 334/2000, εφαρμόζεται παράλληλα ο 
Ν. 2522/1997, όπως εκάστοτε ισχύει. 

Άρθρο 25 

Κατακύρωση Διαγωνισμού 

1. Κάθε διαγωνισμός της Εταιρείας κατακυρώνεται με 
απόφαση του αρμοδίου οργάνου της μετά την εξέταση 
τυχόν ενστάσεων. 

2. Η Εταιρεία μπορεί, κατά την ελεύθερη κρίση της και 
αζημίως γι’ αυτήν, να ματαιώσει ορισμένο διαγωνισμό σε 
κάθε στάδιο της διαδικασίας, ενδεικτικά και όχι περιορι¬ 
στικά για (α) παράτυπη διεξαγωγή, εφόσον από την πα¬ 
ρατυπία επηρεάζεται το αποτέλεσμα της διαδικασίας, (β) 
εάν το αποτέλεσμα της διαδικασίας κρίνεται αιτιολογη¬ 
μένα μη ικανοποιητικό για την Εταιρεία, (γ) εάν ο ανταγω¬ 
νισμός υπήρξε ανεπαρκής ή εάν υπάρχουν σοβαρές εν¬ 
δείξεις ότι έγινε συνεννόηση των διαγωνιζομένων προς 
αποφυγή πραγματικού ανταγωνισμού, (δ) εάν υπήρξε αλ¬ 
λαγή των αναγκώντης Εταιρείας. Στις περιπτώσεις αυτές 
η Εταιρεία μπορεί να προχωρήσει σε νέα διαδικασία ανά¬ 
θεσης με τους ίδιους ή τροποποιημένους όρους ή να προ¬ 
χωρήσει στην ανάθεση κατά οποιονδήποτε άλλο τρόπο 
που προβλέπεται στον παρόντα Κανονισμό. 

3. Οι αποφάσεις της Εταιρείας αναφορικά με διενερ- 
γούμενο διαγωνισμό δημοσιεύονται με ανάρτησή της 
στην έδρα της Εταιρείας κοινοποιούνται δε στους συμμε- 
τέχοντες ή / και στον ανάδοχο με επιστολή, τηλεομοιοτυ¬ 
πία ή άλλο πρόσφορο μέσο. 

Άρθρο 26 
Σύναψη σύμβασης 

1. Με εξαίρεση τις συμβάσεις που η αξία τους είναι μέ¬ 
χρι του ποσού των ευρώ δέκα χιλιάδων, (€10.000), η Εται¬ 
ρεία καταρτίζει έγγραφη σύμβαση με τον ανάδοχο, σύμ¬ 
φωνα τους όρους της προκήρυξης και την προσφορά του 
αναδόχου. Τα τεύχη δημοπράτησης και όλα τα τυχόν συ¬ 


νοδευτικά έγγραφα που περιγράφονται στην προκήρυξη 
αποτελούν αναπόσπαστο μέρος της οικείας σύμβασης. 

2. Στη σύμβαση ανάθεσης του έργου περιλαμβάνονται 
τουλάχιστον τα κάτωθι απαραίτητα στοιχεία: 

- τα πρόσωπα των συμβαλλομένων και οι εκπρόσωποί 
τους 

- το αντικείμενο και τα τεχνικά χαρακτηριστικά του έρ¬ 
γου (περιγραφή του συμβατικού αντικειμένου) 

- το χρονοδιάγραμμα εκτέλεσης του έργου 

- οι τυχόν επιμέρους φάσεις ή τμήματα του έργου 

- η αμοιβή και ο τρόπος καταβολής της 

- ο τόπος και οι διαδικασίες παράδοσης και παραλαβής 
του έργου 

- η προθεσμία ή η διάρκεια υλοποίησης του συνόλου 
του έργου, καθώς και των επιμέρους φάσεώντου 

- οι εγγυήσεις για την καλή εκτέλεση της σύμβασης και 
οι ποινικές ρήτρες για την τυχόν υπαίτια υπέρβαση των 
προθεσμιών εκτέλεσης της υπηρεσίας ή μελέτης 

- οι λοιπές υποχρεώσεις των συμβαλλομένων 

- ο τρόπος παρακολούθησης της εκτέλεσης του έργου 

- το εφαρμοστέο δίκαιο 

- η μεθοδολογία τυχόν τροποποίησης της σύμβασης, 
λύσης της σύμβασης και επίλυσης διαφορών. 

3. Η απόφαση της Εταιρείας για την ανάθεση της σύμ¬ 
βασης κοινοποιείται εγγράφως στον ανάδοχο. Ο ανάδο- 
χος καλείται εντός το πολύ δέκα (10) ημερών να προσέλ- 
θει για την υπογραφή της σε καθορισμένη από τα τεύχη 
δημοπράτησης προθεσμία. Η προθεσμία αυτή δεν μπορεί 
να είναι μικρότερη των επτά (7) ημερών, ούτε μεγαλύτε¬ 
ρη των τριάντα (30) ημερών από την ημερομηνία της 
προηγούμενης ειδοποίησης. Δύναται πάντως να παρατεί- 
νεται με απόφαση της Εταιρείας. 

Άρθρο 27 

Εκτέλεση έργων με αυτεπιστασία 

1. Η εκτέλεση εργασιών με αυτεπιστασία αποτελεί 
εναλλακτικό τρόπο κατασκευής των έργων όταν αποφα- 
σίζεται από το Δ.Σ. μετά από εισήγηση του Διευθύνοντος 
Συμβούλου. Το Δ.Σ. της εταιρείας ορίζει Επιβλέποντα ή 
και άλλους ως βοηθούς του εφόσον απαιτείται. Με μέρι¬ 
μνα του επιβλέποντα συντάσσεται χρονοδιάγραμμα και 
αναλυτικό πρόγραμμα κατασκευής. Συντάσσεται επίσης 
προμέτρηση των απαιτουμένων υλικών, προγραμματίζε¬ 
ται ο αριθμός, οι ειδικότητες και η διάρκεια απασχόλησης 
του εργατοτεχνικού προσωπικού και ο αριθμός, το είδος 
και η διάρκεια απασχόλησης του μηχανικού εξοπλισμού 
που είναι απαραίτητα για την εκτέλεση του έργου. 

2.0 απαιτούμενος αριθμόςτου προσωπικού καιτων μη¬ 
χανημάτων, οι ποσότητες των υλικών, ο τρόπος και ο 
αριθμός απασχόλησης του προσωπικού, ανάλωσης υλι¬ 
κών, μίσθωσης και χρήσης μηχανημάτων, και άλατα ανα¬ 
γκαία για την εκτέλεση του έργου στοιχεία, ο αριθμός των 
μηχανημάτων έργων των οποίων η αγορά είναι τυχόν ανα¬ 
γκαία για την κατασκευή του έργου, εγκρίνεται από το 
Δ.Σ. μετά από σχετική εισήγηση του επιβλέποντα. 

3. Το απαιτούμενο προσωπικό προσλαμβάνεται σύμ¬ 
φωνα με τις ισχύουσες για την εταιρεία σχετικές διατά¬ 
ξεις. Στο προσωπικό αυτό μπορεί να περιλαμβάνεται 
υπαλληλικό και εργατοτεχνικό προσωπικό οποιασδήποτε 
ειδικότητας αναγκαίας για την κατασκευή και την τεχνι- 
κοοικονομική διοίκηση του έργου. 

4. Από τις διατιθέμενες για το έργο πιστώσεις καταβάλ¬ 
λονται, με βάση νόμιμα δικαιολογητικά, όλες οι δαπάνες 

που πραγματοποιούνται για το έργο όπως είναι οι μισθοί, 
τα ημερομίσθια και οι σχετικές εργοδοτικές επιβαρύνσεις 
του προσωπικού της προηγουμένης παραγράφου, οι δα¬ 
πάνες προμήθειας μηχανημάτων και εξοπλισμού, η αξία 
των υλικών και οι δαπάνες διαλογής, αποθήκευσης, μετα¬ 
φοράς και χρήσης τους, τα μισθώματα μηχανημάτων, τα 
ασφάλιστρα και οι δαπάνες λειτουργίας τους, οι αμοιβές 
για παροχή υπηρεσιών, και το αντάλλαγμα για την υπερ- 
γολαβική εκτέλεση εργασιών με υλικά ή χωρίς υλικά. 

5. Για την αγορά των υλικών και μηχανημάτων, τη μί¬ 
σθωση μηχανικού εξοπλισμού ή την εκτέλεση μεταφορών 
εφαρμόζονται οι αντίστοιχες διατάξεις που διέπουν την 
εταιρεία. 

6. Γιατις εργασίες που εκτελούνται με αυτεπιστασία συ- 
ντάσσεται επιμέτρησή τους και απολογισμός της δαπά¬ 
νης κατά την περάτωσή τους. 

ΚΕΦΑΛΑΙΟ Ζ' 

ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ ΕΡΓΩΝ 
Άρθρο 28 

Παρακολούθηση Εκτέλεσης 

1. Η Εταιρεία μπορεί να ορίζει ένα ή περισσότερα πρό¬ 
σωπα για την παρακολούθηση της εκτέλεσης ορισμένης 
σύμβασης (επιβλέπων). Ανάλογα με την φύση της σύμβα¬ 
σης είναι δυνατόν να ορίζεται ως επιβλέπων και εξειδι- 
κευμένος εξωτερικός ειδικός σύμβουλος ή ομάδα εξειδι- 
κευμένων συμβούλων. 

2. Ο επιβλέπων παρακολουθεί και ελέγχει την εκτέλεση 
της οικείας σύμβασης κατά τα τυχόν επιμέρους στάδια, 
φάσεις ή τμήματά της, ιδίως δε προσκαλεί τον ανάδοχο 
να παρουσιάσει την πρόοδο υλοποίησης της σύμβασης, 
του ζητεί εξηγήσεις και διευκρινίσεις, μεταφέρει τις οδη¬ 
γίες και κατευθύνσεις της Εταιρείας κ.λπ. 

3. Ο ανάδοχος έχει υποχρέωση να λαμβάνει υπόψη τις 
παρατηρήσεις του επιβλέποντος, και να συμμορφώνεται 
μέσα σε εύλογη ή ταχθείσα από τον επιβλέποντα προθε¬ 
σμία. 

Άρθρο 29 

Χρονοδιάγραμμα κατασκευής - Προθεσμίες - 
Ποινικές Ρήτρες 

1. Η σύμβαση μπορεί να προβλέπει, εκτός από τη συνο¬ 
λική προθεσμία αποπεράτωσης και τμηματικές προθε¬ 
σμίες για την αποπεράτωση διακριτών τμημάτων του έρ¬ 
γου. Ολες οι προθεσμίες αρχίζουν από την υπογραφή της 
σύμβασης, εκτός αν ορίζεται διαφορετικά σ’ αυτήν. Πα¬ 
ράταση της συνολικής ή των τμηματικών προθεσμιών 
εγκρίνεται ύστερα από σχετική εισήγηση του Επιβλέπο- 
ντα. από το αρμόδιο όργανο της εταιρείας κατά την κρίση 
του, με γνώμονα το συμφέρον της Εταιρείας, μετά από 
σχετικό έγγραφο αίτημα του Αναδόχου, στο οποίο επικα¬ 
λείται και στοιχειοθετεί ο Ανάδοχος σοβαρούς λόγους 
καθυστέρησης που δεν οφείλονται σε υπαιτιότητά του, 
εφόσοντο αίτημα αυτό υποβάλλεται πριν από τη λήξη της 
συμβατικής προθεσμίας. Η απόφαση οφείλει να αναφέρει 
και τους λόγους της παράτασης. 

2. Ο ανάδοχος με βάση την ολική και τις τμηματικές 
προθεσμίες, συντάσσει και υποβάλει στον Επιβλέποντα 
εντός πέντε ημερών απάτην υπογραφή της σύμβασης έρ¬ 
γου, το χρονοδιάγραμμα κατασκευής του έργου, το 
οποίο αναλύει ανά μονάδα χρόνου, κατά τις υποδείξεις 
του Επιβλέποντα, τις εργασίες που προβλέπεται να εκτε- 
λεσθούν. 


3. Ο Επιβλέπων εγκρίνει το χρονοδιάγραμμα και μπορεί 
να τροποποιήσει τις προτάσεις του αναδόχου σχετικά με 
τη σειρά και τη διάρκεια κατασκευής των έργων ανάλογα 
με τις δυνατότητες χρονικής κλιμάκωσης των πιστώσεων, 
μέσα στα όρια των συμβατικών προθεσμιών. Το εγκεκρι¬ 
μένο χρονοδιάγραμμα αποτελεί το αναλυτικό πρόγραμ¬ 
μα κατασκευής του έργου. 

4. Αναπροσαρμογές του χρονοδιαγράμματος εγκρίνο- 
νται, όταν μεταβληθούν οι ποσότητες ή το είδος των ερ¬ 
γασιών ή όταν υπαίτιος της καθυστέρησης είναι η εται¬ 
ρεία. 

5. Η σύμβαση έργου μπορεί να ορίζει την κατάπτωση 
ποινικών ρητρών σε περίπτωση υπέρβασης των τμηματι- 
κώνή / καιτης συνολικής προθεσμίας του έργου. Η ποινι¬ 
κή ρήτρα που επιβάλλεται στον ανάδοχο για υπέρβαση 
της συνολικής προθεσμίας αποπεράτωσης του έργου 
ορίζεται σε 10% της μέσης ημερήσιας αξίας του έργου 
και επιβάλλεται για αριθμό ημερών ίσο με το 20% της προ- 
βλεπόμενης από τη σύμβαση συνολικής προθεσμίας. Για 
τις επόμενες μέρες και μέχρις ακόμα 10% της συνολικής 
προθεσμίας η ποινική ρήτρα για κάθε μέρα ορίζεται σε 
20% της μέσης ημερήσιας αξίας του έργου. Γιατην εφαρ¬ 
μογή των ποινικών ρητρών η μέση ημερήσια αξία του έρ¬ 
γου προκύπτει αφού διαιρεθεί το συνολικό χρηματικό πο¬ 
σό της σύμβασης με τον αριθμό ημερών της συνολικής 
προθεσμίας. Οι χρόνοι υπολογίζονται σε ημερολογιακές 
μέρες και τα ποσά και οι προθεσμίες όπως προβλέπονται 
στην αρχική σύμβαση, χωρίς παρατάσεις ή επαναπροσ¬ 
διορισμό. 

6. Πονικές ρήτρες για την υπέρβαση τμηματικών προ¬ 
θεσμιών ορίζονται από τη σύμβαση και δεν μπορεί να 
υπερβαίνουν η κάθε μία το 15% του συμβατικού ποσού 
του αντίστοιχου τμήματος του έργου, αθροιστικά δε το 
10% του όλου συμβατικού ποσού. 

7. Σε έργα που ο χρόνος αποπεράτωσης έχει ιδιαίτερη 
σημασία και αυτό έχει προβλεφθεί ειδικά στην σύμβαση, 
οι ειδικοί όροι μπορούν να καθορίζουν μεγαλύτερο ποσο¬ 
στό ποινικής ρήτρας έτσι ώστε να διατηρείται το αυτό 
ανώτατο όριο ποινικών ρητρών τόσο για το σύνολο του 
έργου όσο και για τυχόν τμηματικές αποπερατώσεις. 

8. Οι ποινικές ρήτρες επιβάλλονται με απόφαση του 
Δ.Σ. της εταιρείας και παρακρατούνται από τον αμέσως 
επόμενο λογαριασμό του έργου ή από τις εγγυητικές επι¬ 
στολές καλής εκτέλεσης. Με την ίδια απόφαση ανακα¬ 
λούνται οι ποινικές ρήτρες για ενδεικτικές τμηματικές 
προθεσμίες αν το έργο περατωθεί μέσα στη συνολική 
προθεσμία και τις εγκεκριμένες γενικές παρατάσεις της. 

Άρθρο 30 
Ημερολόγιο έργου 

1. Για κάθε έργο, με μέριμνα του αναδόχου τηρείται 
ημερολόγιο, το οποίο συμπληρώνεται καθημερινά. Σε αυ¬ 
τό αναγράφεται κάθε στοιχείο που κατά την κρίση του 
αναδόχου και του Επιβλέποντα, πρέπει συνοπτικά να ανα¬ 
φερθεί σε αυτό και που σχετίζεται με την εκτέλεση και την 
εν γένει πρόοδο του έργου. 

2. Το ημερολόγιο υπογράφεται από τον επιβλέποντα 
του έργου και τον εκπρόσωπο του αναδόχου ή τον ανά¬ 
δοχο. Στις περιπτώσεις έργων προϋπολογισμού κατώτε¬ 
ρου από ευρώ εκατό χιλιάδων, (€ 100.000), ο Επιβλέπων 
μπορεί να ορίσει την τήρηση του ημερολογίου κατά αραι¬ 
ότερα χρονικά διαστήματα ή και τη μη τήρηση ημερολο¬ 
γίου. 

Άρθρο 31 

Υποχρεώσεις Αναδόχου 

1. Ο ανάδοχος έχει την υποχρέωση να εφαρμόζει με 
ακρίβεια τα στοιχεία της μελέτης, τα σχέδια και τις τεχνι¬ 
κές προδιαγραφές του έργου και ευθύνεται έναντι της 
εταιρείας για την προσήκουσα και άρτια εκτέλεση του έρ¬ 
γου, σύμφωνα μετους κανόνες της επιστήμης και της τέ¬ 
χνης, καθώς και κατά τις διατάξεις της σύμβασης. 

2. Οι εντολές του Επιβλέποντα, συμπληρώσεις ή τρο¬ 
ποποιήσεις των στοιχείων της μελέτης είναι υποχρεωτι¬ 
κές για τον ανάδοχο. Ωστόσο, ο ανάδοχος δεν δικαιούται 
σε αποζημίωση ή αύξηση τιμών για μεταβολές στα έργα 
που έγιναν χωρίς έγγραφη εντολή. Σε επείγουσες περι¬ 
πτώσεις, η εντολή για τροποποιήσεις ή συμπληρώσεις 
μπορεί να δοθεί προφορικά από τον Επιβλέποντα και να 
καταχωρηθεί στο ημερολόγιο του έργου, στη συνέχεια δε 
να εκδοθεί η σχετική εντολή. 

3. Αν δεν ορίζεται διαφορετικά στη σύμβαση, ο ανάδο¬ 
χος υποχρεούται να διαθέσει για το έργο όλο το απαιτού- 
μενο προσωπικό, υλικά, μηχανήματα, οχήματα, αποθη¬ 
κευτικούς χώρους, εργαλεία και οποιαδήποτε άλλα μέσα. 
Ο ανάδοχος σε κάθε περίπτωση βαρύνεται με όλες τις 
απαιτούμενες δαπάνες για την ολοκλήρωση του έργου, 
όπως είναι οι δαπάνες των μισθών και ημερομισθίων του 
προσωπικού, οι δαπάνες όλων των εργοδοτικών επιβα¬ 
ρύνσεων, οι δαπάνες για τη μετακίνηση του προσωπικού 
του, οιδαπάνεςτων υλικών και της μεταφοράς, διαλογής, 
φύλαξης, φθοράς τους κ.λπ. οι δαπάνες λειτουργίας, συ¬ 
ντήρησης, απόσβεσης, μίσθωσης μηχανημάτων και οχη¬ 
μάτων, οι φόροι, τέλη, δασμοί, ασφαλιστικές κρατήσεις ή 
επιβαρύνσεις, οι δαπάνες εφαρμογής των σχεδίων κατα¬ 
σκευής των σταθερών σημείων, καταμετρήσεων, δοκι¬ 
μών, προσπελάσεων προς το έργο και στις θέσεις για τη 
λήψη υλικών, σύστασης και διάλυσης εργοταξίων, οι δα¬ 
πάνες αποζημιώσεων ζημιών στο προσωπικό του, στον 
κύριο του έργου ή σε οποιονδήποτε τρίτο και γενικά κάθε 
είδους δαπάνη απαραίτητη για την καλή και έντεχνη εκτέ¬ 
λεση του έργου. 

4. Ο ανάδοχος έχει την υποχρέωση για την τήρηση των 
διατάξεων της εργατικής νομοθεσίας, των διατάξεων και 
κανονισμών για την πρόληψη ατυχημάτων στο προσωπι¬ 
κό του, ή στο προσωπικό του φορέα του έργου, ή σε οποι- 
ονδήποτε τρίτο και για τη λήψη μέτρων προστασίας του 
περιβάλλοντος. Σχετικά με τη λήψη μέτρων ασφαλείας εί¬ 
ναι υποχρεωμένος να εκπονεί με ευθύνη του κάθε σχετι¬ 
κή μελέτη (στατική ικριωμάτων, μελέτη προσωρινής σή¬ 
μανσης έργων κ.λπ.) και να λαμβάνει όλα τα σχετικά μέ¬ 
τρα. 

5. Τον ανάδοχο βαρύνουν οι φόροι, τέλη, κρατήσεις και 
οποιεσδήποτε άλλες νόμιμες επιβαρύνσεις όπως ισχύουν 
κατά το χρόνο που δημιουργείται η υποχρέωση καταβο¬ 
λής τους. Κατ’ εξαίρεση αυξομειώσεις στο χαρτόσημο τι¬ 
μολογίων ή άλλοι φόροιτου Δημοσίου που βαρύνουν άμε¬ 
σα το εργολαβικό αντάλλαγμα, βαρύνουν τον ανάδοχο 
μόνο στο μέτρο που ίσχυαν κατά το χρόνο υποβολής της 
προσφοράς. Τυχόν μεταγενέστερες αυξομειώσεις, αυξο- 
μειώνουν αντίστοιχα το οφειλόμενο εργολαβικό αντάλ¬ 
λαγμα. Τα δύο προηγούμενα εδάφια δεν ισχύουν για το 
φόρο εισοδήματος ή τις τυχόν παρακρατήσεις έναντι του 
φόρου αυτού. 

6. Ανεξάρτητα από την υποχρέωση του αναδόχου να 
διαθέτει όλο το προσωπικό που απαιτείται για τη διεύθυν¬ 


ση της κατασκευής και την κατασκευή του έργου, η σύμ¬ 
βαση μπορεί να ορίζει κατ’ εκτίμηση τον αριθμό τεχνικού 
προσωπικού κατά ειδικότητα και βαθμίδα εκπαίδευσης, 
που πρέπει να διαθέτει ο ανάδοχος κατά την εκτέλεση της 
σύμβασης του. Ο αριθμός αυτός προσαρμόζεται σύμφω¬ 
να με τις απαιτήσεις του έργου με βάση το χρονοδιά¬ 
γραμμα κατασκευής του. 

Άρθρο 32 

Πληρωμές-Επιμετρήσεις 

1. Την τελευταία ημέρα κάθε ημερολογιακού μήνα ο 
ανάδοχος υποβάλει προς έγκριση στον Επιβλέποντα έγ¬ 
γραφο λογαριασμό που περιλαμβάνει την αξία των εργα¬ 
σιών που εκτελέστηκαν κατά τη διάρκεια του μήνα. Οι λο¬ 
γαριασμοί συντάσσονται ανακεφαλαιωτικά. Από κάθε νε¬ 
ότερο λογαριασμό αφαιρούνται τα ποσά που 
πληρώθηκαν με τους προηγούμενους λογαριασμούς. 

2. Η σύμβαση έργου ορίζει τις προθεσμίες εντός των 
οποίων ο Επιβλέπων θα πρέπει είτε να εγκρίνει τον υπο- 
βληθέντα λογαριασμό με ή χωρίς διορθώσεις ή νατον επι¬ 
στρέφει στον ανάδοχο για επανασύνταξη. Ο εγκεκριμέ¬ 
νος λογαριασμός αποτελεί την πιστοποίηση για την πλη¬ 
ρωμή του αναδόχου. 

3.0 λογαριασμός θα συνοδεύεται υποχρεωτικά από τις 
απαραίτητες αναλυτικές επιμετρήσεις, οι οποίες συντάσ- 
σονται με μέριμνα και δαπάνη του αναδόχου και εγκρίνο- 
νται από τον Επιβλέποντα. 

4. Όταν πρόκειται για εργασίες που η ποσοτική τους 
επαλήθευση δεν θα είναι δυνατή στην τελική μορφή του 
έργου, όπως εργασίες που πρόκειται να επικαλυφθούν 
από άλλες και να μην είναι τελικά εμφανείς, ο χαρακτηρι¬ 
σμός της σκληρότητας εδαφών, ποσότητες που παρα- 
λαμβάνονται με ζύγιση ή άλλα παρόμοια, ο ανάδοχος 
υποχρεούται να καλέσει τον επιβλέποντα να προβούν από 
κοινού στην καταμέτρηση, χαρακτηρισμό ή ζύγιση και να 
συντάξουν πρωτόκολλο παραλαβής αφανών εργασιών, 
πρωτόκολλο χαρακτηρισμού εκσκαφών ή πρωτόκολλο 
ζυγίσεως αντίστοιχα. 

5. Ένα μήνα το αργότερο μετά τη βεβαιωμένη περάτω- 
ση του έργου ο ανάδοχος είναι υποχρεωμένος να υποβά¬ 
λει προς έγκριση στον Επιβλέποντα την τελική επιμέτρη¬ 
ση του έργου, δηλαδή τελικό συνοπτικό πίνακα που ανα- 
κεφαλαιώνει τις ποσότητες όλων των τμηματικών 
επιμετρήσεων και των πρωτοκόλλων. 

6. Μετά τη διενέργεια της οριστικής παραλαβής του συ¬ 
νόλου του έργου, ο ανάδοχος συντάσσει και υποβάλλει 
τελικό λογαριασμό. Με τον τελικό λογαριασμό γίνεται εκ¬ 
καθάριση του εργολαβικού ανταλλάγματος και όλων των 
αμοιβαίων απαιτήσεων που έχουν σχέση με την εκτέλεση 
της σύμβασης. 

7. Αν ο ανάδοχος δεν ανταποκρίνεται στις υποχρεώσεις 
του για τη σύνταξη λεπτομερών επιμετρήσεων, κατά τις 
υποδείξεις του Επιβλέποντα, η εταιρεία μπορεί να προ¬ 
χωρήσει με ίδιες δαπάνες και να συντάξειτις σχετικές επι¬ 
μετρήσεις, οι οποίες παρακρατούνται από τον ανάδοχο. 

Άρθρο 33 

Ρήτρα πρόσθετης καταβολής (πριμ) 

1. Όταν η ταχύτερη εκτέλεση του έργου έχει ιδιαίτερη 
σημασία, μπορεί η σύμβαση να προβλέπει την καταβολή 
πρόσθετης παροχής για την ταχύτερη από τον ανάδοχο 
περάτωση του έργου ή κρίσιμου τμήματος αυτού. 

2. Το συνολικό ύψος της πρόσθετης καταβολής δεν 

μπορεί να υπερβαίνει το 5% της προϋπολογιζόμενης δα¬ 
πάνης του έργου και η σύμβαση μπορεί να προβλέπει την 
κατανομή των σχετικών ποσών κατά χρονική μονάδα τα¬ 
χύτερης παράδοσης του έργου ή του κρίσιμου τμήματος, 
όπως και κάθε θέμα που σχετίζεται με την αναγνώριση 
των προϋποθέσεων για την πραγματοποίηση της πρό¬ 
σθετης καταβολής. Η πρόσθετη καταβολή θεωρείται συ¬ 
μπληρωματικό εργολαβικό αντάλλαγμα και περιλαμβάνε¬ 
ται στις σχετικές πιστοποιήσεις του έργου. 

3. Στις περιπτώσεις που προβλέπει η σύμβαση πρόσθε¬ 
τη καταβολή για ταχύτερη περάτωση του έργου, οι απο¬ 
φάσεις για παρατάσεις προθεσμιών ρυθμίζουν πάντοτε 
κάθε θέμα που σχετίζεται με την πρόσθετη αυτή καταβο¬ 
λή και ιδιαίτερα αν μετατίθεται μερικά ή ολικά ο κρίσιμος 
για την πρόσθετη καταβολή χρόνος. 

Αρθρο 34 

Αποκλεισμός αναθεώρησης τιμών 

1. Ο Ανάδοχος κατά την υπογραφή της σύμβασης ανα¬ 
λαμβάνει την ευθύνη της έγκαιρης αποπεράτωσης του 
έργου. Δεν αποτελεί απρόβλεπτη μεταβολή συνθηκών η 
μετά την υπογραφή της σύμβασης μεταβολή της τιμής 
των υλικών που θα χρησιμοποιηθούν του ύψους των ημε¬ 
ρομισθίων, των φόρων προς το Δημόσιο και των εισφο¬ 
ρών σε ασφαλιστικούς οργανισμούς και γενικά των στοι¬ 
χείων που επηρεάζουν το κόστος κατασκευής και επομέ¬ 
νως δεν αποτελούν λόγους αναθεώρησης των τιμών του 
συμβατικού τιμήματος. 

2. Κατ’ εξαίρεση επιτρέπεται αναθεώρηση τιμών μόνο 
σε περίπτωση διαφορετικής ρητής συμφωνίας στη σύμ¬ 
βαση ή σε περίπτωση καθυστέρησης του χρονοδιαγράμ¬ 
ματος από αποκλειστική υπαιτιότητα της εταιρείας πέραν 
του τριμήνου. 

Άρθρο 35 

Αυξομειώσεις εργασιών, νέες εργασίες 

1. Αν προκύψει η ανάγκη εκτέλεσης συμπληρωματικών 
εργασιών που δεν περιλαμβάνονται στο αρχικά ανατεθέν 
έργο και οι οποίες κατέστησαν κατά την εκτέλεση του έρ¬ 
γου αναγκαίες, ο ανάδοχος υποχρεούται να τις εκτελέσει 
στο μέτρο που αυτές δεν υπερβαίνουν κατά 50% την αξία 
των συμβατικών εργασιών. Γιατην εκτέλεση των συμπλη¬ 
ρωματικών εργασιών συνάπτεται με τον ανάδοχο συ¬ 
μπληρωματική σύμβαση, κατόπιν διαπραγμάτευσης, υπό 
την προϋπόθεση ότι η ανάθεση γίνεται στον ανάδοχο που 
εκτελείτο αρχικό έργο. Καμμία συμπληρωματική εργασία 
δεν εκτελείται από τον ανάδοχο χωρίς προηγούμενη έγ¬ 
γραφη εντολή του Επιβλέποντα. 

2. Αν στη συμπληρωματική σύμβαση περιλαμβάνονται 
και εργασίες για τις οποίες δεν υπάρχουν τιμές μονάδας, 
τότε πρέπει να συνοδεύονται από πρωτόκολλο που κανονί¬ 
ζει τις τιμές για τις εργασίες αυτές. Ο κανονισμός τιμών μο¬ 
νάδας νέων εργασιών γίνεται με υποχρεωτική εφαρμογή 
κατά σειρά των κατωτέρω περιπτώσεων α' και β', ως εξής: 

(α) για εργασίες για τις οποίες υπάρχουν συ μβατικές τι¬ 
μές για παρόμοιες η ανάλογες εργασίες, οι τιμές καθορί¬ 
ζονται ανάλογα προς αυτές, 

(β) για εργασίες που δεν περιλαμβάνονται στις προη¬ 
γούμενες περιπτώσεις οι τιμές καθορίζονται με βάση τα 
πραγματικά στοιχεία κόστους. Η εξακρίβωση του κό¬ 
στους γίνεται από τον Επιβλέποντα. 

Στις ανωτέρω τιμές εφαρμόζεται η έκπτωση της δημο¬ 
πρασίας, ρητή ή τεκμαρτή. 


Άρθρο 36 

Ελαττώματα και ζημίες του έργου 

1. Αν, κατά τη διάρκεια της κατασκευής, της περιόδου 
εγγύησης και της περιόδου συντήρησης του έργου, δια¬ 
πιστωθούν οποιοσδήποτε μορφής ελαττώματα στο έργο, 
συμπεριλαμβανομένης και της τήρησης κανονισμών 
ασφαλείας κ.λπ. που εφαρμόζονται στο έργο, ο Επιβλέ- 
πων καλεί εγγράφως τον ανάδοχο να αποκαταστήσει τα 
ελαττώματα εντός εύλογης προθεσμίας. Σε περίπτωση 
που τα ελαττώματα δεν αποκαθίστανται από τον ανάδο¬ 
χο, η εταιρεία μπορεί είτε να προβεί στην αποκατάστασή 
τους με ίδια μέσα εις βάρος του αναδόχου είτε να μειώσει 
αντίστοιχα το εργολαβικό αντάλλαγμα είτε να κηρύξει έκ¬ 
πτωτο τον ανάδοχο. 

Άρθρο 37 

Λύση, αναστολή, λήξη σύμβασης 

1. Ο ανάδοχος δικαιούται να ζητήσει λύση της σύμβα¬ 
σης, αν η έναρξη των εργασιών εκτέλεσης του έργου κα¬ 
θυστερεί με υπαιτιότητα της εταιρείας πάνω από έξι (6) 
μήνες από την υπογραφή της σύμβασης, εκτός αν ορίζε¬ 
ται διαφορετικά στη σύμβαση. Ο ανάδοχος δικαιούται να 
ζητήσει λύση της σύμβασης, εάν υπάρχει καθυστέρηση 
κατά την εκτέλεση του έργου με υπαιτιότητα της εταιρεί¬ 
ας, η οποία υπερβαίνει το ήμισυ της συνολικής συμβατι¬ 
κής προθεσμίας εκτέλεσης του έργου. 

2. Η εταιρεία διατηρείτο δικαίωμα να λύσει μονομερώς 
τη σύμβαση οποιαδήποτε χρονική στιγμή αποζημιώνο¬ 
ντας στην περίπτωση αυτή τον ανάδοχο για τις θετικές ζη¬ 
μιές που έχει υποστεί από τη λύση της σύμβασης. Η απο¬ 
ζημίωση του αναδόχου δεν μπορεί να υπερβαίνει το 10% 
του υπολειπόμενου συμβατικού αντικειμένου, εκτός αν 
άλλως ορίζεται στην προκήρυξη. Εάν προβλέπεται ειδι¬ 
κότερα στη σύμβαση η εταιρεία διατηρεί το δικαίωμα λύ¬ 
σης της σύμβασης, μετά την ολοκλήρωση τμήματος/φά¬ 
σης του έργου χωρίς αποζημίωση του αναδόχου. 

3. Σε περίπτωση ανωτέρας βίας, οι επιπτώσεις της οποί¬ 
ας διαρκούν πάνω από έξι μήνες, η σύ μβαση μπορεί να λυ¬ 
θεί χωρίς ζημία για τα δύο μέρη. Στην περίπτωση αυτή ο 
ανάδοχος αποζημιώνεται για τις εργασίες που έχει εκτε- 
λέσει μέχριτη διακοπή τους και έχει εγκριθεί η παραλαβή 
τους από την εταιρεία. 

4. Η εταιρεία, διατηρεί το δικαίωμα να αναστέλλει την 
εφαρμογή μέρους ή του συνόλου της σύμβασης με έγ¬ 
γραφη γνωστοποίηση στον ανάδοχο. Στη γνωστοποίηση 
αυτή θα προσδιορίζονται οι λόγοι που καθιστούν ανα¬ 
γκαία την αναστολή, η ημερομηνία έναρξής της, καθώς 
καιη πιθανολογούμενη διάρκειά της. Από την ημερομηνία 
έναρξης της αναστολής, ο ανάδοχος απαλλάσσεται εκεί¬ 
νων των συμβατικών του υποχρεώσεων, η εκπλήρωση 
των οποίων έχει ανασταλεί. Οφείλει ωστόσο να λάβει όλα 
τα ενδεδειγμένα μέτρα για περιορισμό κάθε ζημίας ή δα¬ 
πανών είτε αυτού είτε της εταιρείας. 

Άρθρο 38 

Περάτωση εργασιών και προσωρινή παραλαβή του έργου 

1. Μόλις ολοκληρωθεί το σύνολο των εργασιών που 
προβλέπεται στη σύμβαση έργου, ο ανάδοχος θα καλέσει 
τον Επιβλέποντα να βεβαιώσει την περάτωση των εργα¬ 
σιών του έργου. Ο Επιβλέπων θα ελέγξει την πληρότητα 
και ποιότητα των εκτελεσθεισών εργασιών και είτε θα κα- 
λέσειτον ανάδοχο να προβεί σε διόρθωση ελαττωμάτων 
που ενδεχομένως διαπιστώσει είτε θα εκδώσει βεβαίωση 

περάτωσης, η οποία θα προσυπογράφει από το Δ.Σ. της 
εταιρείας. Βεβαίωση για την περάτωση τμήματος του έρ¬ 
γου προβλέπεται μόνο στην περίπτωση που η εταιρεία θέ¬ 
λει να χρησιμοποιήσει το τμήμα αυτό πριν από την ολο¬ 
κλήρωση του συνόλου του έργου. 

2. Γιατη διενέργεια της προσωρινής παραλαβής η εται¬ 
ρεία ορίζει την επιτροπή παραλαβής, αφού προηγουμέ¬ 
νως συνταχθεί και υπογράφει προσηκόντως η βεβαίωση 
περάτωσης της προηγούμενης παραγράφου. Για την πα¬ 
ραλαβή συντάσσεται Πρωτόκολλο, που συνοδεύεται από 
την τελική επιμέτρηση του έργου, και υπογράφεται από 
όλα τα μέλη της επιτροπής. 

3. Η επιτροπή παραλαβής παραλαμβάνειτο έργο ποσο¬ 
τικά και ποιοτικά, ελέγχει κατά το δυνατό την επιμέτρηση 
με γενικές ή σποραδικές καταμετρήσεις, καταγράφει στο 
πρωτόκολλο τις ποσότητες της τελικής επιμέτρησης 
όπως τυχόν διορθώνονται από τους ελέγχους που γίνο¬ 
νται, αιτιολογεί τις τυχόν τροποποιήσεις στις ποσότητες 
και αναγράφει τις παρατηρήσεις της για εργασίες που τυ¬ 
χόν έχουν εκτελεσθεί με υπέρβαση των εγκεκριμένων πο¬ 
σοτήτων ή κατά τροποποίηση των εγκεκριμένων σχεδίων. 
Η επιτροπή επίσης ελέγχει κατά το δυνατό την ποιότητα 
των εργασιών και αναγράφει στο πρωτόκολλο τις παρα¬ 
τηρήσεις της ιδίως για τις εργασίες που κρίνονται απορ- 
ριπτέες ή ελαττωματικές και πρέπει να αποκατασταθούν 
ή οι οποίες κρίνονται μεν ως παραδεκτές αλλά με μείωση 
της τιμής τους. 

4. Στην παραλαβή καλείται να παραστεί ο ανάδοχος. Η 
παραλαβή γίνεται νόμιμα και χωρίς την παρουσία του 
αναδόχου αν αυτός έχει κληθεί να παραστεί και δεν προ- 
σέλθει. 

5. Η προσωρινή παραλαβή πρέπει να διενεργηθεί μέσα 
σε έξι μήνες από τη βεβαιωμένη περάτωση του έργου 
εφόσον υποβληθεί απ’ τον ανάδοχο η τελική επιμέτρηση 
του έργου μέσα σε δύο μήνες από την περάτωση. Αν η τε¬ 
λική επιμέτρηση υποβληθεί από τον ανάδοχο μεταγενέ¬ 
στερα, η πιο πάνω προθεσμία για τη διενέργεια της πα¬ 
ραλαβής αρχίζει από την υποβολή της τελικής επιμέτρη¬ 
σης. Αν δεν υποβληθεί τελική επιμέτρηση από τον 
ανάδοχο η προθεσμία για τη διενέργεια της παραλαβής 
αρχίζει από την κοινοποίηση στον ανάδοχο της τελικής 
επιμέτρησης που συντάχθηκε από την εταιρεία. 

6. Οιδιατάξειςτου άρθρου αυτού έχουν ανάλογη εφαρ¬ 
μογή και γιατις περιπτώσεις παραλαβής τμημάτων έργων 
που περατώθηκαν και μπορεί να έχουν αυτοτελή χρήση, 
όπου αυτό προβλέπεται από τη σύμβαση, καθώς επίσης 
και σε όλες τις περιπτώσεις που μια εργολαβία δεν συνε¬ 
χίζεται όπως στις περιπτώσεις διάλυσης, έκπτωσης κ.λπ. 

Άρθρο 39 

Χρόνος υποχρεωτικής συντήρησης των έργων 

1. Ο χρόνος εγγύησης, κατά τον οποίο ο ανάδοχος φέ¬ 
ρει τον κίνδυνο του έργου και υποχρεούται στη συντήρη¬ 
σή του και μετά την πάροδο του οποίου ενεργείται η ορι¬ 
στική παραλαβή, ορίζεται γενικά σε δεκαπέντε (15) μή¬ 
νες. Σε εντελώς ειδικές περιπτώσεις μπορεί με τη 
σύμβαση να ορίζεται μεγαλύτερος χρόνος εγγύησης εν¬ 
δεχόμενα και με ιδιαίτερο αντάλλαγμα. Για έργα προϋπο¬ 
λογισμού κάτω των ευρώ εκατό χιλιάδων (€ 100.000) και 
εφόσον η φύση των εργασιών το επιτρέπει ή για έργα που 
δεν νοείται λόγω της φύσεώς τους μακροχρόνια συντή¬ 
ρηση μπορεί με τη σύμβαση να καθορίζεται χρόνος εγ¬ 
γύησης μικρότερος των 15 μηνών. Ο χρόνος εγγύησης 


αρχίζει από τη βεβαιωμένη περάτωση των εργασιών αν 
μέσα σε δύο μήνες απ’ αυτή υποβληθεί από τον ανάδοχο 
η τελική επιμέτρηση άλλως από την ημερομηνία που υπο¬ 
βλήθηκε ή με οποιοδήποτε άλλο τρόπο συντάχθηκε η τε¬ 
λική επιμέτρηση, εκτός αν ορίζεται διαφορετικά στη σύμ¬ 
βαση. 

2. Κατά το χρόνο εγγύησης και υποχρεωτικής συντήρη¬ 
σης ο ανάδοχος είναι υποχρεωμένος να τα διατηρεί σε 
ικανοποιητική κατάσταση και να αποκαθιστά κάθε βλάβη 
τους. Εργασίες για την αποκατάσταση βλαβών από τη 
χρήση εκτελούνται με έγκριση της αρμόδιας Διεύθυνσης 
και η δαπάνη αποδίδεται στον ανάδοχο, ή οι εργασίες αυ¬ 
τές εκτελούνται από την αρμόδια Διεύθυνση. 

3. Αν ο ανάδοχος παραλείπειτις υποχρεώσειςτουγιατη 
συντήρηση των έργων κατά τον χρόνο εγγύησης, οι απα¬ 
ραίτητες εργασίες μπορεί να εκτελεσθούν από την εται¬ 
ρεία με οποιοδήποτρε τρόπο σε βάρος και για λογαρια¬ 
σμό του υπόχρεου αναδόχου. 

Άρθρο 40 

Οριστική παραλαβή 

1. Στην οριστική παραλαβή εφαρμόζονται οι διατάξεις 
για την προσωρινή παραλαβή των παρ. 2, 3 και 4 του άρ¬ 
θρου 38 του παρόντος Κανονισμού. 

2. Η οριστική παραλαβή πρέπει να διενεργηθεί μέσα σε 
δύο μήνες από τότε που λήγει ο χρόνος εγγύησης σύμ¬ 
φωνα με το προηγούμενο άρθρο. Αν η οριστική παραλα¬ 
βή δεν διενεργηθεί μέσα σ’ αυτή την προθεσμία θεωρεί¬ 
ται ότι έχει συντελεσθεί αυτοδίκαια τριάντα μέρες μετά 
την υποβολή από τον ανάδοχο σχετικής όχλησης για τη 
διενέργειά της. Αν η προσωρινή παραλαβή δεν έχει διε¬ 
νεργηθεί μέχρι την οριστική παραλαβή, διενεργείται ταυ¬ 
τόχρονα προσωρινή και οριστική παραλαβή. 

Άρθρο 41 

Παραλαβή για χρήση 

1. Για να παραδοθεί σε χρήση το έργο ή αυτοτελή του 
τμήματα απαιτείται η διενέργεια παραλαβής για χρήση. Η 
παραλαβή για χρήση γίνεται με πρωτόκολλο μεταξύ του 
αναδόχου καιτης εταιρείας. Αν ο ανάδοχος κληθεί και δεν 
παραστεί ή αρνηθεί την υπογραφή του πρωτοκόλλου, αυ¬ 
τό συντάσσεται από τη εταιρεία, με σχετική μνεία κατά πε¬ 
ρίπτωση, και του κοινοποιείται. Το πρωτόκολλο περιλαμ¬ 
βάνει μνεία του έργου ή των τμημάτων που παραδίνονται 
για χρήση και συνοπτική περιγραφή της κατάστασης των 
εργασιών. 

2. Η κατά την προηγούμενη παράγραφο παραλαβή για 
χρήση γίνεται αμέσως μετά την περάτωση των εργασιών 
του έργου ή αυτοτελών τμημάτων του, αν αυτό προβλέ- 
πεται από τη σύμβαση ή ύστερα από απόφαση της αρμό¬ 
διας Διεύθυνσης. 

3. Η διοικητική παραλαβή για χρήση δεν αναπληρώνει 
τη διενέργεια της προσωρινής και οριστικής παραλαβής 
του έργου. 

Άρθρο 42 

Έκπτωση Αναδόχου 

1. Ο ανάδοχος μπορεί να κηρυχθεί έκπτωτος αν καθυ¬ 
στερήσει την έναρξη των εργασιών ή την υποβολή του 
χρονοδιαγράμματος ή καθυστερεί την πρόοδο των εργα¬ 
σιών ώστε να είναι προφανώς αδύνατη η εμπρόθεσμη 
εκτέλεση του έργου ή αν οι εργασίες του είναι κατά σύ¬ 
στημα κακότεχνες ή τα υλικά που χρησιμοποιεί δεν αντα- 

ποκρίνονται στις προδιαγραφές, αν δεν εφαρμόζει τα 
εγκεκριμένα σχέδια ή αν συστηματικά παραλείπει την τή¬ 
ρηση των κανόνων ασφαλείας ή προστασίας του περι¬ 
βάλλοντος ή αν έληξε η ολική προθεσμία του έργου χω¬ 
ρίς αυτό να έχει αποπερατωθεί, ή για όποιο λόγο προβλέ- 
πεται στα συμβατικά τεύχη. 

2. Της έκπτωσης προηγείται τουλάχιστον πέντε (5) ημέ¬ 
ρες νωρίτερα η κοινοποίηση ειδικής ανακοίνωσης στον 
ανάδοχο από το Διευθύνοντα Σύμβουλο της εταιρείας, 
στην οποία περιγράφεται και αιτιολογείται η γενόμενη πα¬ 
ράβαση των όρων της σύμβασης και ορίζεται η προθε¬ 
σμία για την ικανοποίηση των αξιώσεων αυτών. Η προθε¬ 
σμία πρέπει να είναι ανάλογη με τα αξιούμενα από την 
Εταιρεία και πάντως όχι μικρότερη από δέκα (10) ημέρες. 
Εφόσον παρέλθει άπρακτη η παραπάνω προθεσμία, η 
εταιρεία μπορεί να προχωρήσει στην κήρυξη έκπτωτου 
του αναδόχου. 

3. Η έκπτωση κηρύσσεται με απόφαση του Δ.Σ., της 
εταιρείας κατόπιν εισήγησης του επιβλέποντος του έρ¬ 
γου, μετά την εκπνοή της προθεσμίας που ορίζεται στην 
ειδική πρόσκληση και εφόσον ο ανάδοχος δεν συμμορ¬ 
φώθηκε προς όσα διατάσσονται σ’ αυτή. 

4. Η έκπτωση γίνεται οριστική αν δεν ασκηθεί εντός πέ¬ 
ντε (5) εργάσιμων ημερών ένσταση ή αν απορριφθεί η έν¬ 
σταση. Η ένσταση που ασκείται εμπρόθεσμα αναστέλλει 
την απόφαση έκπτωσης μέχρι να εκδοθεί η απόφαση επί 
της ένστασης. Για την ένσταση αποφασίζει, το Δ.Σ. της 
εταιρείας. 

5. Οταν ή έκπτωση καταστεί οριστική ο ανάδοχος απο- 
ξενούται και αποβάλλεται από το έργο. Κατ’ εξαίρεση, 
μπορεί να επιτραπεί στον έκπτωτο ανάδοχο να εκτελέσει 
συμπληρώσεις ημιτελών εργασιών, ώστε αυτές να μπορεί 
να επιμετρηθούν ή για άρση ή αποτροπή κινδύνων. 

6. Για την εκκαθάριση της έκπτωτης εργολαβίας καλεί¬ 
ται εγγράφως ο έκπτωτος ανάδοχος να υποβάλλει το 
βραδύτερο εντός 20 ημερών την επιμέτρηση των εργα¬ 
σιών που έχει εκτελέσει. 

7. Γ ια την οριστική εκκαθάριση της έκπτωτης εργολα¬ 
βίας λαμβάνεται υπόψη και η διαφορά δαπάνης των υπο- 
λειπομένων εργασιών που θα εκτελεσθούν με νέα εργο¬ 
λαβία και που βαρύνουν τον έκπτωτο ανάδοχο. 

Άρθρο 43 

Υποκατάσταση Αναδόχου 

1. Για να εγκριθεί η υποκατάσταση με απαλλαγή από 
την ευθύνη του αρχικού αναδόχου, στην αίτηση του ανα¬ 
δόχου, προσδιορίζεται το τμήμα της εργολαβίας για το 
οποίο ζητείται η υποκατάσταση με απαλλαγή από την ευ¬ 
θύνη και η πιστοποίηση μετά την οποία όλες οι πληρωμές 
θα διενεργούνται απ’ ευθείας στο νέο ανάδοχο. Μαζί με 
την αίτηση υποβάλλεται και δήλωση του νέου αναδόχου, 
ότι αποδέχεται το περιεχόμενο της αίτησης. 

2. Οι εγγυήσεις έπ’ ονόματι του αρχικού αναδόχου ή το 
μέρος τους που ορίζεται με την εγκριτική απόφαση, απο¬ 
δίδονται αφού προηγουμένως κατατεθούν νέες ισόποσες 
εγγυήσεις από το νέο ανάδοχο. Μόνο μετά την κατάθεση 
αυτή επέρχεται η απαλλαγή του αρχικού αναδόχου από 
την ευθύνη του. 

3. Αν ο ανάδοχος πτωχεύσει η σύμβαση διαλύεται αυ¬ 
τοδίκαια. Αν ο ανάδοχος είναι προσωπική επιχείρηση και 
αποβιώσει αυτός πού την ασκεί, η σύμβαση διαλύεται αυ¬ 
τοδίκαια, εκτός αν εγκριθεί από την εταιρεία η αποπερά¬ 
τωση των εργασιών από τους κληρονόμους οι οποίοι στην 


περίπτωση αυτή αναλαμβάνουν όλες τις υποχρεώσεις και 
τα δικαιώματα του αναδόχου. Η έγκριση δίνεται ύστερα 
από αίτηση των κληρονόμων, που πρέπει να υποβληθεί 
μέσα σε ανατρεπτική προθεσμία τριάντα ημερών από το 
θάνατο του αναδόχου. 

ΚΕΦΑΛΑΙΟ Η' 

ΤΕΛΙΚΕΣ ΔΙΑΤΑΞΕΙΣ 

Άρθρο 44 

Εφαρμοστέο Δίκαιο 

1. Οι συμβάσεις στις οποίες αφορά ο παρών Κανονι¬ 
σμός ανατίθενται με βάση τις διατάξεις της κοινοτικής 
οδηγίας 93/37/ΕΟΚ, όπως αυτή συμπληρώθηκε και τρο¬ 
ποποιήθηκε με τις οδηγίες 97/52/ΕΕ και 2001/78/ΕΚ, τα 
εθνικά νομοθετήματα ενσωμάτωσης τους στην ελληνική 
έννομη τάξη (Π .Δ. 334/2000 και 336/2002), αλλά και τις γε¬ 
νικότερες αρχές του κοινοτικού δικαίου περί μη διακριτι¬ 
κής μεταχείρισης, μη νόθευσηςτου ελεύθερου ανταγωνι¬ 
σμού, διαφάνειας και παροχής ίσων ευκαιριών σε όλους 
τους διαγωνιζόμενους. 

2. Σε περίπτωση που ένα ζήτημα δεν ρυθμίζεται ειδικά 
από τον παρόντα Κανονισμό ή την προκήρυξη καιτα εν γέ- 
νει τεύχη δημοπράτησης, εφαρμόζονται αναλογικά και, 
εφόσον προσιδιάζουν και δεν είναι αντίθετες προς το πε¬ 
ριεχόμενο των συμβατικώντευχών, οι συναφείς διατάξεις 
της ελληνικής νομοθεσίας περί ανάθεσης, σύναψης και 
εκτέλεσης συμβάσεων δημοσίων έργων και επικουρικά οι 
διατάξεις του Αστικού Κώδικα. 

3. Για τον υπολογισμό των προθεσμιών που αναφέρο- 
νται στον παρόντα Κανονισμό εφαρμόζεται αναλόγως η 
διάταξη του άρθρου 20 του Π.Δ. 334/2000, όπως εκάστο- 
τε ισχύει. 

Άρθρο 45 

Ενστάσεις - Επίλυση διαφορών 

1. Για κάθε διαφωνία ή διαφορά σχετική με το περιεχό¬ 
μενο της σύμβασης, η εταιρεία και ο Ανάδοχος θα κατα¬ 
βάλλουν κάθε δυνατή προσπάθεια για εξώδικη λύση της. 
Κατά κάθε πράξης, απόφασης ή παράλειψης οργάνων 
της εταιρείας που βλάπτει έννομο συμφέρον του Αναδό¬ 
χου, αυτός υποβάλλει ένσταση εντός πέντε (5) ημερών 
από την ημερομηνία που έλαβε χώρα το γενεσιουργό γε¬ 
γονός ή την κοινοποίηση σε αυτόντης βλαπτικής πράξης. 
Η ένσταση περιέχει τις απόψεις του αναδόχου και απευ¬ 
θύνεται στο Δ.Σ. της εταιρείας το οποίο είναι αρμόδιο για 
την εκδίκασή της. Η άσκηση της ένστασης δεν έχει ανα¬ 
σταλτικό χαρακτήρα και αποτελεί προϋπόθεση για την 
προσφυγή του αναδόχου σε δικαστική ή διαιτητική επίλυ¬ 
ση των διαφορών. Σε περίπτωση που παρέλθει προθε¬ 
σμία δέκα πέντε (15) ημερών από την άσκηση της ένστα¬ 
σης χωρίς να έχει αποφανθεί επ’ αυτής το Δ.Σ. της εται¬ 
ρείας, τεκμαίρεται η σιωπηρή απόρριψή της. 

2. Κάθε διαφορά που προκύπτει απάτην δημοπράτηση, 
ανάθεση, κατάρτιση, εκτέλεση και ερμηνεία σύμβασης 
μεταξύ Εταιρείας και αναδόχου, καθώς και από κάθε άλ¬ 
λη πράξη ή παράλειψη οργάνου της Εταιρείας ή συμβαλ¬ 
λόμενου με την Εταιρεία και πάντοτε σε σχέση με συγκε¬ 
κριμένη σύμβαση ανάθεσης έργου διέπονται από το ελ¬ 
ληνικό ουσιαστικό και δικονομικό δίκαιο. Αποκλειστικά 
αρμόδια για την επίλυση κάθε διαφοράς είναι τα καθ’ 
ύλην αρμόδια δικαστήρια της Αθήνας, εκτός εάν ρητά 
έχει ορισθεί ή συμφωνηθεί διαφορετικά στα οικεία τεύχη 
δημοπράτησης ή την τυχόν καταρτισθείσα σύμβαση. 

3. Οι ως άνω διαφορές μπορούν να επιλύονται και με δι¬ 
αιτησία, εφόσον αυτό προβλέπεται στα τεύχη δημοπρά- 
τησης και στην αντίστοιχη σύμβαση ανάθεσης. 

Άρθρο 46 

Έγκριση - Τροποποίηση - Ισχύς του Κανονισμού 

1. Τροποποιήσεις ή συμπληρώσεις του Κανονισμού 
εγκρίνονται και ισχύουν σύμφωνα με τις εκάστοτε ισχύ- 
ουσες διατάξεις. Μετά από κάθε τροποποίησή του ο Κα¬ 
νονισμός κωδικοποιείται σε ενιαίο κείμενο με ευθύνη της 
Εταιρείας. 

2. Εφόσον ο Κανονισμός τροποποιηθεί, σύμφωνα με τις 
διατάξεις του παρόντος άρθρου, δεσμεύει τους τρίτους 
αυτοδίκαια από την ημέρα της δημοσίευσής του στην 
Εφημερίδα της Κυβερνήσεως, έστω και εάν οι σχετικές 
τροποποιήσεις του αφορούν υπό εξέλιξη διαγωνισμό ή 
εκτελούμενη σύμβαση. 

Άρθρο 47 

Όργανα της Εταιρείας 

1. Όπου στον παρόντα Κανονισμό γίνεται αναφορά σε 
απόφαση, πράξη ή παράλειψη της Εταιρείας εννοείται ότι 
πρόκειται για απόφαση, πράξη ή παράλειψη του Διοικητι¬ 
κού Συμβουλίου της Εταιρείας, εκτός αν ρητά η σχετική 
αρμοδιότητα έχει μεταβιβαστεί στο Διευθύνοντα Σύμ¬ 
βουλο αυτής ή άλλο πρόσωπο, σύμφωνα μετά οριζόμενα 
στο άρθρο 3του παρόντος Κανονισμού, τις οικείες διατά¬ 
ξεις του καταστατικού της Εταιρείας και τις σχετικές απο¬ 
φάσεις των εταιρικών της οργάνων. 

2. Συγκεκριμένα καθήκοντα διοίκησης και διαχείρισης 
που σχετίζονται μετονπαρόντα Κανονισμό μπορεί με από¬ 
φαση του Διοικητικού Συμβουλίου να ανατίθενται σε μέλη 
του Δ.Σ. ή σε στελέχη της Εταιρείας. Από και δια της ως 
άνω ανάθεσης αρμόδια καθίστανται τα πρόσωπα αυτά. 

3. Απόφαση που λήφθηκε ή πράξη που διενεργήθηκε 
από αναρμόδιο όργανο της εταιρείας στο πλαίσιο διαδι¬ 
κασίας ανάθεσης ή εκτέλεσης σύμβασης υπηρεσιών ή με¬ 
λετών, δεν πάσχει ακυρότητας, εφόσον εγκριθεί από το 
αρμόδιο όργανο της εταιρείας, κατ’ ανάλογη εφαρμογή 
του άρθρου 239 του Αστικού Κώδικα. 

Άρθρο 48 
Εμπιστευτικότητα 

1. Η Εταιρεία δεσμεύεται να τηρεί εμπιστευτικά για δύο 
(2) έτη τα στοιχεία που τίθενται στη διάθεσή της από προ- 
σφέροντες, ιδίως εάν αφορούν τεχνικά στοιχεία ή πληρο¬ 
φορίες και τεχνογνωσία ή δικαιώματα πνευματικής ιδιο¬ 
κτησίας, εφόσον αυτά φέρουν την ένδειξη «Εμπιστευτικά 
Έγγραφο». Παράβαση της αρχής εμπιστευτικότητας 
προκύπτει μόνο από έγγραφο που έχει εκδώσει όργανο 
της Εταιρείας. 

2. Η εμπιστευτικότητα αίρεται πάντοτε κατόπιν συμφω¬ 
νίας. Αίρεται δε αυτοδικαίως σε περίπτωση εκκρεμούς έν¬ 
στασης, δίκης ή διαιτησίας, στο απολύτως αναγκαίο μέ¬ 
τρο και αποκλειστικά για χρήση της από τα μέρη, τους νο¬ 
μικούς τους παραστάτες καθώς και τους δικαστές / 
διαιτητές. Σε καμία περίπτωση η εμπιστευτικότητα δεν 
δεσμεύειτην Εταιρεία προς τις αρχέςτου Ελληνικού Κρά¬ 
τους και της Ευρωπαϊκής Ένωσης. 

Άρθρο 49 

Παροχή Πληροφοριών - Αλληλογραφία - Γλώσσα 

1. Η Εταιρεία δίνει στους διαγωνιζόμενους κάθε απα¬ 
ραίτητη πληροφορία ή διευκρίνιση για την διεξαγωγή δια¬ 


γωνισμού, μετά από σχετική αίτησή τους, κοινοποιώντας 
την το ταχύτερο και στους λοιπούς διαγωνιζόμενους, 
εκτός αν άλλως προβλέπεται στην προκήρυξη. 

2. Κάθε παροχή πληροφορίας, αλληλογραφία, γνωστο¬ 
ποίηση, υποβολή ένστασης, αίτησης κ.λπ. από και προς 
την Εταιρεία διατυπώνεται εγγράφως στην ελληνική 
γλώσσα, που υπερισχύει του ξενόγλωσσου κειμένου. Άλ¬ 
λως, τα σχετικά έγγραφα συνοδεύονται από επίσημη με¬ 
τάφραση στην ελληνική γλώσσα. 

Άρθρο 50 
Παρεκκλίσεις 

Με την επιφύλαξη της νομοθεσίας της Ευρωπαϊκής 
Ένωσης, είναι δυνατόν με την προκήρυξη, τα τεύχη δη- 
μοπράτησης, την πρόσκληση εκδήλωσης ενδιαφέρο¬ 
ντος, την αίτηση προσφοράς ή τη σύμβαση, να ρυθμίζο¬ 
νται θέματα κατ’ απόκλιση των διατάξεων του παρόντος 
στην ανάθεση συγκεκριμένης σύμβασης. 

ΑΡΘΡΟ ΔΕΥΤΕΡΟ 

Εγκρίνουμε τον Κανονισμό Σύναψης και Εκτέλεσης 
Συμβάσεων Υπηρεσιών και Μελετών της εταιρείας «ΓΑΙΑ- 
ΟΣΕ Α.Ε.», ο οποίος έχει ως εξής: 

ΚΑΝΟΝΙΣΜΟΣ 

Σύναψης και Εκτέλεσης Συμβάσεων Υπηρεσιών 
και Μελετών 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Αντικείμενο του Κανονισμού 

Αντικείμενο του παρόντος Κανονισμού είναι ο καθορι¬ 
σμός των όρων και προϋποθέσεων σύμφωνα με τους οποί¬ 
ους ανατίθενται, συνάπτονται και εκτελούνται οι συμβά¬ 
σεις ανάθεσης υπηρεσιών και μελετών από την εταιρεία με 
την επωνυμία «ΓΑΙΑΟΣΕ - Ανώνυμη Εταιρία Αστικών Ακινή¬ 
των, Κτηματικών, Οικοδομικών, Τουριστικών και Συναφών 
Επιχειρήσεων» και το διακριτικό τίτλο «ΓΑΙΑΟΣΕ ΑΈ.» (στο 
εξής Εταιρεία) για τους σκοπούς και τη λειτουργία της. 

Άρθρο 2 

Πεδίο Εφαρμογής 

1. Ο παρών Κανονισμός εφαρμόζεται σε όλες τις συμ¬ 
βάσεις υπηρεσιών και μελετών που συνάπτονται από την 
Εταιρεία στο πλαίσιο των δραστηριοτήτων της. 

2. Ο Κανονισμός αυτός εκδίδεται κατ’ εξαίρεση κάθε 
κείμενης διάταξης της εσωτερικής νομοθεσίας σύμφωνα 
με τις διατάξεις της περιπτ. στ' της παρ. 2 του άρθρου 6 
του Ν.Δ. 674/1970 σε συνδυασμό με τις διατάξεις της 
παρ. 8 και 11 Ατού Ν. 2229/1994, όπως συμπληρώθηκε και 
τροποποήθηκε με το άρθρο 7 παρ. 1 του Ν. 2576/1998 και 
διέπεται από τις διατάξεις αυτές και τις διατάξεις των κοι¬ 
νοτικών οδηγιών προς τις οποίες προσαρμόσθηκε η Ελ¬ 
ληνική Νομοθεσία μετά Π.Δ. 346/1998 και 18/2000, για τις 
περιπτώσεις των υπηρεσιών ή μελετών που εμπίπτουν 
στο πεδίο εφαρμογής τους. 

3. Όταν η υπό σύναψη σύμβαση υπηρεσίας ή μελέτης 
έχει ταυτόχρονα ως αντικείμενο και την εκτέλεση έργων ή 
την προμήθεια προϊόντων, εφαρμόζεται ο παρών Κανονι¬ 
σμός Υπηρεσιών και Μελετών, εφόσον η προϋπολογιζό- 
μενη αξία της υπηρεσίας ή μελέτης υπερβαίνει την προϋ- 
πολογιζόμενη αξία του έργου ή των προϊόντων που περι¬ 
λαμβάνονται στη σύμβαση. 

4. Γ ιατους σκοπούςτου παρόντος, στο ύψοςτου ποσού 
των αναφερομένων προϋπολογισμών δεν λαμβάνεται 
υπόψη ο ΦΠΑ. 

Άρθρο 3 

Αρμόδια Όργανα 

1. Οι αποφάσεις που αφορούν τη δημοπράτηση υπηρε¬ 
σίας ή μελέτης, ιδίως η έγκριση της σκοπιμότητας δημο- 
πράτησης, η επιλογή της διαδικασίας ανάθεσης, η έγκρι¬ 
ση τωντευχώντου διαγωνισμού, η σύσταση επιτροπών, η 
κρίση επί ενστάσεων, η τελική ανάθεση της δημοπρατού- 
μενης σύμβασης κ.λπ., λαμβάνονται από το Διοικητικό 
Συμβούλιο της Εταιρείας. 

2. Με απόφαση του Διοικητικού Συμβουλίου της εται¬ 
ρείας, μπορεί να μεταβιβάζεται μέρος των ανωτέρω αρ¬ 
μοδιοτήτων σχετικών με συγκεκριμένη υπηρεσία ή μελέ¬ 
τη ή με κατηγορία ύψους προϋπολογισμού δαπάνης υπη¬ 
ρεσιών ή μελετών σε ένα ή περισσότερα μέλη του Δ.Σ. ή 
σε στελέχη της εταιρείας. 

3. Ειδικά για συμβάσεις υπηρεσιών και μελετών αξίας 
συνολικού προϋπολογισμού μέχρι ποσού ευρώ εξήντα χι¬ 
λιάδων (€ 60.000), τις εξουσίες και αρμοδιότητες της 
παρ.1 τις ασκεί ο Διευθύνων Σύμβουλος ατομικά, ο οποί¬ 
ος μπορεί να μεταβιβάσει συγκεκριμένη σχετική αρμο- 
διότητάτου σε ή ένα ή περισσότερα στελέχη της Εταιρεί¬ 
ας. 

ΚΕΦΑΛΑΙΟ Β' 

ΔΙΑΔΙΚΑΣΙΕΣ ΔΗΜΟΠΡΑΤΗΣΗΣ 
Άρθρο 4 

Επιλογή διαδικασίας δημοπράτησης 

1. Για τη δημοπράτηση συμβάσεων των οποίων η προϋ- 
πολογιζόμενη αξία είναι ίση ή ανώτερη του ορίου που τί¬ 
θεται από τις διατάξεις του άρθρου 7 του Π.Δ. 346/1998, 
όπως εκάστοτε ισχύει και οι οποίες εμπίπτουν στο πεδίο 
εφαρμογής του, επιλέγεται κατά περίπτωση μία από τις 
διαδικασίες ανάθεσης που ορίζονται και περιγράφονται 
αναλυτικά σε αυτό. Ειδικότερα επιλέγεται: 

α) είτε η ανοικτή διαδικασία, 

β) είτε η κλειστή διαδικασία, 

γ) είτε η διαδικασία της διαπραγμάτευσης (με ή χωρίς 
προγενέστερη προκήρυξη διαγωνισμού), 

δ) είτε ο διαγωνισμός μελετών. 

2. Γιατη δημοπράτηση συμβάσεων των οποίων η προϋ- 
πολογιζόμενη αξία είναι κατώτερη του ορίου που τίθεται 
από τις διατάξεις άρθρου 7του Π.Δ. 346/1998, όπως εκά¬ 
στοτε ισχύει, καθώς και για την δημοπράτηση συμβάσεων 
που δεν εμπίπτουν στο πεδίο εφαρμογής του Π.Δ. 
346/1998 επιλέγεται κατά περίπτωση μία από τις κάτωθι 
αναφερόμενες διαδικασίες ανάθεσης: 

α) Συνοπτικός διαγωνισμός, 

β) Απευθείας ανάθεση. 

3. Σε κάθε περίπτωση δημοπράτησης σύμβασης εκπό¬ 
νησης μελέτης ή παροχής υπηρεσίας η Εταιρεία κάνει δε¬ 
κτή χωρίς διακρίσεις και με τους ίδιους όρους που εφαρ¬ 
μόζονται για τους έλληνες υποψήφιους, τη συμμετοχή 
όλων των ενδιαφερομένων παρεχόντων υπηρεσίες ή με- 
λετητώντων κρατών μελώντης Ευρωπαϊκής Ένωσης, του 
Ενιαίου Ευρωπαϊκού Οικονομικού Χώρου καθώς και χω¬ 
ρών που έχουν υπογράψει συμφωνίες σύνδεσης ή άλλες 
διμερείς ή πολυμερείς συμφωνίες με την Ε.Ε., υπό την 
προϋπόθεση ότι η δημοπρατούμενη σύμβαση εμπίπτει 
στο πεδίο εφαρμογής ανάλογων συμφωνιών και υπό τον 


όρο ότι οι υποψήφιοι πληρούν τα κριτήρια ποιοτικής επι¬ 
λογής που τίθενται κατά περίπτωση από την Εταιρεία. 

Άρθρο 5 

Ανοικτή, κλειστή, με διαπραγμάτευση διαδικασία 
και διαγωνισμός μελετών 

1. Ανοικτή είναι η διαδικασία που προβλέπεται στα άρ¬ 
θρα 2, παρ. 5 και 9, παρ. 1 και 4 του Π.Δ. 346/1998, όπως 
εκάστοτε αυτό ισχύει, στο πλαίσιο της οποίας κάθε εν¬ 
διαφερόμενος μπορεί να υποβάλει προσφορά. 

2. Κλειστή είναι η διαδικασία που προβλέπεται στα άρ¬ 
θρα 2, παρ. 6 και 9, παρ. 1 και 4 του Π.Δ. 346/1998, όπως 
εκάστοτε αυτό ισχύει, στο πλαίσιο της οποίας μπορούν να 
υποβάλουν προσφορά μόνο όσοι από τους παρέχοντες 
υπηρεσίες ή τους μελετητές έχουν προσκληθεί προς τού¬ 
το από την Εταιρεία και οι οποίοι πληρούν τα εκάστοτε 
προβλεπόμενα κριτήρια ποιοτικής επιλογής. 

3. Διαδικασία με διαπραγμάτευση είναι αυτή που προ- 
βλέπεταισταάρθρα2παρ. 7 και 9παρ. 1,2 και3του Π.Δ. 
346/1998, όπως εκάστοτε αυτό ισχύει, στο πλαίσιο της 
οποίας η Εταιρεία προσφεύγει στους παρέχοντες υπηρε¬ 
σίες ή μελετητές της επιλογής της που πληρούν τα εκά¬ 
στοτε προβλεπόμενα κριτήρια ποιοτικής επιλογής και 
διαπραγματεύεται τους όρους της σύμβασης με έναν ή 
περισσότερους από αυτούς. 

4. Διαγωνισμός μελετών είναι η διαδικασία που προβλέ- 
πεται στο άρθρο 2, παρ. 8,32,33 και34του Π.Δ. 346/1998, 
όπως εκάστοτε αυτό ισχύει, στο πλαίσιο του οποίου η 
Εταιρεία αποσκοπεί να εξασφαλίσει μελέτες ή σχέδια, 
κυρίως στους τομείς της χωροταξίας, της πολεοδομίας, 
της αρχιτεκτονικής, των έργων πολιτικού μηχανικού κα¬ 
θώς και της ηλεκτρονικής επεξεργασίας δεδομένων, τα 
οποία επιλέγονται από κριτική επιτροπή μετά από σύγκρι¬ 
ση και με ή χωρίς την απονομή χρηματικών βραβείων. 

Άρθρο 6 

Συνοπτικός Διαγωνισμός 

1. Ο συνοπτικός διαγωνισμός αποτελεί διαδικασία υπο¬ 
βολής προσφορών αφενός για συμβάσεις περιορισμένης 
αξίας, ο προϋπολογισμός των οποίων είναι κατώτερος 
των χρηματικών ορίων εφαρμογής του Π.Δ. 346/1998, 
όπως εκάστοτε ισχύει, και αφετέρου για συμβάσεις που 
δεν εμπίπτουν στο πεδίο εφαρμογής του Π.Δ. 346/1998. 

2. Για τη δημοπράτηση των συμβάσεων της προηγου- 
μένης παραγράφου δημοσιεύεται προκήρυξη στα πλαί¬ 
σια της οποίας καλείται να υποβάλει προσφορά κάθε εν¬ 
διαφερόμενος που πληροί τους όρους της. 

3. Βάσει των υποβαλλομένων προσφορών, των όρων 
του διαγωνισμού και την οριζόμενη στα τεύχη δημοπρά¬ 
τησης διαδικασία, γίνεται η ανάδειξη του Αναδόχου, μετά 
από αξιολόγηση. 

Άρθρο 7 

Απευθείας Ανάθεση 

1. Απ’ ευθείας ανάθεση είναι η διαδικασία στο πλαίσιο 
της οποίας η Εταιρεία, μετά από άτυπη έρευνα αγοράς, 
αναθέτει απ’ ευθείας σε παρέχοντες υπηρεσίες ή μελετη¬ 
τές της επιλογής της την εκτέλεση ορισμένης σύμβασης. 

2. Η απ’ ευθείας ανάθεση αποτελεί εξαιρετική διαδικα¬ 
σία και μπορεί να αποφασίζεται από την Εταιρεία για κά¬ 
θε σύναψη σύμβασης παροχής υπηρεσιών ή εκπόνησης 
μελέτης: 

α) είτε σε περίπτωση που η προϋπολογιζόμενη αξία της 




26986 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σύμβασης εκτός φόρου προστιθέμενης αξίας είναι ίση ή 
κατώτερη των ευρώ εκατό χιλιάδων (€ 100.000). 

β) είτε σε περίπτωση που συντρέχουν οι περιστάσεις 
του άρθρου 9 παρ. 3 του Π.Δ. 346/1998, αναλογικά εφαρ¬ 
μοζόμενες. 

3. Με την επιφύλαξη της παρ. 4 του παρόντος άρθρου, 
η διαδικασία της απ’ ευθείας ανάθεσης, διενεργείται ως 
εξής: 

α) Η Εταιρεία, διενεργώντας άτυπη έρευνα αγοράς, 
απευθύνεται σε τρεις (3) κατ’ ελάχιστο υποψηφίους της 
επιλογής της που δραστηριοποιούνται σε τομείς συνα¬ 
φείς με το δημοπρατούμενο αντικείμενο, από τους οποί¬ 
ους ζητείται η υποβολή σχετικής προσφοράς. 

β) Στη συνέχεια η Εταιρεία δικαιούται να συνάψει σύμ¬ 
βαση με οποιονδήποτε από τους ως άνω προσφέροντες, 
είτε βάσει της προσφοράς του είτε μετά από περαιτέρω 
διαπραγμάτευση με έναν ή περισσότερους από τους προ¬ 
σφέροντες. 

4. Κατ’ εξαίρεση των ανωτέρω, σε περίπτωση που η 
προϋπολογιζόμενη αξία της μελέτης ή υπηρεσίας είναι 
ίση ή κατώτερη των ευρώ τριάντα χιλιάδων (€ 30.000) η 
Εταιρεία μπορεί να προσφύγει σε υποψήφιο της επιλογής 
της που δραστηριοποιείται σε τομείς συναφείς με το δη¬ 
μοπρατούμενο αντικείμενο και να συνάψει σχετική σύμ¬ 
βαση μαζί του χωρίς την τήρηση των διαδικασιών της 
παρ.3. 

Άρθρο 8 

Τεχνικός Σύμβουλος 

Η Εταιρεία μπορεί να αναθέτει καθήκοντα Τεχνικού 
Συμβούλου κατ’ ανάλογη εφαρμογή της παρ. 3 του άρ¬ 
θρου εβδόμου του Ν. 1955/1991. Η ανάθεση των καθηκό¬ 
ντων αυτών γίνεται με απόφαση του Δ.Σ. της Εταιρείας. 

ΚΕΦΑΛΑΙΟ Γ' 

ΔΙΑΤΥΠΩΣΕΙΣ ΔΗΜΟΣΙΟΤΗΤΑΣ 
Άρθρο 9 

Διατυπώσεις Δημοσιότητας στην ανοικτή, κλειστή, 
με διαπραγμάτευση διαδικασία και στο διαγωνισμό 
μελετών 

1. Οι διατυπώσεις δημοσιότητας συμβάσεων υπηρε¬ 
σιών ή μελετών που εμπίπτουν στο πεδίο εφαρμογής του 
Π.Δ. 346/1998, ανατίθενται σύμφωνα με την ανοικτή, την 
κλειστή, την με διαπραγμάτευση διαδικασία καθώς και 
τον διαγωνισμό μελετών, και καθορίζονται από τις σχετι¬ 
κές διατάξεις του ως άνω Π.Δ., όπως αυτό εκάστοτε ισχύ¬ 
ει, ιδίως δε των άρθρων 12,13,14,15,16 και 17 αυτού. 

2. Οι προκηρύξεις και ανακοινώσεις των ανωτέρω συμ¬ 
βάσεων καταρτίζονται σύμφωνα με τα υποδείγματα που 
περιλαμβάνονται στα παραρτήματα V και VI της οδηγίας 
2001/78/ΕΚ όπως εκάστοτε ισχύει. 

Άρθρο 10 

Διατυπώσεις Δημοσιότητας στο συνοπτικό διαγωνισμό 

1. Σε περίπτωση διεξαγωγής συνοπτικού διαγωνισμού 
δημοσιεύεται Προκήρυξη σε μία ημερήσια πολιτική εφη¬ 
μερίδα της Αθήνας που πληροί τις προϋποθέσεις του άρ¬ 
θρου 3 Ν.Δ. 3757/1957, όπως ισχύει, ή σε μία ημερήσια οι¬ 
κονομική εφημερίδα της Αθήνας που πληροί τις προϋπο¬ 
θέσεις της παρ. 2 άρθ. 26 Ν. 2190/1920, όπως ισχύει. Η 
προκήρυξη δύναται να δημοσιεύεται επιπροσθέτως στην 
ιστοσελίδα της Εταιρείας στο διαδίκτυο. Τα έξοδα δημο¬ 
σίευσης στον τύπο βαρύνουν τον εκάστοτε ανάδοχο. 


2. Η ως άνω Προκήρυξη περιλαμβάνει τουλάχιστον: 

α) την επωνυμία, ταχυδρομική καιτυχόν ηλεκτρονική δι¬ 
εύθυνση, αριθμούς τηλεφώνου και φαξ της Εταιρείας, 
β) την περιγραφή της υπό ανάθεση σύμβασης υπηρε¬ 
σίας / μελέτης, 

γ) την ενδεικτική αμοιβή / αξία (προϋπολογισμός χωρίς 
ΦΠΑ), 

δ) την προβλεπόμενη διάρκεια παροχής των υπηρεσιών 
ή ολοκλήρωσης της μελέτης, 
ε) τον τόπο παροχής της υπηρεσίας / εκπόνησης της με¬ 
λέτης, 

στ) τη διαδικασία διεξαγωγής του διαγωνισμού, 
ζ) τα κριτήρια και τη διαδικασία αξιολόγησης, 
η) τα κριτήρια ανάθεσης της σύμβασης, 
θ) την προθεσμία υποβολής των αιτήσεων συμμετοχής 
και των προσφορών, 

ι) την ημερομηνία διενέργειας του διαγωνισμού, 
ια) τις απαιτούμενες εγγυητικές επιστολές συμμετο¬ 
χής, καλής εκτέλεσης και προκαταβολής, εφόσον προ- 
βλέπονται. 

3. Σε περίπτωση διεξαγωγής συνοπτικού διαγωνισμού η 
προθεσμία υποβολής των προσφορών δεν επιτρέπεται να 
είναι μικρότερη των 15 ημερών από την ημερομηνία δη¬ 
μοσίευσης της προκήρυξης. 

ΚΕΦΑΛΑΙΟ Δ' 

ΚΟΙΝΟΙ ΚΑΝΟΝΕΣ ΣΥΜΜΕΤΟΧΗΣ 
Άρθρο 11 

Προσόντα και Δικαιολογητικά Συμμετοχής 

1. Οι υποψήφιοι που ενδιαφέρονται να αναλάβουν την 
εκτέλεση ορισμένης σύμβασης υπηρεσίας ή μελέτης για 
λογαριασμό της Εταιρείας μπορεί να υποχρεωθούν να 
πληρούν και να αποδείξουν ορισμένες προϋποθέσεις 
επαγγελματικής επάρκειας, αξιοπιστίας, τεχνικής και 
χρηματοοικονομικής ικανότητας, σύμφωνα μετά ειδικό¬ 
τερα οριζόμενα στις ισχύουσες κοινοτικές οδηγίες, τις 
κατ’ αναλογία εφαρμοστέες εθνικές κανονιστικές διατά¬ 
ξεις, την Προκύρυξη και τα λοιπά τεύχη δημοπράτησης 
του συγκεκριμένου διαγωνισμού. 

2. Η Εταιρεία μπορεί να αποκλείσει διαγωνιζόμενο από 
συγκεκριμένο διαγωνισμό για τους λόγους που αναφέρο- 
νται στο άρθρο 24 του Π.Δ. 346/1998, όπως αυτό εκάστο¬ 
τε ισχύει. 

3. Η Εταιρεία μπορεί να απαιτήσει την απόδειξη εγγρα¬ 
φής των διαγωνιζόμενων σε επαγγελματικά ή άλλα μη¬ 
τρώα σύμφωνα με το άρθρο 25 του Π.Δ. 346/1998, όπως 
αυτό εκάστοτε ισχύει. 

4. Η Εταιρεία μπορεί να απαιτήσει την απόδειξη της 
χρηματοοικονομικής ικανότητας των διαγωνιζομένων 
σύμφωνα με το άρθρο 26 του Π.Δ. 346/1998, όπως αυτό 
εκάστοτε ισχύει. 

5. Η Εταιρεία μπορεί να απαιτήσει την απόδειξη της τε¬ 
χνικής ικανότητας των διαγωνιζομένων σύμφωνα με το 
άρθρο 27 του Π.Δ. 346/1998, όπως αυτό εκάστοτε ισχύει. 

6. Οι συμμετέχοντες στις διαδικασίες δημοπράτησης 
υποβάλλουν τα δικαιολογητικά που προβλέπονται στα 
εκάστοτε τεύχη δημοπράτησης και την Προκήρυξη. 

7. Σε περίπτωση που η αξία της δημοπρατούμενης υπη¬ 
ρεσίας ή μελέτης είναι κατώτερη των ορίων που καθορί¬ 
ζονται από το Π.Δ. 346/1998, η Εταιρεία μπορεί, αντί δι- 
καιολογητικών, να ζητήσει από τους μελετητές ή τους πα- 
ρέχοντες υπηρεσίες την υποβολή υπεύθυνων δηλώσεων 

του Ν. 1599/1986, ή ισοδυνάμου εγγράφου για τους αλ¬ 
λοδαπούς υποψηφίους. Στην περίπτωση αυτή ο ανάδο- 
χος υποχρεούται να προσκομίσει τα απαιτούμενα δικαιο- 
λογητικά πριν από την υπογραφή της σύμβασης και εντός 
της προθεσμίας που τάσσεται γι’ αυτή. 

8. Όταν η Εταιρεία ζητά πληροφοριακά στοιχεία σχετι¬ 
κά με τους οικονομικού και τεχνικού χαρακτήρα όρους 
που θέτει στους υποψήφιους για την επιλογή τους, δεν 
μπορεί να θέτει όρους άλλους από εκείνους που προβλέ- 
πονται στα άρθρα 24 έως 29του Π.Δ. 346/1998. 

Άρθρο 12 

Εγγυήσεις - Προκαταβολή 

(α) Εγγυητική επιστολή συμμετοχής. 

1. Για την ανάθεση ορισμένης σύμβασης με διαγωνι¬ 
σμό, η εταιρεία ζητά από τους Υποψήφιους να προσκομί¬ 
ζουν με την προσφορά τους ή την αίτηση εκδήλωσης εν¬ 
διαφέροντος εγγυητική επιστολή συμμετοχής στο διαγω¬ 
νισμό. Η απαίτηση αυτή πρέπει να περιλαμβάνεται ως 
στοιχείο στον τηρούμενο τύπο δημοσιότητας του διαγω¬ 
νισμού. Για την ανάθεση σύμβασης με προϋπολογιζόμε- 
νο αντικείμενο μικρότερο των ευρώ εκατό χιλιάδων 
(€ 100.000), η εταιρεία μπορεί να απαλλάσσει τους Υπο¬ 
ψήφιους από την υποχρέωση αυτή. 

2. Το ύψος της εγγυητικής επιστολής συμμετοχής, το 
περιεχόμενο και ο τύπος αυτής προσδιορίζονται στα τεύ¬ 
χη δημοπράτησης του συγκεκριμένου διαγωνισμού. Το 
ποσό είναι ορισμένο και κοινό για όλους τους Υποψήφι¬ 
ους. Οι εγγυητικές επιστολές ισχύουν μέχρι την επιστρο¬ 
φή τους από την εταιρεία. 

3. Η εγγύηση συμμετοχής του Υποψηφίου που θα ανα¬ 
κηρυχθεί Ανάδοχος καταπίπτει υπέρ της εταιρείας, σε πε¬ 
ρίπτωση που αυτός δεν προσέλθει να υπογράψει τη σύμ¬ 
βαση μέσα στο προκαθορισμένο από τη εταιρεία χρονικό 
διάστημα για την υπογραφή της. Στην περίπτωση αυτή, ο 
επιλεγείς Ανάδοχος βαρύνεται και με τα έξοδα διενέργει¬ 
ας νέου διαγωνισμού, καθώς και με τη διαφορά του τιμή¬ 
ματος, εάν επιλεγεί ο αμέσως επόμενος Υποψήφιος. 

4. Οι εγγυητικές επιστολές συμμετοχήςτων Υποψηφίων 
επιστρέφονται, κατόπιν αιτήσεώς τους, μετά την ημερο¬ 
μηνία υπογραφής της σύμβασης. Σε περίπτωση που με¬ 
σολαβεί στάδιο προεπιλογής και ορισμένος Υποψήφιος 
αποκλειστεί κατά το στάδιο αυτό από την περαιτέρω δια¬ 
δικασία, τότε οι εγγυητικές επιστολές του επιστρέφονται, 
κατόπιν αιτήσεώς του, μετά την ολοκλήρωση του οικείου 
σταδίου της διαδικασίας ανάθεσης. 

(β) Εγγυητική επιστολή καλής εκτέλεσης. 

1. Ο επιλεγείς, ως Ανάδοχος, καταθέτει κατά την υπο¬ 
γραφή της σύμβασης εγγυητική επιστολή καλής εκτέλε¬ 
σης της υπό ανάθεση σύμβασης, αντικαθιστώντας με αυ¬ 
τήν την εγγυητική επιστολή συμμετοχής του στο διαγωνι¬ 
σμό. Η απαίτηση αυτή πρέπει να περιλαμβάνεται ως 
στοιχείο στον τηρούμενο τύπο δημοσιότητας του διαγω¬ 
νισμού. Για την υπογραφή σύμβασης με προϋπολογιζό- 
μενο αντικείμενο μικρότερο των ευρώ δέκα χιλιάδων 
(€ 10.000), η εταιρεία μπορεί να απαλλάσσει τον Ανάδοχο 
από την υποχρέωση αυτή. 

2. Τα τεύχη δημοπράτησης ορίζουν το ύψος, το είδος, 
τον τύπο και το περιεχόμενο της εγγυητικής επιστολής 
καλής εκτέλεσης που πρέπει να προσκομισθεί, σύμφωνα 
και με τα ειδικότερα οριζόμενα στο παρόν άρθρο. 

3. Η εγγυητική επιστολή καλής εκτέλεσης δίνεται προς 
κάλυψη της ευθύνης του Αναδόχου έναντι της εταιρεία 


γιατην εμπρόθεσμη και κατά τους συμφωνηθέντες όρους 
καλή εκτέλεση της σύμβασης που θα του ανατεθεί και 
ισχύει καθόλη τη διάρκεια εκτέλεσης της ανατεθείσας 
σύμβασης. Επιστρέφεται στον Ανάδοχο μετά την οριστι¬ 
κή παραλαβή της υπηρεσίας ή της μελέτης. 

4. Εφόσον έχει κατατεθεί εγγυητική επιστολή καλής 
εκτέλεσης, σε κάθε μεταγενέστερη αύξηση του οικονομι¬ 
κού αντικειμένου της σύμβασης απαιτείται συμπληρωμα¬ 
τική εγγυητική επιστολή καλής εκτέλεσης. Σε περίπτωση 
μείωσης της αξίας του συμβατικού αντικειμένου, είναι δυ¬ 
νατόν να επέλθει ανάλογη μείωση του ύψους των εγγυή¬ 
σεων, μετά από αίτηση του Αναδόχου. 

(γ) Εγγυητική επιστολή προκαταβολής. 

1. Μετην υπογραφή της σύμβασης ο Ανάδοχος είναι δυ¬ 
νατόν να δικαιούται να λάβει προκαταβολή, εφόσον ο 
ίδιος το ζητήσει και υπάρχει σχετική πρόβλεψη στην προ¬ 
κήρυξη ή τα τεύχη δημοπράτησης του συγκεκριμένου 
διαγωνισμού. Ο Ανάδοχος, με την παραλαβή της προκα¬ 
ταβολής, πρέπει να καταθέτει ισόποση εγγυητική επιστο¬ 
λή προκαταβολής. Η προκαταβολή δεν μπορεί να είναι 
ανώτερη του 50% της συνολικής αξίας της οικείας σύμ¬ 
βασης. 

2. Η προκαταβολή είναι έντοκη από την ημερομηνία κα¬ 
ταβολής επιβαρυνόμενη με το ύψος επιτοκίου που καθο¬ 
ρίζεται με απόφαση του Υπουργού Οικονομικών, βάσει 
των διατάξεων του άρθρου 84 του Ν. 2362/1995, αναλο¬ 
γικά εφαρμοζόμενων. Η εγγυητική επιστολή προκαταβο¬ 
λής επιστρέφεται στον Ανάδοχο σύμφωνα με τα οριζόμε¬ 
να στη σύμβαση. 

(δ) Τύπος των εγγυητικών επιστολών. 

1. Οι εγγυητικές επιστολές των προηγουμένων παρα¬ 
γράφων, προέρχονται από αναγνωρισμένο τραπεζικό ή 
πιστωτικό ίδρυμα ή άλλο νομικό πρόσωπο που λειτουργεί 
νόμιμα στην Ελλάδα ή σε άλλο κράτος-μέλος της Ε.Ε. (ή 
του Ε.Ο.Χ.) και έχει το δικαίωμα έκδοσης εγγυητικών επι¬ 
στολών, σύμφωνα με τη νομοθεσία των κρατών-μελών 
της Ε.Ε. (ή του Ε.Ο.Χ.). 

2. Υπόδειγμα του περιεχομένου των εγγυητικών επι¬ 
στολών πρέπει να περιλαμβάνεται στα Τεύχη Δημοπρά¬ 
τησης και σε κάθε περίπτωση να δίνεται στους ενδιαφε¬ 
ρομένους από την εταιρεία. 

3. Οι ως άνω εγγυητικές επιστολές πρέπει να είναι συ¬ 
ντεταγμένες στα ελληνικά. Σε περίπτωση που δεν είναι 
συντεταγμένες στα ελληνικά θα συνοδεύονται από επί¬ 
σημη μετάφρασή τους. 

4. Στηνπερίπτωση κοινοπραξίας του ΚΒΣ, οι εγγυητικές 
επιστολές των προηγούμενων παραγράφων εκδίδονται 
στην επωνυμία αυτής και καλύπτουν την αλληλέγγυα και 
εις ολόκληρον ευθύνη όλων των κοινοπρακτούντων με¬ 
ρών, τα οποία και αναφέρονται στο σώμα της επιστολής. 
Σε κάθε άλλη περίπτωση ένωσης φυσικών ή νομικών προ¬ 
σώπων, οι εγγυητικές επιστολές μπορούν να είναι ενιαίες 
ή να είναι άθροισμα εγγυητικών επιστολών εκάστη δε εξ 
αυτών θα καλύπτει την αλλληλέγγυα και εις ολόκληρον 
ευθύνη όλων των συμπραττόντων μελών. Στη δεύτερη 
αυτή περίπτωση, τυχόν κατάπτωση θα αφορά το σύνολο 
των εγγυητικών επιστολών. 

5. Οι ανωτέρω εγγυητικές επιστολές περιλαμβάνουν 
τον όρο ότι ο εγγυητής παραιτείται από το δικαίωμα διαι- 
ρέσεως και διζήσεως και αναλαμβάνει την υποχρέωση να 
καταβάλει το ποσό της εγγύησης, χωρίς ουδεμία ένστα¬ 
ση ή αντίρρηση μέσα σε τρεις (3) ημέρες από σχετικό αί¬ 
τημα της εταιρείας. 

Άρθρο 13 

Τεχνικές προδιαγραφές 

1. Οιτεχνικές προδιαγραφές συγκεκριμένης σύμβασης 
περιλαμβάνονται στα τεύχη δημοπράτησής της και στο 
κείμενο της σύμβασης που υπογράφεται μεταξύ Εταιρεί¬ 
ας και αναδόχου και περιλαμβάνουν ενδεικτικά: 

- Το σκοπό και το γενικό αντικείμενο 

- Το ειδικό αντικείμενο και τον καθορισμό των χαρακτη¬ 
ριστικών του 

- Τα τυχόν στάδια, φάσεις ή τμήματα υλοποίησης 

- Τη διάρκεια των επί μέρους σταδίων, φάσεων ή τμημά¬ 
των καιτηνπροβλεπόμενη συνολική διάρκεια υλοποίησης 

- Τον προϋπολογισμό της υπηρεσίας 

- Την τυχόν κατανομή του προϋπολογισμού στα επί μέ¬ 
ρους στάδια, φάσεις ή τμήματα 

- Την τυχόν αναγκαία μεθοδολογία παρακολούθησης 
της προόδου και της παραλαβής της υπηρεσίας. 

2. Οι Τεχνικές Προδιαγραφές της υπό ανάθεση σύμβα¬ 
σης πρέπει να περιγράφονται κατά τρόπον, ώστε να εξα¬ 
σφαλίζεται η μεγαλύτερη δυνατή συμμετοχή υποψηφίων 
στις διαδικασίες για την ανάθεση. Πρέπει να είναι σαφώς 
διατυπωμένες. Κατά τα λοιπά εφαρμόζεται το άρθρο 11 
του Π.Δ. 346/1998, όπως εκάστοτε ισχύει. 

Άρθρο 14 

Εναλλακτικές Προσφορές 

Δυνατότητα υποβολής εναλλακτικών προσφορών υφί- 
σταται στους διαγωνισμούς που διεξάγει η Εταιρεία, σύμ¬ 
φωνα με τα ειδικότερα προβλεπόμενα στο άρθρο 19 του 
Π.Δ. 346/1998, όπως εκάστοτε ισχύει. 

Άρθρο 15 

Υπεργολαβική ανάθεση 

Δυνατότητα υπεργολαβικής ανάθεσης υφίσταται 
στους διαγωνισμούς που διεξάγει η Εταιρεία, σύμφωνα 
με τα ειδικότερα προβλεπόμενα στο άρθρο 20 του Π.Δ. 
346/1998, όπως εκάστοτε ισχύει. 

Άρθρο 16 

Συμμετοχή κοινοπραξιών ή συμπράξεων 

Δυνατότητα συμμετοχής κοινοπραξιών ή συμπράξεων 
ή εν γένει ενώσεων παρεχόντων υπηρεσίες ή μελετητών, 
υφίσταται στους διαγωνισμούς που διεξάγει η Εταιρεία, 
σύμφωνα με τα ειδικότερα προβλεπόμενα στο άρθρο 21 
του Π.Δ. 346/1998, όπως εκάστοτε ισχύει. 

ΚΕΦΑΛΑΙΟ Ε' 

ΠΑΡΑΛΑΒΗ ΚΑΙ ΑΞΙΟΛΟΓΗΣΗ ΠΡΟΣΦΟΡΩΝ 

Άρθρο 17 

Επιτροπές 

1. Γιατις ανάγκεςεφαρμογήςτωνδιατάξεωντου παρό¬ 
ντος Κανονισμού και για κάθε διαδικασία ανάθεσης ορι¬ 
σμένης σύμβασης, συστήνεται Επιτροπή Διαγωνισμού 
(ΕΔ) η οποία αποτελείται από τρία (3) έως επτά (7) μέλη 
και έχει τις ακόλουθες αρμοδιότητες: 

α) Είναι υπεύθυνη για την παραλαβή από την αρμόδια 
υπηρεσία της Εταιρείας των προσφορών σε συγκεκριμέ¬ 
νο διαγωνισμό, μεριμνώντας για την τήρηση των όρων 
των τευχών δημοπράτησηςτου διαγωνισμού και των δια¬ 
τάξεων του παρόντος. 

β) Αξιολογεί τις προσφορές που υποβλήθηκαν και ειση- 
γείταιτο αποτέλεσμα του διαγωνισμού. 

2. Σε περίπτωση που κρίνεται σκόπιμο ή αναγκαίο λόγω 


του συμβατικού αντικειμένου ή του εξειδικευμένου χαρα¬ 
κτήρα των ζητουμένων υπηρεσιών, η Εταιρεία μπορεί αντί 
της ως άνω Επιτροπής Διαγωνισμού να συνιστά δύο επι¬ 
τροπές ως εξής: 

α) Επιτροπή Διεξαγωγής Διαγωνισμού (ΕΔΔ), η οποία 
ασκεί τις αρμοδιότητες που προβλέπονται παραπάνω 
στην παρ. 1 περ. (α) του παρόντος άρθρου. Η ΕΔΔ απο- 
τελείται από τρία (3) έως πέντε (5) μέλη. 

β) Επιτροπή Αξιολόγησης Προσφορών (ΕΑΠ), η οποία 
ασκεί τις αρμοδιότητες που προβλέπονται παραπάνω 
στην παρ. 1 περ. (β) του παρόντος άρθρου. Η ΕΑΠ αποτε- 
λείται από τρία (3) έως επτά (7) μέλη. 

3. Οι ως άνω Επιτροπές (Ε.Δ., Ε.Δ.Δ. και Ε.Α.Π., ανάλο¬ 
γα με την περίσταση) συγκροτούνται με απόφαση του αρ¬ 
μοδίου οργάνου της Εταιρείας, και αποτελούνται από 
πρόσωπα που μπορεί να είναι στελέχη της Εταιρείας ή/και 
τρίτα πρόσωπα με ειδικά επιστημονικά, τεχνικά, εμπειρι¬ 
κά ή άλλα προσόντα που αρμόζουν στο αντικείμενο της 
ανάθεσης. Στην επιτροπή μπορεί να συμμετέχει ένα μέ¬ 
λος του Δ.Σ. της Εταιρείας. Ένα μέλος κάθε Επιτροπής 
ορίζεται αντίστοιχα ως Πρόεδρός της. 

4. Με απόφαση του Διοικητικού Συμβουλίου της Εται¬ 
ρείας μπορεί να ορίζονται μόνιμες επιτροπές του παρό¬ 
ντος άρθρου για τη διενέργεια αναθέσεων ορισμένης κα¬ 
τηγορίας ή ορισμένου ποσού συμβάσεων. 

5. Με απόφαση του Διοικητικού Συμβουλίου της Εται¬ 
ρείας μπορεί να ορίζεται αποζημίωση των μελών των ανω¬ 
τέρω επιτροπών. 

Άρθρο 18 

Παραλαβή προσφορών 

1. Οι διαγωνισμοί διεξάγονται σε τόπο και χρόνο που 
ορίζεται στην Προκήρυξη. Οι προσφορές υποβάλλονται 
την ημέρα και ώρα που ορίζουν τα σχετικά τεύχη δημο- 
πράτησης και σύμφωνα με τους ειδικότερους όρους αυ¬ 
τών και τον παρόντα Κανονισμό. Περιλαμβάνουν δε τα έγ¬ 
γραφα, πιστοποιητικά και λοιπά στοιχεία που καθορίζο¬ 
νται στατεύχη δημοπράτησης. 

2. Οι ενδιαφερόμενοι υποβάλλουν την προσφορά τους 
είτε καταθέτοντάς την αυτοπροσώπως ή με ειδικά προς 
τούτο εξουσιοδοτημένο εκπρόσωπό τους, είτε αποστέλ- 
λοντάς την ταχυδρομικά με συστημένη επιστολή ή ιδιωτι¬ 
κό ταχυδρομείο (οουπΊθΐ") στη διεύθυνση που αναγράφε¬ 
ται στα τεύχη δημοπράτησης. Στην περίπτωση της ταχυ¬ 
δρομικής αποστολής, η Εταιρεία ουδεμία ευθύνη φέρει 
για την εμπρόθεσμη παραλαβή της προσφοράς ή για το 
περιεχόμενο των φακέλων που την συνοδεύουν. 

3. Όλες οι προσφορές κατά την παραλαβή τους κατα- 
χωρούνται είτε στο γενικό πρωτόκολλο της Εταιρείας εί¬ 
τε σε ειδικό πρωτόκολλο, και σε κάθε φάκελο σημειώνε¬ 
ται ο σχετικός αριθμός πρωτοκόλλου και η ημερομηνία 
και ώρα καταχώρισης. Η υπηρεσία πρωτοκόλλου της 
Εταιρείας παραδίδει στην αρμόδια Επιτροπή τις προσφο¬ 
ρές που τυχόν απεστάλησαν ταχυδρομικά έναντι αποδεί- 
ξεως ή με υπηρεσία διακίνησης εγγράφων. 

4. Προσφορές εκπρόθεσμες δεν γίνονται δεκτές σε κα¬ 
μία περίπτωση από την Εταιρεία, επιστρέφονται δε στους 
αποδέκτες τους χωρίς να ανοιχθούν, ακόμη και εάν η κα¬ 
θυστέρηση οφείλεται σε λόγους ανωτέρας βίας, εκτός 
εάν η επίδοση των προσφορών που έχει ήδη αρχίσει κατά 
την καθορισμένη ημέρα και ώρα συνεχίζεται χωρίς διακο¬ 
πή μέχρι και την υποβολή των προσφορών όλων των δια- 
γωνιζομένων. Η επιστροφή των εκπρόθεσμων προσφο- 

ρών γίνεται μετά από έγγραφη ειδοποίηση των ενδιαφε¬ 
ρομένων για τηνπαραλαβή τους, η οποία περιλαμβάνει και 
τους λόγους επιστροφής των προσφορών. Εάν οι ενδια¬ 
φερόμενοι δενπαραλάβουν τις προσφορές τους εντός δι- 
μήνου από την ειδοποίησή τους, οι προσφορές καταστρέ- 
φονται από την αρμόδια επιτροπή της Εταιρείας. 

5. Οι προσφορές κατατίθενται μέσα σε σφραγισμένο 
φάκελο που περιλαμβάνει επί ποινή αποκλεισμού όλα 
όσα καθορίζονται στην προκήρυξη. Ο γενικός αυτός φά¬ 
κελος, εκτός αν ορίζεται διαφορετικά στην προκήρυξη 
του διαγωνισμού και τα τεύχη δημοπράτησης, περιέχει 
τρεις επί μέρους, ανεξάρτητους, σφραγισμένους υπο- 
φακέλους, δηλαδή (α) «Φάκελο Δικαιολογητικών Συμμε¬ 
τοχής», ο οποίος περιέχει τα νομιμοποιητικά στοιχεία και 
τα άλλα απαραίτητα δικαιολογητικά, (β) «Φάκελο Τεχνι¬ 
κής Προσφοράς», ο οποίος περιέχει τα στοιχεία της τε¬ 
χνικής προσφοράς του διαγωνιζόμενου και (γ) «Φάκελο 
Οικονομικής Προσφοράς», ο οποίος περιέχει την οικονο¬ 
μική προσφορά του διαγωνιζόμενου. Όλοι οι επί μέρους 
φάκελοι αναγράφουν την επωνυμία του διαγωνιζομένου, 
τον τίτλο της προς ανάθεση σύμβασης και τον τίτλο του 
φακέλου. Απαγορεύεται η χρήση αυτοκόλλητων φακέ¬ 
λων που είναι δυνατόν να αποσφραγιστούν και να επανα- 
σφραγιστούν χωρίς να αφήσουν ίχνη. 

6. Με την επιφύλαξη του άρθρου 5 του Ν. 2522/1997 οι 
συμμετέχοντες σε διαγωνισμό δεν δικαιούνται καμμίας 
αποζημίωσης για δαπάνες σχετικές με τη σύνταξη και 
υποβολή των προσφορών. 

Άρθρο 19 

Αξιολόγηση των Προσφορών 

1. Η αποσφράγιση, έλεγχος και αξιολόγηση των φακέ- 
λωντης προσφοράς γίνεται από την αρμόδια Επιτροπή με 
την διαδικασία και στον χρόνο που ορίζεται στα τεύχη δη¬ 
μοπράτησης ή γνωστοποιείται στους διαγωνιζόμενους 
σύμφωνα με αυτά. Η ημέρα συνεδρίασης, η ώρα έναρξης 
καθώς και η ενδεχόμενη διακοπή και επανέναρξη αυτών 
ορίζονται από τον αρμόδιο πρόεδρο της επιτροπής, σύμ¬ 
φωνα και με τα τυχόν ειδικότερα οριζόμενα στα τεύχη δη¬ 
μοπράτησης. 

2. Η αρμόδια Επιτροπή παραλαμβάνει και αριθμεί την 
προσφορά του κάθε συμμετέχοντα, αποσφραγίζει δημό¬ 
σια το φάκελο προσφοράς και το «Φάκελο Δικαιολογητι- 
κών Συμμετοχής» και αριθμεί και μονογράφειτα έγγραφα 
που βρίσκονται μέσα σε αυτόν. Οι πράξεις της αρίθμησης 
και μονογραφής αρκεί να γίνονται από ένα οιοδήποτε μέ¬ 
λος της Επιτροπής. Στη συνέχεια ελέγχει, σύμφωνα με τα 
ειδικότερα οριζόμενα στη προκήρυξη, κατά πόσον οι υπο¬ 
ψήφιοι πληρούν όλες τις τυπικές και ουσιαστικές προϋ¬ 
ποθέσεις συμμετοχής τους στο διαγωνισμό. Με την ολο¬ 
κλήρωση της διαδικασίας ελέγχου των δικαιολογητικών 
συμμετοχής, η Επιτροπή ανακοινώνει δημοσίως, τα ονό¬ 
ματα των διαγωνιζομένων που αποκλείονται από την πε¬ 
ραιτέρω συμμετοχή τους στο διαγωνισμό, καθώς καιτους 
λόγους αποκλεισμού κάθε ενός από αυτούς. Ακολούθως, 
η Επιτροπή Διενέργειας του Διαγωνισμού αποσφραγίζει 
δημόσια τον Φάκελο Τεχνικής Προσφοράς και αριθμεί και 
μονογράφει τα έγγραφα που βρίσκονται μέσα σε αυτόν. 
Οι πράξεις της αρίθμησης και μονογραφής αρκεί να γίνο¬ 
νται από ένα οιοδήποτε μέλος της Επιτροπής. Ο Φάκελος 
Οικονομικής Προσφοράς δεν αποσφραγίζεται, μονογρά- 
φεται από όλα τα μέλη της Επιτροπής και φυλάσσεται από 
τον Πρόεδρο αυτής. 


3. Στους αποκλεισθέντες από το διαγωνισμό υποψηφί¬ 
ους - μετά την εκδίκαση τυχόν ενστάσεών τους - επιστρέ- 
φονται οι Φάκελοι Τεχνικής και Οικονομικής προσφοράς 
τους, χωρίς να ανοιγούν. Κατά του αποκλεισμού υποψη¬ 
φίου επιτρέπεται η υποβολή ένστασης. 

4. Ακολουθεί η εξέταση, η αξιολόγηση του περιεχομέ¬ 
νου του «Φακέλου Τεχνικής Προσφοράς» σε κλειστή συ¬ 
νεδρίαση, καθώς και η βαθμολόγηση της τεχνικής προ¬ 
σφοράς κάθε διαγωνιζόμενου, σύμφωνα και με τα ειδικό¬ 
τερα οριζόμενα, τα κριτήρια και τους συντελεστές που 
ορίζονται τεύχη δημοπράτησης. Είναι δυνατόν στους 
όρους του διαγωνισμού, να τίθεται ένα κατώτατο όριο 
στην βαθμολόγηση των τεχνικών προσφορών, κάτω από 
το οποίο οι υποβληθείσες τεχνικές προσφορές θεωρού¬ 
νται τεχνικώς απαράδεκτες. Στην περίπτωση αυτή δεν 
αποσφραγίζονται οι «Φάκελοι Οικονομικών Προσφο¬ 
ρών», αλλά επιστρέφονται αυτούσιοι στους διαγωνιζόμε- 
νους, των οποίων οι τεχνικές προσφορές κρίθηκαν απα¬ 
ράδεκτες. Πριντη βαθμολόγηση, είναι δυνατόν η Επιτρο¬ 
πή να καλέσει τους προσφέροντες εντός ορισμένης 
προθεσμίας να αναλύσουν προφορικά τις θέσεις τους και 
να απαντήσουν σε τυχόν ερωτήσεις των μελών της. Στην 
περίπτωση αυτή, εάν ένας διαγωνιζόμενος δενπροσέλθει 
στη συνέντευξη αυτή, αποκλείεται από την περαιτέρω 
διαδικασία αξιολόγησης. Συντάσσεται, τέλος, Πίνακας 
Βαθμολογίας των διαγωνιζομένων κατά φθίνουσα σειρά 
αξιολόγησης, δημοσιεύεται δια αναρτήσεως στην έδρα 
της Εταιρείας και κοινοποιείται στους διαγωνιζόμενους. 
Στον παραπάνω πίνακα αναφέρονται και οι διαγωνιζόμε- 
νοι, οι προσφορές των οποίων δεν ανταποκρίνονται στις 
ουσιώδεις απαιτήσεις και όρους των τεχνικών προδια¬ 
γραφών, καθώς και οι λόγοι αποκλεισμού τους. Κατά του 
ως άνω πίνακα επιτρέπεται η υποβολή ενστάσεως. 

5. Στη συνέχεια, η αρμόδια Επιτροπή του Διαγωνισμού 
συνέρχεται σε νέα δημόσια συνεδρίαση για την απο¬ 
σφράγιση του Φακέλου της Οικονομικής Προσφοράς, 
αρμοδίως γνωστοποιούμενη εγγράφως σε όλους τους 
διαγωνιζόμενους. Οι υποψήφιοι μπορούν, εάν το επιθυ¬ 
μούν, να είναι παρόντες δια του νομίμου εκπροσώπου 
τους κατά την αποσφράγιση του Φακέλου Οικονομικής 
Προσφοράς τους. 

6. Η Επιτροπή Διενέργειας του Διαγωνισμού αποσφρα¬ 
γίζει δημόσια το «Φάκελο Οικονομικής Προσφοράς», 
αριθμεί και μονογράφει τα έγγραφα που βρίσκονται μέσα 
σε αυτόν. Οι πράξεις της αρίθμησης και μονογραφής αρ¬ 
κεί να γίνονται από ένα οιοδήποτε μέλος της Επιτροπής. 

Ακολουθεί η εξέταση και αξιολόγηση του περιεχομένου 
του «Φακέλου Οικονομικής Προσφοράς», σε κλειστή συ¬ 
νεδρίαση, όπου απαιτείται, σύμφωνα με τα ειδικότερα 
οριζόμενα στα τεύχη δημοπράτησης. Η Επιτροπή μπορεί 
να καλέσει τους υποψήφιους εντός ορισμένης προθε¬ 
σμίας να δώσουν διευκρινίσεις επί των στοιχείων του Φα¬ 
κέλου. Στην περίπτωση αυτή, εάν ένας διαγωνιζόμενος 
δεν προσέλθει ενώπιον της Επιτροπής Διενέργειας του 
Διαγωνισμού προς παροχή διευκρινίσεων, αποκλείεται 
από το διαγωνισμό. Στη συνέχεια βαθμολογείται η οικο¬ 
νομική προσφορά κάθε διαγωνιζόμενου, όπου απαιτείται, 
σύμφωνα με τα κριτήρια και τους συντελεστές που προ¬ 
καθορίζονται στη προκήρυξη, γίνεται ο συσχετισμός τε¬ 
χνικής και οικονομικής προσφοράς και συντάσσεται ο τε¬ 
λικός Πίνακας Βαθμολογίας των διαγωνιζομένων κατά 
φθίνουσα σειρά αξιολόγησης. Ο Πίνακας δημοσιεύεται 
δια αναρτήσεως στην έδρα της Εταιρείας και κοινοποιεί- 

ται στους ενδιαφερομένους. Κατά του πίνακα επιτρέπε¬ 
ται η υποβολή ενστάσεως. Από τον πίνακα αυτόν προκύ¬ 
πτει και ο προτεινόμενος από την αρμόδια Επιτροπή ανά- 
δοχος του διαγωνισμού. 

7.0 πίνακας, μαζί με τις τυχόν υποβληθείσες ενστάσεις, 
διαβιβάζεται στο όργανο της εταιρείας που είναι αρμόδιο 
για τη λήψη απόφασης σύμφωνα με το άρθρο 3 του παρό¬ 
ντος Κανονισμού, προς κρίση. Το αρμόδιο όργανο απο- 
φαίνεται επί των ενστάσεων κατά την απόλυτη κρίση του, 
αποφασίζει για το αποτέλεσμα του διαγωνισμού και ανα- 
κηρύσσει τον ανάδοχο της δημοπρατούμενης σύμβασης. 

8. Το αρμόδιο όργανο σύμφωνα με το άρθρο 3 του πα¬ 
ρόντος Κανονισμού μπορεί να μην αναθέσει τη σύμβαση 
στον προτεινόμενο από την Επιτροπή, αλλά να προχωρή¬ 
σει στην κρίση των επόμενων υποψηφίων κατά σειρά, 
εφόσον μετά πλήρη αιτιολόγηση ο προτεινόμενος δεν 
ικανοποιεί τα κριτήρια ανάθεση, για λόγους που ανάγο¬ 
νται στα τεχνικά ή οικονομικά στοιχεία της προφοράς του. 
Διευκρινήσεις ή και βελτιώσεις της προσφοράς του υπο¬ 
ψηφίου δεν αποκλείονται. 

ΚΕΦΑΛΑΙΟ ΣΤ 
ΑΝΑΘΕΣΗ ΣΥΜΒΑΣΗΣ 

Άρθρο 20 
Κριτήρια ανάθεσης 

1. Τα κριτήρια με βάση τα οποία η Εταιρεία αναθέτει την 
δημοπρατούμενη σύμβαση μπορεί να είναι κατά περί¬ 
πτωση: α) η χαμηλότερη τιμή ή β) η πλέον συμφέρουσα 
από οικονομική άποψη προσφορά. 

2. Η Εταιρεία προκαθορίζει σε κάθε περίπτωση το βασι¬ 
κό κριτήριο ανάθεσης της δημοπρατούμενης σύμβασης 
στην προκήρυξη. Στην ίδια προκήρυξη ή στα τεύχη δημο- 
πράτησης καθορίζονται επίσης τα επί μέρους κριτήρια 
αξιολόγησης των τεχνικών προσφορών Τα επιμέρους κρι¬ 
τήρια συνδέονται με την συγκεκριμένη σύμβαση και μπο¬ 
ρεί να είναι ιδίως: η τιμή, η προτεινόμενη μεθοδολογία, η 
εμπειρία, η ικανότητα των διαγωνιζομένων σε σχέση με τις 
απαιτήσεις του έργου, η προτεινόμενη ομάδα έργου, τα 
παραδοτέα, η προθεσμία εκτέλεσης ή παράδοσης κ.λπ. 

Άρθρο 21 

Αιτιολόγηση ασυνήθιστα χαμηλών προσφορών 

1. Η εταιρεία μπορεί με τα τεύχη δημοπράτησης να θέ¬ 
τει επί ποινή αποκλεισμού όριο έκπτωσης στην οικονομι¬ 
κή προσφορά των διαγωνιζομένων. 

2. Εάν δεν ορίζεται ανώτατο όριο έκπτωσης στα τεύχη 
δημοπράτησης, σε περίπτωση η Εταιρεία θεωρήσει ότι η 
προσφορά ενός διαγωνιζόμενου είναι υπερβολικά χαμηλή 
σε σχέση με το αντικείμενο της δημοπρατούμενης σύμβα¬ 
σης, καλεί, πριν απορρίψει την προσφορά, το διαγωνιζό- 
μενο να αιτιολογήσει εγγράφως τη σύνθεση της προσφο¬ 
ράς του και εξακριβώνει αυτή την σύνθεση, λαμβάνοντας 
υπόψη τις δοθείσες διευκρινίσεις (επαλήθευση προσφο¬ 
ρών) , σύμφωνα και με τα ειδικότερα οριζόμενα στο άρθρο 
31 του Π.Δ. 346/1998, όπως εκάστοτε αυτό ισχύει. 

Άρθρο 22 

Ενστάσεις 

1. Για κάθε πράξη ή παράλειψη της Εταιρείας αναφορι¬ 
κά με διενεργούμενο διαγωνισμό είναι δυνατόν να ασκηθεί 
ένσταση από οποιονδήποτε έχει έννομο συμφέρον. Όλες 
οι ενστάσεις απευθύνονται στην Εταιρεία, υποβάλλονται 
στην έδρα της και παραλαμβάνονται από την αρμόδια επι¬ 


τροπή. Επί αυτών αποφαίνονται τα αρμόδια όργανα της 
Εταιρείας, σύμφωνα με το άρθρο 3 παρ. 2 του παρόντος 
Κανονισμού, μετά από εισήγηση της αρμόδιας επιτροπής. 

2. Ένσταση κατά της Προκήρυξης ασκείται εντός ανα¬ 
τρεπτικής προθεσμίας πέντε (5) ημερών από την τελευ¬ 
ταία δημοσίευσή της. Ένσταση κατά της αναλυτικής δια¬ 
κήρυξης και των τευχών δημοπράτησης εν γένει ασκείται 
εντός ανατρεπτικής προθεσμίας πέντε (5) ημερών από τη 
λήξη της προθεσμίας παραλαβής τους. Ένσταση κατά 
της διαδικασίας και των πράξεων διενέργειας του διαγω¬ 
νισμού ασκείται εντός ανατρεπτικής προθεσμίας πέντε 
(5) ημερών από την δημοσίευση ή κοινοποίηση της προ¬ 
σβαλλόμενης πράξης ή την τέλεση της διαδικαστικής 
ενέργειας. Ένσταση κατά της απόφασης κατακύρωσης ή 
ανάθεσης της δημοπρατούμενης σύμβασης ασκείται 
εντός ανατρεπτικής προθεσμίας πέντε (5) ημερών από τη 
δημοσίευση του αποτελέσματος του διαγωνισμού σύμ¬ 
φωνα με το άρθρο 23 παρ. 3 του παρόντος Κανονισμού. 

3. Ειδικά για το συνοπτικό διαγωνισμό, το σύνολο των 
ανωτέρω προθεσμιών για την άσκηση ένστασης ορίζεται 
σε δύο (2) εργάσιμες ημέρες. 

4. Για τις συμβάσεις που εμπίπτουν στο πεδίο εφαρμο¬ 
γής του Π.Δ. 346/1998, εφαρμόζεται παράλληλα ο Ν. 
2522/1997, όπως εκάστοτε ισχύει. 

Άρθρο 23 

Κατακύρωση Διαγωνισμού 

1. Κάθε διαγωνισμός της Εταιρείας κατακυρώνεται με 
απόφαση του αρμοδίου οργάνου της μετά την εξέταση 
τυχόν ενστάσεων. 

2. Η Εταιρεία μπορεί, κατά την ελεύθερη κρίση της και 
αζημίως γι’ αυτήν, να ματαιώσει ορισμένο διαγωνισμό σε 
κάθε στάδιο της διαδικασίας, ενδεικτικά και όχι περιορι¬ 
στικά για (α) παράτυπη διεξαγωγή, εφόσον από την πα¬ 
ρατυπία επηρεάζεται το αποτέλεσμα της διαδικασίας, (β) 
εάν το αποτέλεσμα της διαδικασίας κρίνεται αιτιολογη¬ 
μένα μη ικανοποιητικό για την Εταιρεία, (γ) εάν ο ανταγω¬ 
νισμός υπήρξε ανεπαρκής ή εάν υπάρχουν σοβαρές εν¬ 
δείξεις ότι έγινε συνεννόηση των διαγωνιζομένων προς 
αποφυγή πραγματικού ανταγωνισμού, (δ) εάν υπήρξε αλ¬ 
λαγή των αναγκώντης Εταιρείας. Στις περιπτώσεις αυτές 
η Εταιρεία μπορεί να προχωρήσει σε νέα διαδικασία ανά¬ 
θεσης με τους ίδιους ή τροποποιημένους όρους ή να προ¬ 
χωρήσει στην ανάθεση κατά οποιονδήποτε άλλο τρόπο 
που προβλέπεται στον παρόντα Κανονισμό. 

3. Οι αποφάσεις της Εταιρείας αναφορικά με διενερ- 
γούμενο διαγωνισμό δημοσιεύονται με ανάρτησή της 
στην έδρατης Εταιρείας κοινοποιούνται δε στους συμμε- 
τέχοντες ή/και στον ανάδοχο με επιστολή, τηλεομοιοτυ¬ 
πία ή άλλο πρόσφορο μέσο. 

Άρθρο 24 
Σύναψη σύμβασης 

1. Με εξαίρεση τις συμβάσεις που η αξία τους είναι μέ- 
χριτουποσούτωνευρώ δέκα χιλιάδων, (€ 10.000), η Εται¬ 
ρεία καταρτίζει έγγραφη σύμβαση με τον ανάδοχο, σύμ¬ 
φωνα τους όρους της προκήρυξης και την προσφορά του 
αναδόχου. Τατεύχη δημοπράτησης και όλα τα τυχόν συ¬ 
νοδευτικά έγγραφα που περιγράφονται στην προκήρυξη 
αποτελούν αναπόσπαστο μέρος της οικείας σύμβασης. Η 
Σύμβαση δεν μπορεί να περιλαμβάνει όρους αντίθετους 
από το περιεχόμενο των τευχών δημοπράτησης του δια¬ 
γωνισμού. 

2. Στη σύμβαση ανάθεσηςτης υπηρεσίας ή μελέτης περι¬ 
λαμβάνονται τουλάχιστον τα κάτωθι απαραίτητα στοιχεία: 

- τα πρόσωπα των συμβαλλόμενων και οι εκπρόσωποί 
τους 

- η περιγραφή του συμβατικού αντικειμένου 

- οι τυχόν επιμέρους φάσεις ή τμήματα της υπηρεσίας ή 
μελέτης 

- η αμοιβή και ο τρόπος καταβολής της 

- ο τόπος και οι διαδικασίες παράδοσης και παραλαβής 
της υπηρεσίας ή μελέτης 

- η προθεσμία ή η διάρκεια υλοποίησης του συνόλου 
της υπηρεσίας ή μελέτης, καθώς και των επιμέρους φά- 
σεώντης 

- τα παραδοτέα και το χρονοδιάγραμμα υποβολής τους 

- οι εγγυήσεις για την καλή εκτέλεση της σύμβασης και 
οι ποινικές ρήτρες για την τυχόν υπαίτια υπέρβαση των 
προθεσμιών εκτέλεσης της υπηρεσίας ή μελέτης 

- οι λοιπές υποχρεώσεις των συμβαλλομένων 

- ο τρόπος παρακολούθησης της εκτέλεσης της υπηρε¬ 
σίας ή μελέτης 

- το εφαρμοστέο δίκαιο 

- η μεθοδολογία τυχόν τροποποίησης της σύμβασης, 
λύσης της σύμβασης και επίλυσης διαφορών. 

3. Η απόφαση της Εταιρείας για την ανάθεση της σύμ¬ 
βασης κοινοποιείται εγγράφως στον ανάδοχο. Ο ανάδο- 
χος καλείται εντός το πολύ δέκα (10) ημερών να προσέλ- 
θει για την υπογραφή της σε καθορισμένη από την ανα¬ 
λυτική διακήρυξη προθεσμία. Η προθεσμία αυτή δεν 
μπορεί να είναι μικρότερη των επτά (7) ημερών, ούτε με¬ 
γαλύτερη των τριάντα (30) ημερών από την ημερομηνία 
της προηγούμενης ειδοποίησης. Δύναται πάντως να πα- 
ρατείνεται με απόφαση της Εταιρείας. 

4. Στις συμβάσεις υπηρεσιών ή μελετών, πρέπει να περι¬ 
λαμβάνεται ο όρος ότι τα παραδοτέα βάσει της συναφθεί- 
σας σύμβασης αποτελούν ιδιοκτησία της εταιρείας η οποία 
από την παραλαβή τους και την ολοσχερή καταβολή του 
συμβατικού τιμήματος στον ανάδοχο δύναται να τα επε¬ 
κτείνει, τροποποιεί, διαθέτει ή άλλως πως εκμεταλλεύεται 
στα πλαίσια εκπλήρωσης του σκοπού της χωρίς προηγού¬ 
μενη άδεια του αναδόχου, καθώς και τρίτων που εμπλέκο¬ 
νται στη διαδικασία παραγωγής ή εκτέλεσής τους. 

Άρθρο 25 

Επέκταση - Συμπλήρωση - Τροποποίηση σύμβασης 

1. Σε περίπτωση που κατά τη διάρκεια υλοποίησης της 
σύμβασης δημιουργηθεί η ανάγκη επέκτασης, συμπλή¬ 
ρωσης ή τροποποίησής της, ο ανάδοχος υποχρεούται να 
προβεί στην πραγματοποίηση του συμπληρωματικού 
αντικειμένου που τυχόν του ανατίθεται, έναντι ανάλογης 
αμοιβής. Ο ανάδοχος καλείται να υπογράψειτην συμπλη¬ 
ρωματική σύμβαση εντός προθεσμίας που καθορίζεται με 
την κοινοποίηση της απόφασης ανάθεσης. 

2. Η προϋπολογιζόμενη συνολική αξία των συμβάσεων 
που ανατίθενται για συμπληρωματικές υπηρεσίες δεν 
μπορεί να υπερβαίνει σε αξία το πενήντα τοις εκατό (50%) 
της αρχικής σύμβασης. 

ΚΕΦΑΛΑΙΟ Ζ' 

ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ 
ΥΠΗΡΕΣΙΩΝ ΚΑΙ ΜΕΛΕΤΩΝ 

Άρθρο 26 

Παρακολούθηση Εκτέλεσης 

1. Η Εταιρεία μπορεί να ορίζει ένα ή περισσότερα πρό¬ 


σωπα για την παρακολούθηση της εκτέλεσης ορισμένης 
σύμβασης (επιβλέπων). Ανάλογα με τη φύση της σύμβα¬ 
σης είναι δυνατόν να ορίζεται ως επιβλέπων και εξειδι- 
κευμένος εξωτερικός ειδικός σύμβουλος ή ομάδα εξειδι- 
κευμένων συμβούλων. 

2. Ο επιβλέπων παρακολουθεί και ελέγχει την εκτέλεση 
της οικείας σύμβασης κατά τα τυχόν επιμέρους στάδια, 
φάσεις ή τμήματά της, ιδίως δε προσκαλεί τον ανάδοχο 
να παρουσιάσει την πρόοδο υλοποίησης της σύμβασης, 
του ζητεί εξηγήσεις και διευκρινίσεις, μεταφέρει τις οδη¬ 
γίες και κατευθύνσεις της Εταιρείας κ.λπ. 

3.0 ανάδοχος έχει υποχρέωση να λαμβάνει υπόψη τις πα- 
ρατηρήσειςτου επιβλέποντος, και να συμμορφώνεται μέσα 
σε εύλογη ή ταχθείσα από τον επιβλέποντα προθεσμία. 

Άρθρο 27 

Υποχρεώσεις Αναδόχου 

1. Ο ανάδοχος κατά την υπογραφή της σύμβασης με 
την εταιρεία τεκμαίρεται ότι έχει λάβει πλήρη γνώση του 
συνόλου των συνθηκών εκτέλεσης του αντικειμένου της 
σύμβασης, καιτωντευχώνδημοπράτησης, καθώς και των 
κινδύνων. Αναλαμβάνει δεν την εκτέλεση της σύμβασης, 
θεωρώντας το συμβατικό αντάλλαγμα επαρκές. Τυχόν 
παράλειψη ενημέρωσής του δεν τον απαλλάσσει των 
συμβατικών υποχρεώσεων και ευθυνών του. 

2. Ο Ανάδοχος ευθύνεται έναντι της εταιρείας για την 
προσήκουσα και άρτια εκτέλεση της υπηρεσίας ή μελέ¬ 
της, σύμφωνα με τους κανόνες της επιστήμης και της τέ¬ 
χνης, καθώς και κατά τις διατάξεις της σύμβασης. 

3. Ο Ανάδοχος έχει υποχρέωση να λαμβάνει υπόψη του 
τις παρατηρήσεις του Επιβλέποντος επί των παραδοτέων 
της υπηρεσίας ή μελέτης. Κάθε ελάττωμα ή παράλειψη 
που γνωστοποιείται εγγράφως στον Ανάδοχο, πρέπει να 
επανορθώνεται από αυτόν μέσα σε εύλογη προθεσμία 
που καθορίζεται από τη σύμβαση ή τάσσεται κατά περί¬ 
πτωση από τον επιβλέποντα. Ο Ανάδοχος έχει υποχρέωση 
να επανορθώνει τα ελαττώματα ή τις παραλείψεις των πα- 
ραδοτέωντης υπηρεσίας ή μελέτης τόσο κατά τη διάρκεια 
της σύμβασης, όσο και μετά την ολοκλήρωσή και μέχριτην 
οριστική παραλαβή από την εταιρεία. Τυχόν κατά της έγ¬ 
γραφης γνωστοποίησης ένσταση του αναδόχου κατά τις 
διατάξεις του παρόντος, δεν τον απαλλάσσει από την 
υποχρέωση συμμόρφωσης προς τις δοθείσες εντολές. 

4. Σε περίπτωση άρνησης του αναδόχου να επανορθώ¬ 
σει τα διαπιστωθέντα ελαττώματα ή τις διαπιστωθείσες 
ελλείψεις των παραδοτέων ή εάν παρέλθει άπρακτη η τα¬ 
χθείσα προς την επανόρθωση προθεσμία, η επανόρθωση 
μπορεί να γίνει με ευθύνη της εταιρείας, οι δε σχετικές δα¬ 
πάνες βαρύνουν τον ανάδοχο, ή αφαιρούνται αυτοδίκαια 
από το συμβατικό αντάλλαγμα, με την επιφύλαξη του δι¬ 
καιώματος περί κηρύξεως του αναδόχου έκπτωτου. 

5. Μετά τεύχη δημοπράτησηςτης υπηρεσίας ή μελέτης, 
μπορεί να ορίζονται και άλλες υποχρεώσειςτου Αναδόχου. 

6. Ο Ανάδοχος απαλάσσεται της ευθύνης του μόνο για 
λόγους ανωτέρας βίας. Υποχρεούται όμως να γνωστο¬ 
ποιήσει, χωρίς καθυστέρηση στην εταιρεία, τα περιστατι¬ 
κά που συνιστούν την ανωτέρα βία και να προσκομίσει 
στην εταιρεία τα απαραίτητα αποδεικτικά στοιχεία. 

Άρθρο 28 

Παραλαβή της Υπηρεσίας ή Μελέτης 

Η παραλαβή της υπηρεσίας ή μελέτης γίνεται από Επι¬ 
τροπή Παραλαβής που συστήνεται σύμφωνα με τους 

όρους των τευχών δημοπράτησης. Στην Επιτροπή Παρα¬ 
λαβής μπορεί να συμμετέχει και ο Επιβλέπων, ή να ταυτί¬ 
ζεται με αυτή. 

Άρθρο 29 

Προθεσμίες-Ποινικές ρήτρες 

1. Σε κάθε σύμβαση ανάθεσης υπηρεσίας ή μελέτης 
ορίζεται η συνολική προθεσμία για την ολοκλήρωσή της. 
Είναι δυνατόν να ορίζονται καιτμηματικές προθεσμίες για 
την υποβολή από τον ανάδοχο συγκεκριμένων παραδο¬ 
τέων ανά στάδιο, φάση ή τμήμα της υπηρεσίας ή της με¬ 
λέτης. Όλες οι προθεσμίες παράδοσης αρχίζουν από την 
υπογραφή της σύμβασης, εκτός εάν ορίζεται διαφορετι¬ 
κά από τη σύμβαση. 

2. Παράταση των συμβατικών προθεσμιών για την πα¬ 
ράδοση του συνόλου ή τμήματος της ανατεθείσης υπη¬ 
ρεσίας ή μελέτης, είναι δυνατόν να δοθεί με απόφαση του 
αρμοδίου οργάνου της Εταιρείας, κατά την κρίση του, με 
γνώμονα το συμφέρον της Εταιρείας, μετά από σχετικό 
έγγραφο αίτημα του Αναδόχου, στο οποίο επικαλείται και 
στοιχειοθετεί ο Ανάδοχος σοβαρούς λόγους καθυστέρη¬ 
σης που δεν οφείλονται σε υπαιτιότητάτου, εφόσον το αί¬ 
τημα αυτό υποβάλλεται πριν από τη λήξη της συμβατικής 
προθεσμίας. Με τη λήξη του συμβατικού χρόνου παρά¬ 
δοσης, η υπηρεσία ή μελέτη είναι δυνατόν να μην παρα- 
λαμβάνεται από την Εταιρεία, μέχρι την έκδοση της από¬ 
φασης σχετικά με την αιτηθείσα παράταση. 

3. Η Εταιρεία είναι δυνατόν να επιβάλλει στον ανάδοχο 
ποινική ρήτρα για κάθε ημέρα υπέρβασης, με υπαιτιότη¬ 
τα του, τμηματικής ή της συνολικής προθεσμίας ολοκλή¬ 
ρωσης της υπηρεσίας ή της μελέτης. Το ύψος των ποινι¬ 
κών ρητρών, ο τρόπος επιβολής τους και οι λοιπές συνέ¬ 
πειες από τη μη έγκαιρη ή μη προσήκουσα παράδοση της 
υπηρεσίας ή μελέτης, καθορίζεται από τα τεύχη δημο¬ 
πράτησης και τη σύμβαση ανάθεσης. Η επιβολή ποινικής 
ρήτρας δεν αποκλείει την κήρυξη του Αναδόχου έκπτω¬ 
του από την εταιρεία. 

Άρθρο 30 

Έκπτωση Αναδόχου 

1. Σε περίπτωση που ο ανάδοχος όταν εκπληρώσει 
εγκαίρως ή δεν εκπληρώνει προσηκόντως τις συμβατικές 
του υποχρεώσεις μπορεί να κηρυχθεί έκπτωτος με από¬ 
φαση του Δ.Σ. της εταιρείας, 

2. Της έκπτωσης προηγείται τουλάχιστον πέντε (5) ημέ¬ 
ρες νωρίτερα η κοινοποίηση ειδικής ανακοίνωσης στον 
ανάδοχο από το Διευθύνοντα Σύμβουλο της εταιρείας, 
στην οποία περιγράφεται και αιτιολογείται η γενόμενη πα¬ 
ράβαση των όρων της σύμβασης και ορίζεται η προθε¬ 
σμία για την ικανοποίηση των αξιώσεων αυτών. Η προθε¬ 
σμία πρέπει να είναι ανάλογη με τα αξιούμενα από την 
Εταιρεία. Εφόσον παρέλθει άπρακτη η παραπάνω προθε¬ 
σμία, η εταιρεία μπορεί να προχωρήσει στην κήρυξη έκ¬ 
πτωτου του αναδόχου. 

3. Η διαδικασία κήρυξης του Αναδόχου έκπτωτου και οι 
συνέπειέςτης καθορίζονται από τα τεύχη δημοπράτησης 
και τη σύμβαση ανάθεσης. 

Άρθρο 31 

Αναστολή της Σύμβασης 

1. Σε εξαιρετικές περιπτώσεις, η Εταιρεία διατηρείτο δι¬ 
καίωμα να αναστείλειτην εκτέλεση μέρους ή του συνόλου 
της σύμβασης, με έγγραφη γνωστοποίηση στον ανάδο¬ 


χο. Στη γνωστοποίηση αυτή θα προσδιορίζονται οι λόγοι 
που καθιστούν αναγκαία την αναστολή, η ημερομηνία 
έναρξής της, καθώς και η πιθανολογούμενη διάρκειάτης. 

2. Από την ημερομηνία έναρξης της αναστολής, ο ανά¬ 
δοχος απαλλάσσεται εκείνων των συμβατικών του υπο¬ 
χρεώσεων, η εκπλήρωση των οποίων έχει ανασταλεί, 
οφείλει, ωστόσο, να λάβει όλα τα ενδεδειγμένα μέτρα για 
περιορισμό τυχόν δαπανών, είτε αυτού, είτε της Εταιρεί¬ 
ας. 

ΚΕΦΑΛΑΙΟ Η' 

ΤΕΛΙΚΕΣ ΔΙΑΤΑΞΕΙΣ 

Άρθρο 32 

Εφαρμοστέο Δίκαιο 

1. Ο παρών Κανονισμός έχει συνταχθεί με βάση τις δια¬ 
τάξεις της κοινοτικής οδηγίας 92/50/ΕΟΚ, όπως αυτή συ¬ 
μπληρώθηκε και τροποποιήθηκε με τις οδηγίες 97/52/ΕΕ 
και 2001/78/ΕΚ, τα εθνικά νομοθετήματα ενσωμάτωσης 
τους στην ελληνική έννομη τάξη (Π.Δ. 346/1998 και 
18/2000), αλλά και τις γενικότερες αρχές του κοινοτικού 
δικαίου περί μη διακριτικής μεταχείρισης, μη νόθευσης 
του ελεύθερου ανταγωνισμού, διαφάνειας και παροχής 
ίσων ευκαιριών σε όλους τους διαγωνιζόμενους. 

2. Σε περίπτωση που ένα ζήτημα δεν ρυθμίζεται ειδικά 
από τονπαρόντα Κανονισμό ή την προκήρυξη καιτα εν γέ- 
νει τεύχη δημοπράτησης, εφαρμόζονται αναλογικά και, 
εφόσον προσιδιάζουν και δεν είναι αντίθετες προς το πε¬ 
ριεχόμενο των συμβατικώντευχών, οι συναφείς διατάξεις 
της ελληνικής νομοθεσίας περί ανάθεσης, σύναψης και 
εκτέλεσης δημοσίων συμβάσεων υπηρεσιών ή μελετών 
και επικουρικά οι διατάξεις του Αστικού Κώδικα. 

3. Για τον υπολογισμό των προθεσμιών που αναφέρο- 
νται στον παρόντα Κανονισμό εφαρμόζεται αναλόγως η 
διάταξη του άρθρου 17 του Π.Δ. 346/1998, όπως εκάστο- 
τε ισχύει. 

Άρθρο 33 
Επίλυση διαφορών 

1. Για κάθε διαφωνία ή διαφορά σχετική με το περιεχό¬ 
μενο της σύμβασης, η εταιρεία και ο Ανάδοχος θα κατα¬ 
βάλλουν κάθε δυνατή προσπάθεια για εξώδικη λύση της. 
Κατά κάθε πράξης, απόφασης ή παράλειψης οργάνων 
της εταιρείας που βλάπτει έννομο συμφέρον του Αναδό¬ 
χου, αυτός υποβάλλει ένσταση εντός πέντε (5) ημερών 
από την ημερομηνία που έλαβε χώρα το γενεσιουργό γε¬ 
γονός ή την κοινοποίηση σε αυτόν της βλαπτικής πράξης. 
Η ένσταση περιέχει τις απόψεις του αναδόχου και απευ¬ 
θύνεται στο Δ.Σ. της εταιρείας το οποίο είναι αρμόδιο για 
την εκδίκασή της. Η άσκηση της ένστασης δεν έχει ανα¬ 
σταλτικό χαρακτήρα και αποτελεί προϋπόθεση για την 
προσφυγή του αναδόχου σε δικαστική ή διαιτητική επίλυ¬ 
ση των διαφορών. Σε περίπτωση που παρέλθει προθε¬ 
σμία δέκα πέντε (15) ημερών από την άσκηση της ένστα¬ 
σης χωρίς να έχει αποφανθεί επ’ αυτής το Δ.Σ. της εται¬ 
ρείας, τεκμαίρεται η σιωπηρή απόρριψή της. 

2. Όλες οι έννομες σχέσεις και οι διαφορές που προκύ¬ 
πτουν από την κατάρτιση, εκτέλεση και ερμηνεία σύμβα¬ 
σης μεταξύ Εταιρείας και αναδόχου, καθώς και από κάθε 
άλλη πράξη ή παράλειψη οργάνου της Εταιρείας ή συμ¬ 
βαλλόμενου με την Εταιρεία και πάντοτε σε σχέση με συ¬ 
γκεκριμένη σύμβαση ανάθεσης υπηρεσίας ή μελέτης, 
διέπονται από το ελληνικό ουσιαστικό και δικονομικό δί¬ 
καιο, αποκλειστικά δε αρμόδια για την επίλυση κάθε δια- 

φοράς είναι τα καθ’ ύλην αρμόδια δικαστήρια της Αθή¬ 
νας, εκτός εάν ρητά έχει ορισθεί ή συμφωνηθεί διαφορε¬ 
τικά στα οικεία τεύχη δημοπράτησης ή την τυχόν καταρ- 
τισθείσα σύμβαση. 

3. Οι ως άνω διαφορές μπορούν να επιλύονται και με δι¬ 
αιτησία, εφόσον αυτό προβλέπεται στα τεύχη δημοπρά¬ 
τησης και στην αντίστοιχη σύμβαση ανάθεσης. 

Άρθρο 34 

Έγκριση - Τροποποίηση - Ισχύς του Κανονισμού 

1. Τροποποιήσεις ή συμπληρώσεις του Κανονισμού 
εγκρίνονται και ισχύουν σύμφωνα με τις εκάστοτε ισχύ- 
ουσες διατάξεις. Μετά από κάθε τροποποίησή του, ο Κα¬ 
νονισμός κωδικοποιείται σε ενιαίο κείμενο με ευθύνη της 
Εταιρείας. 

2. Εφόσον ο Κανονισμός τροποποιηθεί, σύμφωνα με τις 
διατάξεις του παρόντος άρθρου, δεσμεύει τους τρίτους 
αυτοδίκαια από την ημέρα της δημοσίευσής του στην 
Εφημερίδα της Κυβερνήσεως. 

Άρθρο 35 

Όργανα της Εταιρείας 

1. Όπου στον παρόντα Κανονισμό γίνεται αναφορά σε 
απόφαση, πράξη ή παράλειψη της Εταιρείας εννοείται ότι 
πρόκειται για απόφαση, πράξη ή παράλειψη του Διοικητι¬ 
κού Συμβουλίου της Εταιρείας, εκτός αν ρητά η σχετική 
αρμοδιότητα έχει μεταβιβαστεί στον Διευθύνοντα Σύμ¬ 
βουλο αυτής ή άλλο πρόσωπο, σύμφωνα μετά οριζόμενα 
στο άρθρο 3 του παρόντος Κανονισμού, τις οικείες διατά¬ 
ξεις του καταστατικού της Εταιρείας και τις σχετικές απο¬ 
φάσεις των εταιρικών της οργάνων. 

2. Συγκεκριμένα καθήκοντα διοίκησης και διαχείρισης 
που σχετίζονται με τον παρόντα Κανονισμό μπορεί με 
απόφαση του Διοικητικού Συμβουλίου να ανατίθενται σε 
μέλη του Δ.Σ. ή σε στελέχη της Εταιρείας. Από και δια της 
ως άνω ανάθεσης αρμόδια καθίστανται τα πρόσωπα αυ¬ 
τά. 

3. Απόφαση που λήφθηκε ή πράξη που διενεργήθηκε 
από αναρμόδιο όργανο της εταιρείας στο πλαίσιο διαδι¬ 
κασίας ανάθεσης ή εκτέλεσης σύμβασης υπηρεσιώνή με¬ 
λετών, δεν πάσχει ακυρότητας, εφόσον εγκριθεί από το 
αρμόδιο όργανο της εταιρείας, κατ’ ανάλογη εφαρμογή 
του άρθρου 239 του Αστικού Κώδικα. 

Άρθρο 36 
Εμπιστευτικότητα 

1. Η Εταιρεία δεσμεύεται να τηρεί εμπιστευτικά για δύο 
(2) έτη τα στοιχεία που τίθενται στην διάθεσή της από 
προσφέροντες, ιδίως εάν αφορούν τεχνικά στοιχεία ή 
πληροφορίες και τεχνογνωσία ή δικαιώματα πνευματικής 
ιδιοκτησίας, εφόσον αυτά φέρουν την ένδειξη «Εμπιστευ- 
τικό Έγγραφο». Παράβαση της αρχής εμπιστευτικότητας 
προκύπτει μόνο από έγγραφο που έχει εκδώσει όργανο 
της Εταιρείας. 

2. Η εμπιστευτικότητα αίρεται πάντοτε κατόπιν συμφω¬ 
νίας. Αίρεται δε αυτοδικαίως σε περίπτωση εκκρεμούς έν¬ 
στασης, δίκης ή διαιτησίας, στο απολύτως αναγκαίο μέ¬ 
τρο και αποκλειστικά για χρήση της από τα μέρη, τους νο¬ 
μικούς τους παραστάτες καθώς και τους δικαστές/ 
διαιτητές. Σε καμία περίπτωση η εμπιστευτικότητα δεν 
δεσμεύει την Εταιρεία προς τις αρχέςτου Ελληνικού Κρά¬ 
τους και της Ευρωπαϊκής Ένωσης. 


Άρθρο 37 

Παροχή Πληροφοριών - Αλληλογραφία - Γλώσσα 

1. Η Εταιρεία δίνει στους διαγωνιζόμενους κάθε απα¬ 
ραίτητη πληροφορία ή διευκρίνιση για τη διεξαγωγή δια¬ 
γωνισμού, μετά από σχετική αίτησή τους, κοινοποιώντας 
την το ταχύτερο και στους λοιπούς διαγωνιζόμενους, 
εκτός αν άλλως προβλέπεται στην προκήρυξη. 

2. Κάθε παροχή πληροφορίας, αλληλογραφία, γνωστο¬ 
ποίηση, υποβολή ένστασης, αίτησης κ.λπ. από και προς 
την Εταιρεία διατυπώνεται εγγράφως στην ελληνική 
γλώσσα, που υπερισχύει του ξενόγλωσσου κειμένου. Άλ¬ 
λως, τα σχετικά έγγραφα συνοδεύονται από επίσημη με¬ 
τάφραση στην ελληνική γλώσσα. 

Άρθρο 38 
Παρεκκλίσεις 

Με την επιφύλαξη της νομοθεσίας της Ευρωπαϊκής 
Ένωσης, είναι δυνατόν με την προκήρυξη, τα τεύχη δη¬ 
μοπράτησης, την πρόσκληση εκδήλωσης ενδιαφέρο¬ 
ντος, την αίτηση προσφοράς ή τη σύμβαση, να ρυθμίζο¬ 
νται θέματα κατ’ απόκλιση των διατάξεων του παρόντος 
στην ανάθεση συγκεκριμένης σύμβασης. 

ΑΡΘΡΟ ΤΡΙΤΟ 

Εγκρίνουμε τον Κανονισμό Σύναψης και Εκτέλεσης 
Συμβάσεων Προμηθειών της εταιρείας ΓΑΙΑΟΣΕ Α.Ε., ο 
οποίος έχει ως εξής: 


ΚΑΝΟΝΙΣΜΟΣ 

Σύναψης και Εκτέλεσης Συμβάσεων Προμηθειών 
της εταιρείας «ΓΑΙΑΟΣΕ ΑΈ.» 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 


Άρθρο 1 

Αντικείμενο του Κανονισμού 

Αντικείμενο του παρόντος Κανονισμού αποτελεί ο κα¬ 
θορισμός των όρων και προϋποθέσεων σύμφωνα με τους 
οποίους ανατίθενται, συνάπτονται και εκτελούνται οι 
συμβάσεις προμηθειών που διενεργεί η εταιρεία με την 
επωνυμία «ΓΑΙΑΟΣΕ - Ανώνυμη Εταιρία Αστικών Ακινή¬ 
των, Κτηματικών, Οικοδομικών, Τουριστικών και Συναφών 
Επιχειρήσεων» και το διακριτικό τίτλο «ΓΑΙΑΟΣΕ ΑΈ.» 
(στο εξής Εταιρεία) για τους σκοπούς και τη λειτουργία 
της. 


Άρθρο 2 

Πεδίο Εφαρμογής 


1. Ο παρών Κανονισμός εφαρμόζεται σε όλες τις συμ¬ 
βάσεις προμηθειών που συνάπτονται από την Εταιρεία 
στο πλαίσιο των δραστηριοτήτων της. 

2. Ο Κανονισμός αυτός εκδίδεται κατ’ εξαίρεση κάθε 
κείμενης διάταξης της εσωτερικής νομοθεσίας σύμφωνα 
με τις διατάξεις της περιπτ. στ' της παρ. 2 του άρθρου 6 
του Ν.Δ. 674/1970 σε συνδυασμό με τις διατάξεις της 
παρ. 8 και 11Ατου Ν. 2229/1994, όπως συμπληρώθηκε και 
τροποποιήθηκε με το άρθρο 7 παρ. 1 του Ν. 2576/1998 και 
διέπεται από τις διατάξεις αυτές και τις διατάξεις των κοι¬ 
νοτικών οδηγιών προς τις οποίες προσαρμόσθηκε η Ελ¬ 
ληνική Νομοθεσία μετά Π.Δ. 370/1995 και 105/2000, για 
τις περιπτώσεις των προμηθειών που εμπίπτουν στο πε¬ 
δίο εφαρμογής τους. 

3. Όταν η υπό σύναψη σύμβαση προμήθειας έχει ταυ- 

τόχρονα ως αντικείμενο και την εκτέλεση έργων ή την πα¬ 
ροχή υπηρεσίας ή εκπόνηση μελέτης, εφαρμόζεται ο πα¬ 
ρών Κανονισμός Υπηρεσιών και Μελετών, εφόσον η προ- 
ϋπολογιζόμενη αξία των προϊόντων υπερβαίνει την προϋ- 
πολογιζόμενη αξία του έργου ή της υπηρεσίας ή μελέτης 
που περιλαμβάνονται στη σύμβαση. 

4. Γιατους σκοπούς του παρόντος, στο ύψος του ποσού 
των αναφερομένων προϋπολογισμών δεν λαμβάνεται 
υπόψη ο ΦΠΑ. 

Άρθρο 3 

Αρμόδια Όργανα 

1. Οι αποφάσεις που αφορούν την δημοπράτηση και 
ανάθεση προμήθειας, ιδίως η έγκριση της σκοπιμότητας 
δημοπράτησης, η επιλογή της διαδικασίας ανάθεσης, η 
έγκριση τωντευχώντου διαγωνισμού, η σύσταση επιτρο¬ 
πών, η κρίση επί ενστάσεων, η τελική ανάθεση της δημο- 
πρατούμενης σύμβασης κ.λπ., λαμβάνονται από το Διοι¬ 
κητικό Συμβούλιο της Εταιρείας. 

2. Με απόφαση του Διοικητικού Συμβουλίου της εται¬ 
ρείας, μπορεί να μεταβιβάζεται μέρος των ανωτέρω αρ¬ 
μοδιοτήτων σχετικών με συγκεκριμένη σύμβαση προμή¬ 
θειας ή με κατηγορία ύψους προϋπολογισμού δαπάνης 
προμήθειας σε ένα ή περισσότερα μέλη του Δ.Σ. ή σε στε¬ 
λέχη της εταιρείας. 

3. Ειδικά για συμβάσεις προμηθειών αξίας συνολικού 
προϋπολογισμού μέχρι ποσού ευρώ εξήντα χιλιάδων 
(€ 60.000), τις εξουσίες και αρμοδιότητες της παρ. 1 τις 
ασκεί ο Διευθύνων Σύμβουλος ατομικά, ο οποίος μπορεί 
να μεταβιβάσει συγκεκριμένη σχετική αρμοδιότητά του 
σε ή ένα ή περισσότερα στελέχη της Εταιρείας. 

ΚΕΦΑΛΑΙΟ Β' 

ΔΙΑΔΙΚΑΣΙΕΣ ΔΗΜΟΠΡΑΤΗΣΗΣ 
Άρθρο 4 

Επιλογή διαδικασίας δημοπράτησης 

1. Για τη δημοπράτηση συμβάσεων των οποίων η προϋ- 
πολογιζόμενη αξία είναι ίση ή ανώτερη του ορίου που τί¬ 
θεται από τις διατάξεις του άρθρου 2 του Π.Δ. 370/1995, 
όπως εκάστοτε ισχύει και οι οποίες εμπίπτουν στο πεδίο 
εφαρμογής του, επιλέγεται κατά περίπτωση μία από τις 
διαδικασίες ανάθεσης που ορίζονται και περιγράφονται 
αναλυτικά σε αυτό. Ειδικότερα επιλέγεται: 

α) είτε η ανοικτή διαδικασία, 

β) είτε η κλειστή διαδικασία, 

γ) είτε η διαδικασία της διαπραγμάτευσης (με ή χωρίς 
προγενέστερη προκήρυξη διαγωνισμού). 

2. Για τη δημοπράτηση συμβάσεων των οποίων η προϋ- 
πολογιζόμενη αξία είναι κατώτερη του ορίου που τίθεται 
από τις διατάξεις του άρθρου 2του Π.Δ. 370/1995, όπως 
εκάστοτε ισχύει, καθώς και για την δημοπράτηση συμβά¬ 
σεων που δεν εμπίπτουν στο πεδίο εφαρμογής του Π.Δ. 
370/1995 επιλέγεται κατά περίπτωση μία από τις κάτωθι 
αναφερόμενες διαδικασίες ανάθεσης: 

α) Συνοπτικός διαγωνισμός, 

β) Απευθείας ανάθεση. 

3. Σε κάθε περίπτωση δημοπράτησης σύμβασης προ¬ 
μηθειών η Εταιρεία κάνει δεκτή χωρίς διακρίσεις και με 
τους ίδιους όρους που εφαρμόζονται για τους έλληνες 
υποψήφιους, την συμμετοχή όλων των ενδιαφερομένων 
προμηθευτών των κρατών μελών της Ευρωπαϊκής Ένω¬ 
σης, του Ενιαίου Ευρωπαϊκού Οικονομικού Χώρου καθώς 
και χωρών που έχουν υπογράψει συμφωνίες σύνδεσης ή 


άλλες διμερείς ή πολυμερείς συμφωνίες με την Ε.Ε., υπό 
την προϋπόθεση ότι η δημοπρατούμενη σύμβαση εμπί¬ 
πτει στο πεδίο εφαρμογής ανάλογων συμφωνιών και υπό 
τον όρο ότι οι υποψήφιοι πληρούν τα κριτήρια ποιοτικής 
επιλογής που τίθενται κατά περίπτωση από την Εταιρεία. 

Άρθρο 5 

Ανοικτή, κλειστή, με διαπραγμάτευση διαδικασία 

1. Ανοικτή είναι η διαδικασία που προβλέπεται στο άρ¬ 
θρο 6 παρ. 1 του Π.Δ. 370/1995, όπως εκάστοτε αυτό 
ισχύει, στο πλαίσιο της οποίας κάθε ενδιαφερόμενος 
μπορεί να υποβάλει προσφορά. 

2. Κλειστή είναι η διαδικασία που προβλέπεται στο άρ¬ 
θρο 7 παρ. 1 του Π.Δ. 370/1995, όπως εκάστοτε αυτό 
ισχύει, στο πλαίσιο της οποίας μπορούν να υποβάλουν 
προσφορά μόνο όσοι από τους προμηθευτές έχουν προ¬ 
σκληθεί προς τούτο από την Εταιρεία και οι οποίοι πλη¬ 
ρούν τα εκάστοτε προβλεπόμενα κριτήρια ποιοτικής επι¬ 
λογής. 

3. Διαδικασία με διαπραγμάτευση είναι αυτή που προ- 
βλέπεται στο άρθρο 10 παρ. 1 του Π.Δ. 370/1995, όπως 
εκάστοτε αυτό ισχύει, στο πλαίσιο της οποίας η Εταιρεία 
προσφεύγει στους προμηθευτές της που πληρούν τα 
εκάστοτε προβλεπόμενα κριτήρια ποιοτικής επιλογής και 
διαπραγματεύεται τους όρους της σύμβασης με έναν ή 
περισσότερους από αυτούς. 

Άρθρο 6 

Συνοπτικός Διαγωνισμός 

1. Ο συνοπτικός διαγωνισμός αποτελεί διαδικασία υπο¬ 
βολής προσφορών αφενός για συμβάσεις περιορισμένης 
αξίας, ο προϋπολογισμός των οποίων είναι κατώτερος 
των χρηματικών ορίων εφαρμογής του Π.Δ. 370/1995, 
όπως εκάστοτε ισχύει, και αφετέρου για συμβάσεις που 
δεν εμπίπτουν εν γένει στο πεδίο εφαρμογής του Π.Δ. 
370/1995. 

2. Για τη δημοπράτηση των ως άνω συμβάσεων της 
ανωτέρω παραγράφου δημοσιεύεται αναλυτική διακήρυ¬ 
ξη στα πλαίσια της οποίας καλείται να υποβάλει προσφο¬ 
ρά κάθε ενδιαφερόμενος που πληροί τους όρους της. 

3. Βάσει των υποβαλλομένων προσφορών, των όρων 
του διαγωνισμού καιτην οριζόμενη στα Τεύχη διαδικασία, 
γίνεται η ανάδειξη του Αναδόχου, μετά από αξιολόγηση. 

Άρθρο 7 

Απευθείας Ανάθεση 

1. Απ’ ευθείας ανάθεση είναι η διαδικασία στο πλαίσιο 
της οποίας η Εταιρεία, μετά από άτυπη έρευνα αγοράς, 
αναθέτει απ’ ευθείας σε προμηθευτές της επιλογής της 
την εκτέλεση ορισμένης σύμβασης. 

2. Η απ’ ευθείας ανάθεση αποτελεί εξαιρετική διαδικα¬ 
σία και μπορεί να αποφασίζεται από την Εταιρεία για κά¬ 
θε σύναψη σύμβασης προμηθειών: 

α) είτε σε περίπτωση που η προϋπολογιζόμενη αξία της 
σύμβασης εκτός φόρου προστιθέμενης αξίας είναι ίση ή 
κατώτερη των ευρώ εκατό χιλιάδων (€ 100.000). 

β) είτε σε περίπτωση που συντρέχουν οι περιστάσεις 
του άρθρου ΙΟπαρδτου Π.Δ. 370/1995, αναλογικά εφαρ¬ 
μοζόμενες. 

3. Με την επιφύλαξη της παρ. 4 του παρόντος άρθρου, 
η διαδικασία της απ’ ευθείας ανάθεσης, διενεργείται ως 
εξής: 

α) Η Εταιρεία, διενεργώντας άτυπη έρευνα αγοράς, 

απευθύνεται σε τρεις (3) κατ’ ελάχιστο υποψηφίους της 
επιλογής της που είναι δραστηριοποιούνται σε τομείς συ¬ 
ναφείς με το δημοπρατούμενο αντικείμενο, από τους 
οποίους ζητείται η υποβολή σχετικής προσφοράς. 

β) Στη συνέχεια η Εταιρεία δικαιούται να συνάψει σύμ¬ 
βαση με οποιονδήποτε από τους ως άνω προσφέροντες, 
είτε βάσει της προσφοράς του είτε μετά από περαιτέρω 
διαπραγμάτευση με έναν ή περισσότερους από τους προ¬ 
σφέροντες. 

4. Κατ’ εξαίρεση των ανωτέρω, σε περίπτωση που η 
προϋπολογιζόμενη αξία της προμήθειας είναι ίση ή κατώ¬ 
τερη των ευρώ τριάντα χιλιάδων (€ 30.000),η Εταιρεία 
μπορεί να προσφύγει στον υποψήφιο της επιλογής της 
που δραστηριοποιείται σε τομείς συναφείς με το δημο¬ 
πρατούμενο αντικείμενο και να συνάψει σχετική σύμβαση 
μαζί του χωρίς την τήρηση των διαδικασιών της παρ. 3. 

ΚΕΦΑΛΑΙΟ Γ 

ΔΙΑΤΥΠΩΣΕΙΣ ΔΗΜΟΣΙΟΤΗΤΑΣ 
Άρθρο 8 

Διατυπώσεις Δημοσιότητας στην ανοικτή, κλειστή, 
με διαπραγμάτευση διαδικασία 

1. Οι διατυπώσεις δημοσιότητας συμβάσεων προμηθει¬ 
ών που εμπίπτουν στο πεδίο εφαρμογής του Π.Δ. 
370/1995, ανατίθενται σύμφωνα με την ανοικτή, την κλει¬ 
στή καθώς και την με διαπραγμάτευση διαδικασία, καθο¬ 
ρίζονται απότιςσχετικέςδιατάξειςτου ως άνω Π.Δ., όπως 
αυτό εκάστοτε ισχύει, ιδίως δε του άρθρου 8 αυτού. 

2. Οι προκηρύξεις και ανακοινώσεις καταρτίζονται σύμ¬ 
φωνα με τα υποδείγματα που περιλαμβάνονται στα πα¬ 
ραρτήματα ΐν/Α, Β, και Ο της οδηγίας 2001/78/ΕΚ., όπως 
εκάστοτε ισχύει 

Άρθρο 9 

Διατυπώσεις Δημοσιότητας στο συνοπτικό διαγωνισμό 

1. Σε περίπτωση διεξαγωγής συνοπτικού διαγωνισμού 
δημοσιεύεται Προκήρυξη, σε μία τουλάχιστον ημερήσια 
πολιτική εφημερίδα της Αθήνας που πληροί τις προϋπο¬ 
θέσεις του άρθρου 3 Ν.Δ. 3757/1957, όπως ισχύει, ή σε 
μία ημερήσια οικονομική εφημερίδα της Αθήνας που πλη¬ 
ροί τις προϋποθέσεις της παρ. 2 άρθ. 26 Ν. 2190/1920, 
όπως ισχύει. Η προκήρυξη δύναται να δημοσιεύεται επι- 
προσθέτως στην ιστοσελίδατης Εταιρείας στο διαδίκτυο. 
Τα έξοδα δημοσίευσης στον τύπο βαρύνουν τον εκάστο¬ 
τε ανάδοχο. 

2. Η ως άνω προκήρυξη περιλαμβάνει τουλάχιστον: 

α) την επωνυμία, ταχυδρομική και τυχόν ηλεκτρονική δι¬ 
εύθυνση, αριθμούς τηλεφώνου και φαξ της Εταιρείας, 
β) την περιγραφή της υπό ανάθεση σύμβασης προμή¬ 
θειας, 

γ) την ενδεικτική αξία (προϋπολογισμός χωρίς ΦΠΑ), 
δ) τον προβλεπόμενο χρόνο παράδοσης, 
ε) τον τόπο παράδοσης, 
στ) τη διαδικασία διεξαγωγής του διαγωνισμού, 
ζ) τα κριτήρια και τη διαδικασία αξιολόγησης, 
η) τα κριτήρια ανάθεσης της σύμβασης, 
θ) την προθεσμία υποβολής των αιτήσεων συμμετοχής 
και των προσφορών, 

ι) την ημερομηνία διενέργειας του διαγωνισμού, 
ια) τις απαιτούμενες εγγυητικές επιστολές συμμετο¬ 
χής, καλής εκτέλεσης και προκαταβολής, εφόσον προ- 
βλέπονται. 

3. Σε περίπτωση διεξαγωγής συνοπτικού διαγωνισμού η 


προθεσμία υποβολής των προσφορών δεν επιτρέπεται να 
είναι μικρότερη των 15 ημερών από την ημερομηνία δη¬ 
μοσίευσης της προκήρυξης. 

ΚΕΦΑΛΑΙΟ Δ' 

ΚΟΙΝΟΙ ΚΑΝΟΝΕΣ ΣΥΜΜΕΤΟΧΗΣ 
Άρθρο 10 

Προσόντα και Δικαιολογητικά Συμμετοχής 

1. Οι υποψήφιοι που ενδιαφέρονται να αναλάβουν την 
εκτέλεση ορισμένης σύμβασης προμήθειας για λογαρια¬ 
σμό της Εταιρείας μπορεί να υποχρεωθούν να πληρούν 
και να αποδείξουν ορισμένες προϋποθέσεις επαγγελμα¬ 
τικής επάρκειας, αξιοπιστίας, τεχνικής και χρηματοοικο¬ 
νομικής ικανότητας, σύμφωνα με τα ειδικότερα οριζόμε¬ 
να στις ισχύουσες κοινοτικές οδηγίες, τις κατ’ αναλογία 
εφαρμοστέες εθνικές κανονιστικές διατάξεις, την προκή¬ 
ρυξη και τα λοιπά τεύχη δημοπράτησης του συγκεκριμέ¬ 
νου διαγωνισμού. 

2. Η Εταιρεία μπορεί να αποκλείσει διαγωνιζόμενο από 
συγκεκριμένο διαγωνισμό για τους λόγους που αναφέρο- 
νται στο άρθρο Μπαρ. 1 -3του Π.Δ. 370/1995, όπως αυ¬ 
τό εκάστοτε ισχύει. 

3. Η Εταιρεία μπορεί να απαιτήσει την απόδειξη εγγρα¬ 
φής των διαγωνιζόμενων σε επαγγελματικά ή άλλα μη¬ 
τρώα σύμφωνα με το άρθρο Μπαρ. 4 του Π.Δ. 370/1995, 
όπως αυτό εκάστοτε ισχύει. 

4. Η Εταιρεία μπορεί να απαιτήσει την απόδειξη της 
χρηματοοικονομικής ικανότητας των διαγωνιζομένων 
σύμφωνα με το άρθρο Μπαρ. 5 του Π.Δ. 370/1995, όπως 
αυτό εκάστοτε ισχύει. 

5. Η Εταιρεία μπορεί να απαιτήσει την απόδειξη της τε¬ 
χνικής ικανότητας των διαγωνιζομένων σύμφωνα με το 
άρθρο Μπαρ. 8του Π.Δ. 370/1995, όπως αυτό εκάστοτε 
ισχύει. 

6. Οι συμμετέχοντες στις διαδικασίες δημοπράτησης 
υποβάλλουν τα δικαιολογητικά που προβλέπονται στα 
εκάστοτε τεύχη δημοπράτησης και την προκήρυξη. 

7. Σε περίπτωση που η αξία της δημοπρατούμενης προ¬ 
μήθειας είναι κατώτερη των ορίων που καθορίζονται από 
το Π.Δ. 370/1995, η Εταιρεία μπορεί, αντί δικαιολογητι- 
κών, να ζητήσει από τους προμηθευτές την υποβολή 
υπεύθυνων δηλώσεων του Ν. 1599/1986, ή ισοδυνάμου 
εγγράφου για τους αλλοδαπούς υποψηφίους. Στην περί¬ 
πτωση αυτή ο ανάδοχος υποχρεούται να προσκομίσει τα 
απαιτούμενα δικαιολογητικά πριν από την υπογραφή της 
σύμβασης και εντός της προθεσμίας που τάσσεται για αυ¬ 
τή. 

8. Όταν η Εταιρεία ζητά πληροφοριακά στοιχεία σχετι¬ 
κά με τους οικονομικού και τεχνικού χαρακτήρα όρους 
που θέτει στους υποψήφιους για την επιλογή τους, δεν 
μπορεί να θέτει όρους άλλους από εκείνους που προβλέ- 
πονται στο άρθρο 14του Π.Δ. 370/1995. 

Άρθρο 11 

Εγγυήσεις - Προκαταβολή 

(α) Εγγυητική επιστολή συμμετοχής. 

1. Για την ανάθεση ορισμένης σύμβασης με διαγωνι¬ 
σμό, η εταιρεία ζητά από τους Υποψήφιους να προσκομί¬ 
ζουν με την προσφορά τους ή την αίτηση εκδήλωσης εν¬ 
διαφέροντος εγγυητική επιστολή συμμετοχής στο διαγω¬ 
νισμό. Η απαίτηση αυτή πρέπει να περιλαμβάνεται ως 
στοιχείο στον τηρούμενο τύπο δημοσιότητας του διαγω¬ 
νισμού. Γ ια την ανάθεση σύμβασης με προϋπολογίζομε- 

νο αντικείμενο μικρότερο των ευρώ εκατό χιλιάδων 
(€ 100.000), η εταιρεία μπορεί να απαλλάσσει τους Υπο¬ 
ψήφιους απάτην υποχρέωση αυτή. 

2. Το ύψος της εγγυητικής επιστολής συμμετοχής, το 
περιεχόμενο και ο τύπος αυτής προσδιορίζονται στα τεύ¬ 
χη δημοπράτησης του συγκεκριμένου διαγωνισμού. Το 
ποσό είναι ορισμένο και κοινό για όλους τους Υποψήφι¬ 
ους. Οι εγγυητικές επιστολές ισχύουν μέχρι την επιστρο¬ 
φή τους από την εταιρεία. 

3. Η εγγύηση συμμετοχής του Υποψηφίου που θα ανα¬ 
κηρυχθεί Ανάδοχος καταπίπτει υπέρτης εταιρείας, σε πε¬ 
ρίπτωση που αυτός δεν προσέλθει να υπογράψει τη σύμ¬ 
βαση μέσα στο προκαθορισμένο από τη εταιρεία χρονικό 
διάστημα για την υπογραφή της. Στην περίπτωση αυτή, ο 
επιλεγείς Ανάδοχος βαρύνεται και μετά έξοδα διενέργει¬ 
ας νέου διαγωνισμού, καθώς και με τη διαφορά του τιμή¬ 
ματος, εάν επιλεγεί ο αμέσως επόμενος Υποψήφιος. 

4. Οι εγγυητικές επιστολές συμμετοχήςτων Υποψηφίων 
επιστρέφονται, κατόπιν αιτήσεώς τους, μετά την ημερο¬ 
μηνία υπογραφής της σύμβασης. Σε περίπτωση που με¬ 
σολαβεί στάδιο προεπιλογής και ορισμένος Υποψήφιος 
αποκλειστεί κατά το στάδιο αυτό από την περαιτέρω δια¬ 
δικασία, τότε οι εγγυητικές επιστολές του επιστρέφονται, 
κατόπιν αιτήσεώς του, μετά την ολοκλήρωση του οικείου 
σταδίου της διαδικασίας ανάθεσης. 

(β) Εγγυητική επιστολή καλής εκτέλεσης. 

1. Ο επιλεγείς, ως Ανάδοχος, καταθέτει κατά την υπο¬ 
γραφή της σύμβασης εγγυητική επιστολή καλής εκτέλε¬ 
σης της υπό ανάθεση σύμβασης, αντικαθιστώντας με αυ¬ 
τήν την εγγυητική επιστολή συμμετοχής του στο διαγωνι¬ 
σμό. Η απαίτηση αυτή πρέπει να περιλαμβάνεται ως 
στοιχείο στον τηρούμενο τύπο δημοσιότητας του διαγω¬ 
νισμού. Για την υπογραφή σύμβασης με προϋπολογιζό- 
μενο αντικείμενο μικρότερο των ευρώ δέκα χιλιάδων 
(€ 10.000), η εταιρεία μπορεί να απαλλάσσει τον Ανάδοχο 
από την υποχρέωση αυτή. 

2. Τα τεύχη δημοπράτησης ορίζουν το ύψος, το είδος, 
τον τύπο και το περιεχόμενο της εγγυητικής επιστολής 
καλής εκτέλεσης που πρέπει να προσκομισθεί, σύμφωνα 
και με τα ειδικότερα οριζόμενα στο παρόν άρθρο. 

3. Η εγγυητική επιστολή καλής εκτέλεσης δίνεται προς 
κάλυψη της ευθύνης του Αναδόχου έναντι της εταιρείας 
για την εμπρόθεσμη και κατάτουςσυμφωνηθέντες όρους 
καλή εκτέλεση της σύμβασης που θα του ανατεθεί και 
ισχύει καθόλη τη διάρκεια εκτέλεσης της ανατεθείσας 
σύμβασης. Επιστρέφεται στον Ανάδοχο μετά την οριστι¬ 
κή παραλαβή της υπηρεσίας ή της μελέτης. 

4. Εφόσον έχει κατατεθεί εγγυητική επιστολή καλής 
εκτέλεσης, σε κάθε μεταγενέστερη αύξηση του οικονομι¬ 
κού αντικειμένου της σύμβασης απαιτείται συμπληρωμα¬ 
τική εγγυητική επιστολή καλής εκτέλεσης. Σε περίπτωση 
μείωσης της αξίας του συμβατικού αντικειμένου, είναι δυ¬ 
νατόν να επέλθει ανάλογη μείωση του ύψους των εγγυή¬ 
σεων, μετά από αίτηση του Αναδόχου. 

(γ) Εγγυητική επιστολή καλής λειτουργίας ή διατήρη¬ 
σης 

Στις περιπτώσεις που από την προκήρυξη προβλέπεται 
εγγύηση καλής λειτουργίας ή διατήρησης, ο προμηθευ¬ 
τής μπορεί να υποχρεωθεί να καταθέσει ειδική εγγυητική 
επιστολή καλής λειτουργίας ή διατήρησης, πριν από την 
έναρξη της πριν από την έναρξη του χρόνου καλής λει¬ 
τουργίας ή διατήρησης, η αξία της οποίας θα καθορίζεται 


στη προκήρυξη. Ο χρόνος ισχύος της εγγύησης και κάθε 
ειδικότερος όρος καθορίζονται στη προκήρυξη. 

(δ) εγγυητική επιστολή προκαταβολής 

1. Μετην υπογραφή της σύμβασης ο Ανάδοχος είναι δυ¬ 
νατόν να δικαιούται να λάβει προκαταβολή, εφόσον ο 
ίδιος το ζητήσει και υπάρχει σχετική πρόβλεψη στην προ¬ 
κήρυξη ή τα τεύχη δημοπράτησης του συγκεκριμένου 
διαγωνισμού. Ο Ανάδοχος, με την παραλαβή της προκα¬ 
ταβολής, πρέπει να καταθέτει ισόποση εγγυητική επιστο¬ 
λή προκαταβολής. Η προκαταβολή δεν μπορεί να είναι 
ανώτερη του 50% της συνολικής αξίας της οικείας σύμ¬ 
βασης. 

2. Η προκαταβολή είναι έντοκη από την ημερομηνία κα¬ 
ταβολής επιβαρυνόμενη με το ύψος επιτοκίου που καθο¬ 
ρίζεται με απόφαση του Υπουργού Οικονομικών, βάσει 
των διατάξεων του άρθρου 84 του Ν. 2362/1995, αναλο¬ 
γικά εφαρμοζόμενων. Η εγγυητική επιστολή προκαταβο¬ 
λής επιστρέφεται στον Ανάδοχο σύμφωνα με τα οριζόμε¬ 
να στη σύμβαση. 

(ε) Τύπος των εγγυητικών επιστολών. 

1. Οι εγγυητικές επιστολές των προηγουμένων παρα¬ 
γράφων, προέρχονται από αναγνωρισμένο τραπεζικό ή 
πιστωτικό ίδρυμα ή άλλο νομικό πρόσωπο που λειτουργεί 
νόμιμα στην Ελλάδα ή σε άλλο κράτος-μέλος της Ε.Ε. (ή 
του Ε.Ο.Χ.) και έχει το δικαίωμα έκδοσης εγγυητικών επι¬ 
στολών, σύμφωνα με τη νομοθεσία των κρατών-μελών 
της Ε.Ε. (ή του Ε.Ο.Χ.). 

2. Υπόδειγμα του περιεχομένου των εγγυητικών επι¬ 
στολών πρέπει να περιλαμβάνεται στα Τεύχη Δημοπρά¬ 
τησης και σε κάθε περίπτωση να δίνεται στους ενδιαφε¬ 
ρομένους από την εταιρεία. 

3. Οι ως άνω εγγυητικές επιστολές πρέπει να είναι συ¬ 
ντεταγμένες στα ελληνικά. Σε περίπτωση που δεν είναι 
συντεταγμένες στα ελληνικά θα συνοδεύονται από επί¬ 
σημη μετάφρασή τους. 

4. Στηνπερίπτωση κοινοπραξίας του ΚΒΣ, οι εγγυητικές 
επιστολές των προηγούμενων παραγράφων εκδίδονται 
στην επωνυμία αυτής και καλύπτουν την αλληλέγγυα και 
εις ολόκληρον ευθύνη όλων των κοινοπρακτούντων με¬ 
ρών, τα οποία και αναφέρονται στο σώμα της επιστολής. 
Σε κάθε άλλη περίπτωση ένωσης φυσικών ή νομικών προ¬ 
σώπων, οι εγγυητικές επιστολές μπορούν να είναι ενιαίες 
ή να είναι άθροισμα εγγυητικών επιστολών εκάστη δε εξ 
αυτών θα καλύπτει την αλλληλέγγυα και εις ολόκληρον 
ευθύνη όλων των συμπραττόντων μελών. Στη δεύτερη 
αυτή περίπτωση, τυχόν κατάπτωση θα αφορά το σύνολο 
των εγγυητικών επιστολών. 

5. Οι ανωτέρω εγγυητικές επιστολές περιλαμβάνουν 
τον όρο ότι ο εγγυητής παραιτείται από το δικαίωμα διαι- 
ρέσεως και διζήσεως και αναλαμβάνει την υποχρέωση να 
καταβάλει το ποσό της εγγύησης, χωρίς ουδεμία ένστα¬ 
ση ή αντίρρηση μέσα σε τρεις (3) ημέρες από σχετικό αί¬ 
τημα της εταιρείας. 

Άρθρο 12 

Τεχνικές προδιαγραφές 

1. Σε κάθε προκήρυξη και σύμβαση επισυνάπτονται οι 
τεχνικές προδιαγραφές του αγαθού ή αναφέρεται συγκε¬ 
κριμένο πρότυπο (ευρωπαϊκό ή αναγνωρισμένου οργανι¬ 
σμού) ή προδιαγραφή (ενοποιημένη, άλλου φορέα). 

2. Οι τεχνικές προδιαγραφές καθορίζουντα απαιτούμε- 
να τεχνικά χαρακτηριστικά, ώστε τα υπό προμήθεια αγα¬ 
θά να εκπληρώνουντο σκοπό για τον οποίο προορίζονται, 

όπως τα επίπεδα ποιότητας ή απόδοσης, την ασφάλεια, 
τις διαστάσεις, την ορολογία, τη συσκευασία, τη σήμανση 
κ.λπ. 

3. Δεν επιτρέπεται η αναγραφή στους όρους των προ¬ 
κηρύξεων τεχνικών προδιαγραφών που αναφέρουν προϊ¬ 
όντα ορισμένης κατασκευής ή προέλευσης, ή μεθόδους 
επεξεργασίας οι οποίες έχουν σαν αποτέλεσμα να ευνο¬ 
ούν ορισμένες επιχειρήσεις ή προϊόντα, εκτός εξαιρετι¬ 
κών περιπτώσεων κατά τις οποίες δεν είναι δυνατόν να 
διατυπωθούν διαφορετικά σαφείς προδιαγραφές της (ρύ¬ 
σεως των προς προμήθεια, ειδών, οπότε μπορεί να γίνε¬ 
ται αναφορά σε συγκεκριμένα εμπορικά σήματα κ.λπ. με 
τον όρο όμως ότι θα συνοδεύεται η αναφορά αυτή με τις 
λέξεις «αντίστοιχο». Ειδικότερα δεν επιτρέπεται να ανα- 
φέρονται οιτεχνικές προδιαγραφές σε εμπορικά σήματα, 
διπλώματα ευρεσιτεχνιών, τύπου ορισμένης προέλευσης 
ή παραγωγής, εκτός αν υποχρεωτικά συνοδεύονται από 
τις λέξεις «ή αντίστοιχα». Κατά τα λοιπά εφαρμόζεται το 
άρθρο 16του Π.Δ. 370/1995, όπως εκάστοτε ισχύει. 

Άρθρο 13 

Εναλλακτικές Προσφορές 

Δυνατότητα υποβολής εναλλακτικών προσφορών υφί- 
σταται στους διαγωνισμούς που διεξάγει η Εταιρεία, σύμ¬ 
φωνα με τα ειδικότερα προβλεπόμενα στο άρθρο 12 παρ. 
4 και 5 του Π.Δ. 370/1995, όπως εκάστοτε ισχύει. 

Άρθρο 14 

Υπεργολαβική ανάθεση 

Δυνατότητα υπεργολαβικής ανάθεσης υφίσταται 
στους διαγωνισμούς που διεξάγει η Εταιρεία, σύμφωνα 
με τα ειδικότερα προβλεπόμενα στο άρθρο 12 παρ. 5 του 
Π.Δ. 370/1995, όπως εκάστοτε ισχύει. 

Άρθρο 15 

Συμμετοχή κοινοπραξιών ή συμπράξεων 

Δυνατότητα συμμετοχής κοινοπραξιών ή συμπράξεων 
ή εν γένει ενώσεων προμηθευτών, υφίσταται στους δια¬ 
γωνισμούς που διεξάγει η Εταιρεία, σύμφωνα με τα ειδι¬ 
κότερα προβλεπόμενα στο άρθρο 11 του Π.Δ. 370/1995, 
όπως εκάστοτε ισχύει. 

ΚΕΦΑΆΑΙΟ Ε' 

ΠΑΡΑΔΑΒΗ ΚΑΙ ΑΞΙΟΛΟΓΗΣΗ ΠΡΟΣΦΟΡΩΝ 

Άρθρο 16 

Επιτροπές 

1. Γιατις ανάγκες εφαρμογής των διατάξεων του παρό¬ 
ντος Κανονισμού και για κάθε διαδικασία ανάθεσης ορι¬ 
σμένης σύμβασης, συστήνεται Επιτροπή Διαγωνισμού 
(ΕΔ) η οποία αποτελείται από τρία (3) έως επτά (7) μέλη 
και έχει τις ακόλουθες αρμοδιότητες: 

α) Είναι υπεύθυνη για την παραλαβή από την αρμόδια 
υπηρεσία της Εταιρείας των προσφορών σε συγκεκριμέ¬ 
νο διαγωνισμό, μεριμνώντας για την τήρηση των όρων 
των τευχών δημοπράτησηςτου διαγωνισμού και των δια¬ 
τάξεων του παρόντος. 

β) Αξιολογεί τις προσφορές που υποβλήθηκαν και ειση- 
γείταιτο αποτέλεσμα του διαγωνισμού. 

2. Σε περίπτωση που κρίνεται σκόπιμο ή αναγκαίο λόγω 
του συμβατικού αντικειμένου ή των εξειδικευμένων χαρα¬ 
κτηριστικών των ζητουμένων προϊόντων, η Εταιρεία μπο¬ 
ρεί αντί της ως άνω Επιτροπής Διαγωνισμού να συνιστά 
δύο επιτροπές ως εξής: 


α) Επιτροπή Διεξαγωγής Διαγωνισμού (ΕΔΔ), η οποία 
ασκεί τις αρμοδιότητες που προβλέπονται παραπάνω 
στην παρ. 1 περ. (α) του παρόντος άρθρου. Η ΕΔΔ απο- 
τελείται από τρία (3) έως πέντε (5) μέλη. 

β) Επιτροπή Αξιολόγησης Προσφορών (ΕΑΠ), η οποία 
ασκεί τις αρμοδιότητες που προβλέπονται παραπάνω 
στην παρ. 1 περ. (β) του παρόντος άρθρου. Η ΕΑΠ αποτε- 
λείται από τρία (3) έως επτά (7) μέλη. 

3. Οι ως άνω Επιτροπές (Ε.Δ., Ε.Δ.Δ. και Ε.Α.Π., ανάλο¬ 
γα με την περίσταση) συγκροτούνται με απόφαση του αρ¬ 
μοδίου οργάνου της Εταιρείας, και αποτελούνται από 
πρόσωπα που μπορεί να είναι στελέχη της Εταιρείας ή/και 
τρίτα πρόσωπα με ειδικά επιστημονικά, τεχνικά, εμπειρι¬ 
κά ή άλλα προσόντα που αρμόζουν στο αντικείμενο της 
ανάθεσης. Στην επιτροπή μπορεί να συμμετέχει ένα μέ¬ 
λος του Δ.Σ. της Εταιρείας. Ένα μέλος κάθε Επιτροπής 
ορίζεται αντίστοιχα ως Πρόεδρός της. 

4. Με απόφαση του Διοικητικού Συμβουλίου της Εται¬ 
ρείας μπορεί να ορίζονται μόνιμες επιτροπές του παρό¬ 
ντος άρθρου για τη διενέργεια αναθέσεων ορισμένης κα¬ 
τηγορίας ή ορισμένου ποσού. 

5. Με απόφαση του Διοικητικού Συμβουλίου της Εται¬ 
ρείας μπορεί να ορίζεται αποζημίωση των μελώντων ανω¬ 
τέρω Επιτροπών. 

Άρθρο 17 

Παραλαβή προσφορών 

1. Οι διαγωνισμοί διεξάγονται σε τόπο και χρόνο που 
ορίζεται στην Προκήρυξη. Οι προσφορές υποβάλλονται 
την ημέρα και ώρα που ορίζουν τα σχετικά τεύχη δημο- 
πράτησης και σύμφωνα με τους ειδικότερους όρους αυ¬ 
τών καιτονπαρόντα Κανονισμό. Περιλαμβάνουν δε τα έγ¬ 
γραφα, πιστοποιητικά και λοιπά στοιχεία που καθορίζο¬ 
νται στα τεύχη δημοπράτησης. 

2. Οι ενδιαφερόμενοι υποβάλλουν την προσφορά τους 
είτε καταθέτοντάς την αυτοπροσώπως ή με ειδικά προς 
τούτο εξουσιοδοτημένο εκπρόσωπό τους, είτε αποστέλ- 
λοντάς την ταχυδρομικά με συστημένη επιστολή ή ιδιωτι¬ 
κό ταχυδρομείο (οουπΊΘΐ") στη διεύθυνση που αναγράφε¬ 
ται στα τεύχη δημοπράτησης. Στην περίπτωση της ταχυ¬ 
δρομικής αποστολής, η Εταιρεία ουδεμία ευθύνη φέρει 
για την εμπρόθεσμη παραλαβή της προσφοράς ή για το 
περιεχόμενο των φακέλων που την συνοδεύουν. 

3. Όλες οι προσφορές κατά την παραλαβή τους κατα- 
χωρούνται είτε στο γενικό πρωτόκολλο της Εταιρείας εί¬ 
τε σε ειδικό πρωτόκολλο, και σε κάθε φάκελο σημειώνε¬ 
ται ο σχετικός αριθμός πρωτοκόλλου και η ημερομηνία 
και ώρα καταχώρισης. Η υπηρεσία πρωτοκόλλου της 
Εταιρείας παραδίδει στην αρμόδια Επιτροπή τις προσφο¬ 
ρές που τυχόν απεστάλησαν ταχυδρομικά έναντι αποδεί- 
ξεως ή με υπηρεσία διακίνησης εγγράφων. 

4. Προσφορές εκπρόθεσμες δεν γίνονται δεκτές σε κα¬ 
μία περίπτωση από την Εταιρεία, επιστρέφονται δε στους 
αποδέκτες τους χωρίς να ανοιχθούν, ακόμη και εάν η κα¬ 
θυστέρηση οφείλεται σε λόγους ανωτέρας βίας, εκτός 
εάν η επίδοση των προσφορών που έχει ήδη αρχίσει κατά 
την καθορισμένη ημέρα και ώρα συνεχίζεται χωρίς διακο¬ 
πή μέχρι και την υποβολή των προσφορών όλων των δια- 
γωνιζομένων. Η επιστροφή των εκπρόθεσμων προσφο¬ 
ρών γίνεται μετά από έγγραφη ειδοποίηση των ενδιαφε¬ 
ρομένων για την παραλαβή τους, η οποία περιλαμβάνει 
και τους λόγους επιστροφής των προσφορών. Εάν οι εν¬ 
διαφερόμενοι δεν παραλάβουν τις προσφορές τους 

εντός διμήνου από την ειδοποίησή τους, οι προσφορές 
καταστρέφονται από την αρμόδια επιτροπή της Εταιρεί¬ 
ας. 

5. Οι προσφορές κατατίθενται μέσα σε σφραγισμένο 
φάκελο που περιλαμβάνει επί ποινή αποκλεισμού όλα 
όσα καθορίζονται στην προκήρυξη. Ο γενικός αυτός φά¬ 
κελος, εκτός αν ορίζεται διαφορετικά στην προκήρυξη 
του διαγωνισμού και τα τεύχη δημοπράτησης, περιέχει 
τρεις επί μέρους, ανεξάρτητους, σφραγισμένους υπο- 
φακέλους, δηλαδή (α) «Φάκελο Δικαιολογητικών Συμμε¬ 
τοχής», ο οποίος περιέχει τα νομιμοποιητικά στοιχεία και 
τα άλλα απαραίτητα δικαιολογητικά, (β) «Φάκελο Τεχνι¬ 
κής Προσφοράς», ο οποίος περιέχει τα στοιχεία της τε¬ 
χνικής προσφοράς του διαγωνιζόμενου και (γ) «Φάκελο 
Οικονομικής Προσφοράς», ο οποίος περιέχει την οικονο¬ 
μική προσφορά του διαγωνιζόμενου. Όλοι οι επί μέρους 
φάκελοι αναγράφουν την επωνυμία του διαγωνιζομένου, 
τον τίτλο της προς ανάθεση σύμβασης και τον τίτλο του 
φακέλου. Απαγορεύεται η χρήση αυτοκόλλητων φακέ¬ 
λων που είναι δυνατόν να αποσφραγιστούν και να επανα- 
σφραγιστούν χωρίς να αφήσουν ίχνη. 

6. Με την επιφύλαξη του άρθρου 5 του Ν. 2522/1997, οι 
συμμετέχοντες σε διαγωνισμό δεν δικαιούνται καμμίας 
αποζημίωσης για δαπάνες σχετικές με τη σύνταξη και 
υποβολή των προσφορών. 

Άρθρο 18 

Αξιολόγηση των Προσφορών 

1. Η αποσφράγιση, έλεγχος και αξιολόγηση των φακέ- 
λωντης προσφοράς γίνεται από την αρμόδια Επιτροπή με 
την διαδικασία και στον χρόνο που ορίζεται στα τεύχη δη¬ 
μοπράτησης ή γνωστοποιείται στους διαγωνιζόμενους 
σύμφωνα με αυτά. Η ημέρα συνεδρίασης, η ώρα έναρξης 
καθώς και η ενδεχόμενη διακοπή και επανέναρξη αυτών 
ορίζονται από τον αρμόδιο πρόεδρο της επιτροπής, σύμ¬ 
φωνα και με τα τυχόν ειδικότερα οριζόμενα στα τεύχη δη¬ 
μοπράτησης. 

2. Η αρμόδια Επιτροπή παραλαμβάνει και αριθμεί την 
προσφορά του κάθε συμμετέχοντα, αποσφραγίζει δημό¬ 
σια τον φάκελο προσφοράς και τον «Φάκελο Δικαιολογη- 
τικών Συμμετοχής» και αριθμεί και μονογράφειτα έγγρα¬ 
φα που βρίσκονται μέσα σε αυτόν. Οι πράξεις της αρίθ¬ 
μησης και μονογραφής αρκεί να γίνονται από ένα 
οιοδήποτε μέλος της Επιτροπής. Στη συνέχεια ελέγχει, 
σύμφωνα μετά ειδικότερα οριζόμενα στη προκήρυξη, κα¬ 
τά πόσον οι υποψήφιοι πληρούν όλες τις τυπικές και ου¬ 
σιαστικές προϋποθέσεις συμμετοχής τους στο διαγωνι¬ 
σμό. Μετην ολοκλήρωση της διαδικασίας ελέγχου των δι- 
καιολογητικών συμμετοχής, η Επιτροπή ανακοινώνει 
δημοσίως, τα ονόματα των διαγωνιζομένων που αποκλεί¬ 
ονται από την περαιτέρω συμμετοχή τους στο διαγωνι¬ 
σμό, καθώς και τους λόγους αποκλεισμού κάθε ενός από 
αυτούς. Ακολούθως, η Επιτροπή Διενέργειας του Διαγω¬ 
νισμού αποσφραγίζει δημόσια το Φάκελο Τεχνικής Προ¬ 
σφοράς και αριθμεί και μονογράφει τα έγγραφα που βρί¬ 
σκονται μέσα σε αυτόν. Οι πράξεις της αρίθμησης και μο¬ 
νογραφής αρκεί να γίνονται από ένα οιοδήποτε μέλος της 
Επιτροπής. Ο Φάκελος Οικονομικής Προσφοράς δεν 
αποσφραγίζεται, μονογράφεται από όλα τα μέλη της Επι¬ 
τροπής και φυλάσσεται από τον Πρόεδρο αυτής. 

3. Στους αποκλεισθέντες από το διαγωνισμό υποψηφί¬ 
ους - μετά την εκδίκαση τυχόν ενστάσεών τους - επιστρέ- 
φονται οι Φάκελοι Τεχνικής και Οικονομικής προσφοράς 


τους, χωρίς να ανοιγούν. Κατά του αποκλεισμού υποψη¬ 
φίου επιτρέπεται η υποβολή ένστασης. 

4. Ακολουθεί η εξέταση, η αξιολόγηση του περιεχομέ¬ 
νου του «Φακέλου Τεχνικής Προσφοράς» σε κλειστή συ¬ 
νεδρίαση, καθώς και η βαθμολόγηση της τεχνικής προ¬ 
σφοράς κάθε διαγωνιζόμενου, σύμφωνα και μετά ειδικό¬ 
τερα οριζόμενα, τα κριτήρια και τους συντελεστές που 
ορίζονται τεύχη δημοπράτησης. Είναι δυνατόν στους 
όρους του διαγωνισμού, να τίθεται ένα κατώτατο όριο 
στην βαθμολόγηση των τεχνικών προσφορών, κάτω από 
το οποίο οι υποβληθείσες τεχνικές προσφορές θεωρού¬ 
νται τεχνικώς απαράδεκτες. Στην περίπτωση αυτή δεν 
αποσφραγίζονται οι «Φάκελοι Οικονομικών Προσφο¬ 
ρών», αλλά επιστρέφονται αυτούσιοι στους διαγωνιζόμε- 
νους, των οποίων οι τεχνικές προσφορές κρίθηκαν απα¬ 
ράδεκτες. Πριντη βαθμολόγηση, είναι δυνατόν η Επιτρο¬ 
πή να καλέσει τους προσφέροντες εντός ορισμένης 
προθεσμίας να αναλύσουν προφορικάτις θέσεις τους και 
να απαντήσουν σε τυχόν ερωτήσεις των μελών της. Στην 
περίπτωση αυτή, εάν ένας διαγωνιζόμενος δεν προσέλθει 
στη συνέντευξη αυτή, αποκλείεται από την περαιτέρω 
διαδικασία αξιολόγησης. Συντάσσεται, τέλος, Πίνακας 
Βαθμολογίας των διαγωνιζομένων κατά φθίνουσα σειρά 
αξιολόγησης, δημοσιεύεται δια αναρτήσεως στην έδρα 
της Εταιρείας και κοινοποιείται στους διαγωνιζόμενους. 
Στον παραπάνω πίνακα αναφέρονται και οι διαγωνιζόμε- 
νοι, οι προσφορές των οποίων δεν ανταποκρίνονται στις 
ουσιώδεις απαιτήσεις και όρους των τεχνικών προδια¬ 
γραφών, καθώς και οι λόγοι αποκλεισμού τους. Κατά του 
ως άνω πίνακα επιτρέπεται η υποβολή ενστάσεως. 

5. Στη συνέχεια, η αρμόδια Επιτροπή του Διαγωνισμού 
συνέρχεται σε νέα δημόσια συνεδρίαση για την απο¬ 
σφράγιση του Φακέλου της Οικονομικής Προσφοράς, 
αρμοδίως γνωστοποιούμενη εγγράφως σε όλους τους 
διαγωνιζόμενους. Οι υποψήφιοι μπορούν, εάν το επιθυ¬ 
μούν, να είναι παρόντες δια του νομίμου εκπροσώπου 
τους κατά την αποσφράγιση του Φακέλου Οικονομικής 
Προσφοράς τους. 

6. Η Επιτροπή Διενέργειας του Διαγωνισμού αποσφρα¬ 
γίζει δημόσια τον «Φάκελο Οικονομικής Προσφοράς», 
αριθμεί και μονογράφειτα έγγραφα που βρίσκονται μέσα 
σε αυτόν. Οι πράξεις της αρίθμησης και μονογραφής αρ¬ 
κεί να γίνονται από ένα οιοδήποτε μέλος της Επιτροπής. 

Ακολουθεί η εξέταση και αξιολόγηση του περιεχομένου 
του «Φακέλου Οικονομικής Προσφοράς», σε κλειστή συ¬ 
νεδρίαση, όπου απαιτείται, σύμφωνα με τα ειδικότερα 
οριζόμενα στα τεύχη δημοπράτησης. Η Επιτροπή μπορεί 
να καλέσει τους υποψήφιους εντός ορισμένης προθε¬ 
σμίας να δώσουν διευκρινίσεις επί των στοιχείων του Φα¬ 
κέλου. Στην περίπτωση αυτή, εάν ένας διαγωνιζόμενος 
δεν προσέλθει ενώπιον της Επιτροπής Διενέργειας του 
Διαγωνισμού προς παροχή διευκρινίσεων, αποκλείεται 
από το διαγωνισμό. Στη συνέχεια βαθμολογείται η οικο¬ 
νομική προσφορά κάθε διαγωνιζόμενου, όπου απαιτείται, 
σύμφωνα με τα κριτήρια και τους συντελεστές που προ¬ 
καθορίζονται στη προκήρυξη, γίνεται ο συσχετισμός τε¬ 
χνικής και οικονομικής προσφοράς και συντάσσεται ο τε¬ 
λικός Πίνακας Βαθμολογίας των διαγωνιζομένων κατά 
φθίνουσα σειρά αξιολόγησης. Ο Πίνακας δημοσιεύεται 
δια αναρτήσεως στην έδρα της Εταιρείας και κοινοποιεί¬ 
ται στους ενδιαφερομένους. Κατά του πίνακα επιτρέπε¬ 
ται η υποβολή ενστάσεως. Από τον πίνακα αυτόν προκύ- 

πτει και ο προτεινόμενος από την αρμόδια Επιτροπή ανά- 
δοχοςτου διαγωνισμού. 

7.0 πίνακας, μαζί μετιςτυχόν υποβληθείσες ενστάσεις, 
διαβιβάζεται στο όργανο της εταιρείας που είναι αρμόδιο 
για τη λήψη απόφασης σύμφωνα με το άρθρο 3 του πα¬ 
ρόντος Κανονισμού, προς κρίση. Το αρμόδιο όργανο 
αποφαίνεται επί των ενστάσεων κατά την απόλυτη κρίση 
του, αποφασίζει για το αποτέλεσμα του διαγωνισμού και 
ανακηρύσσειτον ανάδοχοτης δημοπρατούμενης σύμβα¬ 
σης. 

8. Το αρμόδιο όργανο σύμφωνα με το άρθρο 3 του πα¬ 
ρόντος Κανονισμού μπορεί να μην αναθέσει τη σύμβαση 
στον προτεινόμενο από την Επιτροπή, αλλά να προχωρή¬ 
σει στην κρίση των επόμενων υποψηφίων κατά σειρά, 
εφόσον μετά πλήρη αιτιολόγηση ο προτεινόμενος δεν 
ικανοποιεί τα κριτήρια ανάθεση, για λόγους που ανάγο¬ 
νται στα τεχνικά ή οικονομικά στοιχεία της προφοράς του. 
Διευκρινήσεις ή και βελτιώσεις της προσφοράς του υπο¬ 
ψηφίου δεν αποκλείονται. 

ΚΕΦΑΛΑΙΟ ΣΤ' 

ΑΝΑΘΕΣΗ ΣΥΜΒΑΣΗΣ 

Άρθρο 19 
Κριτήρια ανάθεσης 

1. Τα κριτήρια με βάση τα οποία η Εταιρεία αναθέτει την 
δημοπρατούμενη σύμβαση μπορεί να είναι κατά περί¬ 
πτωση: α) η χαμηλότερη τιμή ή β) η πλέον συμφέρουσα 
από οικονομική άποψη προσφορά. 

2. Η Εταιρεία προκαθορίζει σε κάθε περίπτωση το βασι¬ 
κό κριτήριο ανάθεσης της δημοπρατούμενης σύμβασης 
στην προκήρυξη. Στην ίδια προκήρυξη ή στα τεύχη δημο- 
πράτησης καθορίζονται επίσης τα επί μέρους κριτήρια 
αξιολόγησης των τεχνικών προσφορών. Τα επιμέρους 
κριτήρια συνδέονται με την συγκεκριμένη σύμβαση και 
μπορεί να είναι ιδίως: η τιμή, η προθεσμία παράδοσης, τα 
έξοδα λειτουργίας, η ποιότητα, η αποδοτικότητα, τα τε¬ 
χνικά πλεονεκτήματα, τα αισθητικά και λειτουργικά χαρα¬ 
κτηριστικά, η τεχνική αξία, η τεχνική υποστήριξη και εξυ¬ 
πηρέτηση μετά την πώληση κ.λπ. 

Άρθρο 20 

Αιτιολόγηση ασυνήθιστα χαμηλών προσφορών 

1. Η εταιρεία μπορεί με τα τεύχη δημοπράτησης να θέ¬ 
τει επί ποινή αποκλεισμού όριο έκπτωσης στην οικονομι¬ 
κή προσφορά των διαγωνιζομένων. 

2. Εάν δεν ορίζεται ανώτατο όριο έκπτωσης στα τεύχη 
δημοπράτησης, σε περίπτωση η Εταιρεία θεωρήσει ότι η 
προσφορά ενός διαγωνιζόμενου είναι υπερβολικά χαμη¬ 
λή σε σχέση με το αντικείμενο της δημοπρατούμενης 
σύμβασης, καλεί, πριν απορρίψει την προσφορά, το δια- 
γωνιζόμενο να αιτιολογήσει εγγράφως τη σύνθεση της 
προσφοράς του και εξακριβώνει αυτή τη σύνθεση, λαμ- 
βάνοντας υπόψη τις δοθείσες διευκρινίσεις (επαλήθευση 
προσφορών), σύμφωνα και με τα ειδικότερα οριζόμενα 
στο άρθρο 31 του Π.Δ. 346/1998, όπως εκάστοτε αυτό 
ισχύει. 

Άρθρο 21 

Ενστάσεις 

1. Για κάθε πράξη ή παράλειψη της Εταιρείας αναφορι¬ 
κά με διενεργούμενο διαγωνισμό είναι δυνατόν να ασκη¬ 
θεί ένσταση από οποιονδήποτε έχει έννομο συμφέρον. 
Όλες οι ενστάσεις απευθύνονται στην Εταιρεία, υποβάλ¬ 


λονται στην έδρα της και παραλαμβάνονται από την αρ¬ 
μόδια επιτροπή. Επί αυτών αποφαίνονται τα αρμόδια όρ¬ 
γανα της Εταιρείας, σύμφωνα με το άρθρο 3 παρ. 2 του 
παρόντος Κανονισμού, μετά από εισήγηση της αρμόδιας 
επιτροπής. 

2. Ένσταση κατά της Προκήρυξης ασκείται εντός ανα¬ 
τρεπτικής προθεσμίας πέντε (5) ημερών από την τελευ¬ 
ταία δημοσίευση της. Ένσταση κατά της αναλυτικής προ¬ 
κήρυξης και των τευχών δημοπράτησης ενγένει ασκείται 
εντός ανατρεπτικής προθεσμίας πέντε (5) ημερών από 
την λήξη της προθεσμίας παραλαβής τους. Ένσταση κα¬ 
τά της διαδικασίας και των πράξεων διενέργειας του δια¬ 
γωνισμού ασκείται εντός ανατρεπτικής προθεσμίας πέ¬ 
ντε (5) ημερών από την δημοσίευση ή κοινοποίηση της 
προσβαλλόμενης πράξης ή τηντέλεση της διαδικαστικής 
ενέργειας. Ένσταση κατά της απόφασης κατακύρωσης ή 
ανάθεσης της δημοπρατούμενης σύμβασης ασκείται 
εντός ανατρεπτικής προθεσμίας πέντε (5) ημερών από τη 
δημοσίευση του αποτελέσματος του διαγωνισμού σύμ¬ 
φωνα με το άρθρο 22 παρ. 3 του παρόντος Κανονισμού 

3. Ειδικά για το συνοπτικό διαγωνισμό, το σύνολο των 
ανωτέρω προθεσμιών για την άσκηση ένστασης ορίζεται 
σε δύο (2) εργάσιμες ημέρες. 

4. Για τις συμβάσεις που εμπίπτουν στο πεδίο εφαρμο¬ 
γής του Π.Δ. 370/1995, εφαρμόζεται παράλληλα ο Ν. 
2522/1997, όπως εκάστοτε ισχύει. 

Άρθρο 22 

Κατακύρωση Διαγωνισμού 

1. Κάθε διαγωνισμός της Εταιρείας κατακυρώνεται με 
απόφαση του αρμοδίου οργάνου της μετά την εξέταση 
τυχόν ενστάσεων. 

2. Η Εταιρεία μπορεί, κατά την ελεύθερη κρίση της και 
αζημίως γι’ αυτήν, να ματαιώσει ορισμένο διαγωνισμό σε 
κάθε στάδιο της διαδικασίας, ενδεικτικά και όχι περιορι¬ 
στικά για (α) παράτυπη διεξαγωγή, εφόσον από την πα¬ 
ρατυπία επηρεάζεται το αποτέλεσμα της διαδικασίας, (β) 
εάν το αποτέλεσμα της διαδικασίας κρίνεται αιτιολογη¬ 
μένα μη ικανοποιητικό για την Εταιρεία, (γ) εάν ο ανταγω¬ 
νισμός υπήρξε ανεπαρκής ή εάν υπάρχουν σοβαρές εν¬ 
δείξεις ότι έγινε συνεννόηση των διαγωνιζομένων προς 
αποφυγή πραγματικού ανταγωνισμού, (δ) εάν υπήρξε αλ¬ 
λαγή των αναγκώντης Εταιρείας. Στις περιπτώσεις αυτές 
η Εταιρεία μπορεί να προχωρήσει σε νέα διαδικασία ανά¬ 
θεσης με τους ίδιους ή τροποποιημένους όρους ή να προ¬ 
χωρήσει στην ανάθεση κατά οποιονδήποτε άλλο τρόπο 
που προβλέπεται στον παρόντα Κανονισμό. 

3. Οι αποφάσεις της Εταιρείας αναφορικά με διενερ- 
γούμενο διαγωνισμό δημοσιεύονται με ανάρτησή της 
στην έδρα της Εταιρείας κοινοποιούνται δε στους συμμε- 
τέχοντες ή/και στον ανάδοχο με επιστολή, τηλεομοιοτυ¬ 
πία ή άλλο πρόσφορο μέσο. 

Άρθρο 23 
Σύναψη σύμβασης 

1. Με εξαίρεση τις συμβάσεις που η αξία τους είναι μέ- 
χριτου ποσού των ευρώ δέκα χιλιάδων, (€10.000), η Εται¬ 
ρεία καταρτίζει έγγραφη σύμβαση με τον ανάδοχο, σύμ¬ 
φωνα τους όρους της προκήρυξης και την προσφορά του 
αναδόχου. Τα τεύχη δημοπράτησης και όλα τα τυχόν συ¬ 
νοδευτικά έγγραφα που περιγράφονται στην προκήρυξη 
αποτελούν αναπόσπαστο μέρος της οικείας σύ μβασης. Η 
Σύμβαση δεν μπορεί να περιλαμβάνει όρους αντίθετους 

από το περιεχόμενο των τευχών δημοπράτησης του δια¬ 
γωνισμού. 

2. Η σύμβαση περιλαμβάνει τουλάχιστον τα κάτωθι 
στοιχεία: 

- τα πρόσωπα των συμβαλλόμενων και οι εκπρόσωποί 
τους 

- η ποσότητα, το είδος και τα τεχνικά χαρακτηριστικά 
των υπό προμήθεια αγαθών (περιγραφή του συμβατικού 
αντικειμένου) 

- ο τόπος και η διαδικασία παράδοσης και παραλαβής 
των υπό προμήθεια αγαθών 

- οι τυχόν επιμέρους φάσεις ή τμήματα της προμήθειας 

- η αμοιβή και ο τρόπος καταβολής της 

- η προθεσμία ή η διάρκεια υλοποίησης του συνόλου 
της προμήθειας, καθώς και των επιμέρους φάσεώντης 

- τα παραδοτέα και το χρονοδιάγραμμα παράδοσής 
τους 

- οι εγγυήσεις για την καλή εκτέλεση της σύμβασης και 
οι ποινικές ρήτρες για την τυχόν υπαίτια υπέρβαση των 
προθεσμιών εκτέλεσης της προμήθειας 

- οι λοιπές υποχρεώσεις των συμβαλλομένων 

- ο τρόπος παρακολούθησης της εκτέλεσης της προμή¬ 
θειας 

- το εφαρμοστέο δίκαιο 

- η μεθοδολογία τυχόν τροποποίησης της σύμβασης, 
λύσης της σύμβασης και επίλυσης διαφορών. 

3. Η απόφαση της Εταιρείας για την ανάθεση της σύμ¬ 
βασης κοινοποιείται εγγράφως στον ανάδοχο. Ο ανάδο- 
χος καλείται εντός το πολύ δέκα (10) ημερών να προσέλ- 
θει για την υπογραφή της σε καθορισμένη από την ανα¬ 
λυτική διακήρυξη προθεσμία. Η προθεσμία αυτή δεν 
μπορεί να είναι μικρότερη των επτά (7) ημερών, ούτε με¬ 
γαλύτερη των τριάντα (30) ημερών από την ημερομηνία 
της προηγούμενης ειδοποίησης. Δύναται πάντως να πα- 
ρατείνεται με απόφαση της Εταιρείας. 

Άρθρο 24 

Επέκταση - Συμπλήρωση - Τροποποίηση σύμβασης 

1. Σε περίπτωση που κατά τη διάρκεια υλοποίησης της 
σύμβασης δημιουργηθεί η ανάγκη επέκτασης, συμπλή¬ 
ρωσης ή τροποποίησής της, ο ανάδοχος υποχρεούται να 
προβεί στην πραγματοποίηση του συμπληρωματικού 
αντικειμένου που τυχόν του ανατίθεται, έναντι ανάλογης 
αμοιβής. Ο ανάδοχος καλείται να υπογράψει τη συμπλη¬ 
ρωματική σύμβαση εντός προθεσμίας που καθορίζεται με 
την κοινοποίηση του περιεχομένου της εν λόγω σύμβα- 
σης. 

2. Η προϋπολογιζόμενη συνολική αξία των συμβάσεων 
που ανατίθενται για συμπληρωματικές υπηρεσίες δεν 
μπορεί να υπερβαίνει σε αξία το πενήντα τοις εκατό (50%) 
της αρχικής σύμβασης. 

ΚΕΦΑΛΑΙΟ Ζ' 

ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ ΠΡΟΜΗΘΕΙΩΝ 
Άρθρο 25 

Παρακολούθηση Εκτέλεσης 

1. Η Εταιρεία μπορεί να ορίζει ένα ή περισσότερα πρό¬ 
σωπα για την παρακολούθηση της εκτέλεσης ορισμένης 
σύμβασης (επιβλέπων). Ανάλογα με τη φύση της σύμβα¬ 
σης είναι δυνατόν να ορίζεται ως επιβλέπων και εξειδι- 
κευμένος εξωτερικός ειδικός σύμβουλος ή ομάδα εξειδι- 
κευμένων συμβούλων. 

2. Ο επιβλέπων παρακολουθεί και ελέγχει την εκτέλεση 


της οικείας σύμβασης κατά τα τυχόν επιμέρους στάδια, 
φάσεις ή τμήματά της, ιδίως δε προσκαλεί τον ανάδοχο 
να παρουσιάσει την πρόοδο υλοποίησης της σύμβασης, 
του ζητεί εξηγήσεις και διευκρινίσεις, μεταφέρει τις οδη¬ 
γίες και κατευθύνσεις της Εταιρείας κ.λπ. 

3. Ο ανάδοχος έχει υποχρέωση να λαμβάνει υπόψη τις 
παρατηρήσεις του επιβλέποντος, και να συμμορφώνεται 
μέσα σε εύλογη ή ταχθείσα από τον επιβλέποντα προθε¬ 
σμία. 

Άρθρο 26 

Υποχρεώσεις Αναδόχου 

1. Ο ανάδοχος κατά την υπογραφή της σύμβασης με 
την εταιρεία τεκμαίρεται ότι έχει λάβει πλήρη γνώση του 
συνόλου των συνθηκών εκτέλεσης του αντικειμένου της 
σύμβασης και του τεύχους τεχνικών προδιαγραφών, κα¬ 
θώς και των κινδύνων αυτής. Αναλαμβάνει δετήν εκτέλε¬ 
ση της σύμβασης, θεωρώντας το συμβατικό αντάλλαγμα 
επαρκές. Τυχόν παράλειψη ενημέρωσής του δεν τον 
απαλλάσσει των συμβατικών υποχρεώσεων και ευθυνών 
του. 

2. Ο ανάδοχος ευθύνεται έναντι της εταιρείας για την 
προσήκουσα και άρτια εκτέλεση της προμήθειας, σύμ¬ 
φωνα με τους κανόνες της επιστήμης καιτηςτεχνικής, κα¬ 
θώς και τις διατάξεις της αντίστοιχης σύμβασης. 

3. Ο ανάδοχος έχει υποχρέωση να λαμβάνει υπόψη του 
τις παρατηρήσεις του επιβλέποντος την προμήθεια επί 
των παραδοτέων αγαθών. Κάθε ελάττωμα ή παράλειψη 
που γνωστοποιείται εγγράφως στον ανάδοχο, πρέπει να 
επανορθώνεται από αυτόν μέσα σε εύλογη προθεσμία 
που καθορίζεται από τη σύμβαση ή τάσσεται κατά περί¬ 
πτωση από τον επιβλέποντα την προμήθεια. Ο ανάδοχος 
έχει υποχρέωση να επανορθώνει τα ελαπώματα ή παρα¬ 
λείψεις των παραδοτέων αγαθών, τόσο κατά τη διάρκεια 
της υλοποίησής τους μέχρι την οριστική παραλαβή τους, 
όσο και μετά την ολοκλήρωση και την οριστική τους πα¬ 
ραλαβή απάτην Εταιρεία. Τυχόν κατά της έγγραφης γνω¬ 
στοποίησης ένσταση του Αναδόχου δεν τον απαλάσσει 
από την υποχρέωση συμμόρφωσης προς τις δοθείσες 
εντολές. 

4. Σε περίπτωση άρνησης του αναδόχου να επανορθώ¬ 
σει τα διαπιστωθέντα ελαπώματα ή τις διαπιστωθείσες 
παραλείψεις των παραδοτέων του ή σε περίπτωση που 
παρέλθει άπρακτη η ταχθείσα προς επανόρθωση προθε¬ 
σμία, η επανόρθωση μπορεί να γίνει με ευθύνη της εται¬ 
ρείας, οι δε σχετικές δαπάνες βαρύνουν τον ανάδοχο ή 
αφαιρούνται αυτοδίκαια από το συμβατικό αντάλλαγμα, 
με την επιφύλαξη του δικαιώματος κηρύξεως του αναδό¬ 
χου ως έκπτωτου. 

5. Με τα τεύχη δημοπράτησης της προμήθειας μπορεί 
να ορίζονται και άλλες υποχρεώσεις του αναδόχου. 

6. Μέχρι την οριστική παραλαβή, ο ανάδοχος φέρει τον 
κίνδυνο για κάθε είδους βλάβη ή ζημία, εκτός εάν προ- 
βλεφθεί διαφορετικά στη σύμβαση προμήθειας. 

7.0 ανάδοχος απαλλάσσεται της ευθύνης του μόνο για 
λόγους ανωτέρας βίας. Υποχρεούται όμως να γνωστο¬ 
ποιήσει, χωρίς καθυστέρηση στην εταιρεία, τα περιστατι¬ 
κά που συνιστούν την ανωτέρα βία και να προσκομίσει 
στην εταιρεία τα απαραίτητα αποδεικτικά στοιχεία. 

Άρθρο 27 

Παραλαβή 

1. Η παραλαβή των υλικών ή μελέτης γίνεται από Επι- 

τροπή Παραλαβής που συστήνεται σύμφωνα με τους 
όρους των τευχών δημοπράτησης, ή από άλλο εξουσιο¬ 
δοτημένο όργανο της εταιρείας. Στην Επιτροπή Παραλα¬ 
βής μπορεί να συμμετέχει και ο Επιβλέπων, ή να ταυτίζε¬ 
ται με αυτή. 

2. Κατά τη διάρκεια της παραλαβής των υλικών δύναται 
να παρίσταται ο προμηθευτής και διενεργείται ποσοτικός 
και ποιοτικός έλεγχος. Ο ποιοτικός έλεγχος, εφόσον δεν 
ορίζεται διαφορετικά στη σύμβαση ενεργείται με μακρο¬ 
σκοπική, μηχανική εξέταση και πρακτική δοκιμασία. 

3. Κατά την παραλαβή συντάσσεται πρωτόκολλο παρα¬ 
λαβής από την Επιτροπή, το οποίο κοινοποιείται υποχρε¬ 
ωτικά στους προμηθευτές. 

4. Ο προμηθευτής υποχρεούται να παραδίδει το υλικό 
μέσα στα χρονικά όρια και με τον τρόπο που ορίζει η σύμ¬ 
βαση. 

5. Ο συμβατικός χρόνος φόρτωσης ή παράδοσης του 
υλικού, ύστερα από σχετικό αίτημα του προμηθευτή και 
έγκριση του αρμοδίου οργάνου της εταιρείας, μπορεί να 
παρατείνεται σύμφωνα μετά προβλεπόμενα στην σύμβα¬ 
ση. 

Άρθρο 28 

Προθεσμίες - Ποινικές ρήτρες 

1. Σε κάθε σύμβαση προμήθειας ορίζεται η συνολική 
προθεσμία για την ολοκλήρωση της. Είναι δυνατόν να ορί¬ 
ζονται και τμηματικές προθεσμίες για την υποβολή από 
τον ανάδοχο συγκεκριμένων παραδοτέων ανά στάδιο, 
φάση ή τμήμα της προμήθειας. Όλες οι προθεσμίες πα¬ 
ράδοσης αρχίζουν από την υπογραφή της σύμβασης, 
εκτός εάν ορίζεται διαφορετικά από τη σύμβαση. 

2. Παράταση των συμβατικών προθεσμιών για την πα¬ 
ράδοση του συνόλου ή τμήματος της προμήθειας, είναι 
δυνατόν να δοθεί με απόφαση του αρμοδίου οργάνου της 
εταιρείας μετά από σχετικό έγγραφο αίτημα του Αναδό- 
χου, στο οποίο επικαλείται και στοιχειοθετεί ο Ανάδοχος 
σοβαρούς λόγους καθυστέρησης που δεν οφείλονται σε 
υπαιτιότητά του, εφόσον το αίτημα αυτό υποβάλλεται 
πριν από τη λήξη της συμβατικής προθεσμίας. Με τη λή¬ 
ξη του συμβατικού χρόνου παράδοσης, τα αγαθά είναι 
δυνατόν να μην παραλαμβάνονται από την Εταιρεία μέχρι 
την έκδοση της απόφασης σχετικά με την αιτηθείσα πα¬ 
ράταση. 

3. Η Εταιρεία είναι δυνατόν να επιβάλλει στον Προμη¬ 
θευτή, στον οποίο κατακυρώθηκε ανατέθηκε η προμή¬ 
θεια, εκτός των τυχόν προβλεπομένων κατά περίπτωση 
κυρώσεων και χωρίς να θίγεταιτο δικαίωμά της προς απο¬ 
ζημίωση, πρόστιμο σε περίπτωση υπέρβασηςτου συμβα¬ 
τικού χρόνου για την παράδοση των αγαθών, όπως δια¬ 
μορφώθηκε μετά την τυχόν δοθείσα παράταση, ή σε πε¬ 
ρίπτωση υπέρβασης της προθεσμίας που εδόθη για την 
αντικατάσταση των αγαθών μετά την τυχόν απόρριψή 
τους κατά τη διαδικασία παραλαβής τους. Το πρόστιμο 
αυτό αποτελεί ποσοστό τοις εκατό (%) επί της συμβατι¬ 
κής αξίας των μη παραδοθέντων αγαθών (χωρίς ΦΠΑ) και 
είναι δυνατόν να διαφοροποιείται ανάλογα με το χρονικό 
διάστημα της εκπρόθεσμης παράδοσης. Ταποσοστάτου 
προστίμου και τα αντίστοιχα χρονικά διαστήματα που 
προσδιορίζουν την τιμή των ποσοστών αυτών καθορίζο¬ 
νται στην Προκήρυξη και στη σύμβαση ανάθεσης της 
προμήθειας, υπό την μορφή της ποινικής ρήτρας. 

4. Η επιβολή ποινικών ρητρών δεν αίρει το δικαίωμα της 
Εταιρείας για την κήρυξη του αναδόχου ως έκπτωτου. 


Άρθρο 29 

Έκπτωση 

1. Σε περίπτωση που ο ανάδοχος δεν εκπληρώσει εγκαί¬ 
ρως ή δεν εκπληρώνει προσηκόντως τις συμβατικές του 
υποχρεώσεις μπορεί να κηρυχθεί έκπτωτος με απόφαση 
του Δ.Σ. της εταιρείας. 

2. Της έκπτωσης προηγείται τουλάχιστον πέντε (5) ημέ¬ 
ρες νωρίτερα η κοινοποίηση ειδικής ανακοίνωσης στον 
ανάδοχο από το Διευθύνοντα Σύμβουλο της εταιρείας, 
στην οποία περιγράφεται και αιτιολογείται η γενόμενη πα¬ 
ράβαση των όρων της σύμβασης και ορίζεται η προθε¬ 
σμία για την ικανοποίηση των αξιώσεων αυτών. Η προθε¬ 
σμία πρέπει να είναι ανάλογη με τα αξιούμενα από την 
Εταιρεία. Εφόσον παρέλθει άπρακτη η παραπάνω προθε¬ 
σμία, η εταιρεία μπορεί να προχωρήσει στην κήρυξη έκ¬ 
πτωτου του αναδόχου. 

3. Η διαδικασία κήρυξης του Αναδόχου έκπτωτου και οι 
συνέπειέςτης καθορίζονται από τα τεύχη δημοπράτησης 
και τη σύμβαση ανάθεσης. 

Άρθρο 30 

Αναστολή της Σύμβασης 

1. Σε εξαιρετικές περιπτώσεις, η Εταιρεία διατηρείτο δι¬ 
καίωμα να αναστείλειτην εκτέλεση μέρους ή του συνόλου 
της σύμβασης, με έγγραφη γνωστοποίηση στον ανάδο¬ 
χο. Στη γνωστοποίηση αυτή θα προσδιορίζονται οι λόγοι 
που καθιστούν αναγκαία την αναστολή, η ημερομηνία 
έναρξής της, καθώς και η πιθανολογούμενη διάρκειάτης. 

2. Από την ημερομηνία έναρξης της αναστολής, ο ανά¬ 
δοχος απαλλάσσεται εκείνων των συμβατικών του υπο¬ 
χρεώσεων, η εκπλήρωση των οποίων έχει ανασταλεί, οφεί¬ 
λει, ωστόσο, να λάβει όλα τα ενδεδειγμένα μέτρα για πε¬ 
ριορισμό τυχόν δαπανών, είτε αυτού, είτε της Εταιρείας. 

ΚΕΦΑΛΑΙΟ Η' 

ΤΕΛΙΚΕΣ ΔΙΑΤΑΞΕΙΣ 

Άρθρο 31 

Εφαρμοστέο Δίκαιο 

1. Ο παρών Κανονισμός έχει συνταχθεί με βάση τις δια¬ 
τάξεις της κοινοτικής οδηγίας 93/36/ΕΟΚ, όπως αυτή συ¬ 
μπληρώθηκε και τροποποιήθηκε με τις οδηγίες 97/52/ΕΚ 
και 2001/78/ΕΚ, τα εθνικά νομοθετήματα ενσωμάτωσης 
τους στην ελληνική έννομη τάξη (Π.Δ. 370/1995 και 
105/2000), αλλά και τις γενικότερες αρχές του κοινοτικού 
δικαίου περί μη διακριτικής μεταχείρισης, μη νόθευσης 
του ελεύθερου ανταγωνισμού, διαφάνειας και παροχής 
ίσων ευκαιριών σε όλους τους διαγωνιζόμενους. 

2. Σε περίπτωση που ένα ζήτημα δεν ρυθμίζεται ειδικά 
από τον παρόντα Κανονισμό ή την προκήρυξη καιτα εν γέ- 
νει τεύχη δημοπράτησης, εφαρμόζεται αναλογικά και, 
εφόσον προσιδιάζουν και δεν είναι αντίθετες προς το πε¬ 
ριεχόμενο των συμβατικώντευχών, οι συναφείς διατάξεις 
της ελληνικής νομοθεσίας περί ανάθεσης, σύναψης και 
εκτέλεσης δημοσίων συμβάσεων προμηθειών και επικου¬ 
ρικά οι διατάξεις του Αστικού Κώδικα. 

3. Γιατον υπολογισμό των προθεσμιών που αναφέρονται 
στον παρόντα Κανονισμό εφαρμόζεται αναλόγως η διάτα¬ 
ξη του άρθρου 9του Π.Δ. 370/1995, όπως εκάστοτε ισχύει. 

Άρθρο 32 
Επίλυση διαφορών 

1. Για κάθε διαφωνία ή διαφορά σχετική με το περιεχό- 

μενο της σύμβασης, η εταιρεία και ο Ανάδοχος θα κατα¬ 
βάλλουν κάθε δυνατή προσπάθεια για εξώδικη λύση της. 
Κατά κάθε πράξης, απόφασης ή παράλειψης οργάνων 
της εταιρείας που βλάπτει έννομο συμφέρον του Αναδό- 
χου, αυτός υποβάλλει ένσταση εντός πέντε (5) ημερών 
από την ημερομηνία που έλαβε χώρα το γενεσιουργό γε¬ 
γονός ή την κοινοποίηση σε αυτόντης βλαπτικής πράξης. 
Η ένσταση περιέχει τις απόψεις του αναδόχου και απευ¬ 
θύνεται στο Δ.Σ. της εταιρείας το οποίο είναι αρμόδιο για 
την εκδίκασή της. Η άσκηση της ένστασης δεν έχει ανα¬ 
σταλτικό χαρακτήρα και αποτελεί προϋπόθεση για την 
προσφυγή του αναδόχου σε δικαστική ή διαιτητική επίλυ¬ 
ση των διαφορών. Σε περίπτωση που παρέλθει προθε¬ 
σμία δέκα πέντε (15) ημερών από την άσκηση της ένστα¬ 
σης χωρίς να έχει αποφανθεί επ’ αυτής το Δ.Σ. της εται¬ 
ρείας, τεκμαίρεται η σιωπηρή απόρριψή της. 

2. Όλες οι έννομες σχέσεις και οι διαφορές που προκύ¬ 
πτουν από την κατάρτιση, εκτέλεση και ερμηνεία σύμβα¬ 
σης μεταξύ Εταιρείας και αναδόχου, καθώς και από κάθε 
άλλη πράξη ή παράλειψη οργάνου της Εταιρείας ή συμ¬ 
βαλλόμενου με την Εταιρεία και πάντοτε σε σχέση με συ¬ 
γκεκριμένη σύμβαση προμήθειας, διέπονται από το ελλη¬ 
νικό ουσιαστικό και δικονομικό δίκαιο, αποκλειστικά δε 
αρμόδια για την επίλυση κάθε διαφοράς είναι τα καθ’ 
ύλην αρμόδια δικαστήρια της Αθήνας, εκτός εάν ρητά 
έχει ορισθείή συμφωνηθεί διαφορετικά στα οικεία τεύχη 
δημοπράτησης ή την τυχόν καταρτισθείσα σύμβαση. 

3. Οι ως άνω διαφορές μπορούν να επιλύονται και με δι¬ 
αιτησία, εφόσον αυτό προβλέπεται στα τεύχη δημοπρά¬ 
τησης και στην αντίστοιχη σύμβαση ανάθεσης. 

Άρθρο 33 

Έγκριση - Τροποποίηση - Ισχύς του Κανονισμού 

1. Τροποποιήσεις ή συμπληρώσεις του Κανονισμού 
εγκρίνονται και ισχύουν σύμφωνα με τις εκάστοτε ισχύ- 
ουσες διατάξεις. Μετά από κάθε τροποποίησή του, ο Κα¬ 
νονισμός κωδικοποιείται σε ενιαίο κείμενο με ευθύνη της 
Εταιρείας. 

2. Εφόσον ο Κανονισμός τροποποιηθεί, σύμφωνα με τις 
διατάξεις του παρόντος άρθρου, δεσμεύει τους τρίτους 
αυτοδίκαια από την ημέρα της δημοσίευσής του στην 
Εφημερίδα της Κυβερνήσεως. 

Άρθρο 34 

Όργανα της Εταιρείας 

1. Όπου στον παρόντα Κανονισμό γίνεται αναφορά σε 
απόφαση, πράξη ή παράλειψη της Εταιρείας εννοείται ότι 
πρόκειται για απόφαση, πράξη ή παράλειψη του Διοικητι¬ 
κού Συμβουλίου της Εταιρείας, εκτός αν ρητά η σχετική 
αρμοδιότητα έχει μεταβιβαστεί στο Διευθύνοντα Σύμ¬ 
βουλο αυτής ή άλλο πρόσωπο, σύμφωνα μετά οριζόμενα 
στο άρθρο 3του παρόντος Κανονισμού, τις οικείες διατά¬ 
ξεις του καταστατικού της Εταιρείας και τις σχετικές απο¬ 
φάσεις των εταιρικών της οργάνων. 

2. Συγκεκριμένα καθήκοντα διοίκησης και διαχείρισης 
που σχετίζονται μετονπαρόντα Κανονισμό μπορεί με από¬ 
φαση του Διοικητικού Συμβουλίου να ανατίθενται σε μέλη 
του Δ.Σ. ή σε στελέχη της Εταιρείας. Από και δια της ως 
άνω ανάθεσης αρμόδια καθίστανται τα πρόσωπα αυτά. 

3. Απόφαση που λήφθηκε ή πράξη που διενεργήθηκε 
από αναρμόδιο όργανο της εταιρείας στο πλαίσιο διαδι¬ 


κασίας ανάθεσης ή εκτέλεσης σύμβασης υπηρεσιών ή με¬ 
λετών, δεν πάσχει ακυρότητας, εφόσον εγκριθεί από το 
αρμόδιο όργανο της εταιρείας, κατ’ ανάλογη εφαρμογή 
του άρθρου 239 του Αστικού Κώδικα. 

Άρθρο 35 

Εμπιστευτικότητα 

1. Η Εταιρεία δεσμεύεται να τηρεί εμπιστευτικά για δύο 
(2) έτη τα στοιχεία που τίθενται στην διάθεσή της από 
προσφέροντες, ιδίως εάν αφορούν τεχνικά στοιχεία ή 
πληροφορίες και τεχνογνωσία ή δικαιώματα πνευματικής 
ιδιοκτησίας, εφόσον αυτά φέρουν την ένδειξη «Εμπιστευ- 
τικό Έγγραφο». Παράβαση της αρχής εμπιστευτικότητας 
προκύπτει μόνο από έγγραφο που έχει εκδώσει όργανο 
της Εταιρείας. 

2. Η εμπιστευτικότητα αίρεται πάντοτε κατόπιν συμφω¬ 
νίας. Αίρεται δε αυτοδικαίως σε περίπτωση εκκρεμούς έν¬ 
στασης, δίκης ή διαιτησίας, στο απολύτως αναγκαίο μέ¬ 
τρο και αποκλειστικά για χρήση της από τα μέρη, τους νο¬ 
μικούς τους παραστάτες καθώς και τους δικαστές/ 
διαιτητές. Σε καμία περίπτωση η εμπιστευτικότητα δεν 
δεσμεύειτην Εταιρεία προς τις αρχέςτου Ελληνικού Κρά¬ 
τους και της Ευρωπαϊκής Ένωσης. 

Άρθρο 36 

Παροχή Πληροφοριών - Αλληλογραφία - Γλώσσα 

1. Η Εταιρεία δίνει στους διαγωνιζόμενους κάθε απα¬ 
ραίτητη πληροφορία ή διευκρίνιση για τη διεξαγωγή δια¬ 
γωνισμού, μετά από σχετική αίτησή τους, κοινοποιώντας 
την το ταχύτερο και στους λοιπούς διαγωνιζόμενους, 
εκτός αν άλλως προβλέπεται στην προκήρυξη. 

2. Κάθε παροχή πληροφορίας, αλληλογραφία, γνωστο¬ 
ποίηση, υποβολή ένστασης, αίτησης κ.λπ. από και προς 
την Εταιρεία διατυπώνεται εγγράφως στην ελληνική 
γλώσσα η οποία υπερισχύει του ξενογλώσσου κειμένου. 
Άλλως, τα σχετικά έγγραφα συνοδεύονται από επίσημη 
μετάφραση στην ελληνική γλώσσα. 

Άρθρο 37 
Παρεκκλίσεις 

Με την επιφύλαξη της νομοθεσίας της Ευρωπαϊκής 
Ένωσης, είναι δυνατόν με την προκήρυξη, τα τεύχη δη¬ 
μοπράτησης, την πρόσκληση εκδήλωσης ενδιαφέρο¬ 
ντος, την αίτηση προσφοράς ή τη σύμβαση, να ρυθμίζο¬ 
νται θέματα κατ’ απόκλιση των διατάξεων του παρόντος 
στην ανάθεση συγκεκριμένης σύμβασης. 

ΑΡΘΡΟ ΤΕΤΑΡΤΟ 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. Έργα, Υπηρε¬ 
σίες ή Μελέτες και Προμήθειες για τα οποία έχει δημοσι- 
ευθεί προκήρυξη ή έχει υπογράφει σύμβαση ή παραγγε¬ 
λία πριν την θέση σε ισχύ της παρούσας, εξακολουθούν 
να διέπονται από τους όρους που ίσχυαν κατά τη δημοσί¬ 
ευση της προκήρυξης ή την υπογραφή της σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2003 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




